GSEB Solutions Class9Science Chapter 14 નૈસર્ગિક સ્ત્રોતો – GSEB Solutions\nDecember 23, 2021 December 23, 2021 / By Bhagya\nGujarat Board GSEB Solutions Class9Science Chapter 14 નૈસર્ગિક સ્ત્રોતો Textbook Questions and Answers, Intext Questions, Textbook Activites Pdf.\nનૈસર્ગિક સ્ત્રોતો Class9GSEB Solutions Science Chapter 14\nGSEB Class9Science નૈસર્ગિક સ્ત્રોતો Textbook Questions and Answers\nજીવન માટે વાતાવરણની આવશ્યકતા શું છે?\nજીવન માટે વાતાવરણની આવશ્યકતા:\nવાતાવરણ પૃથ્વીની ફરતે રક્ષણાત્મક ચાદર છે.\nવાતાવરણના મુખ્ય ઘટક નાઇટ્રોજન, ઑક્સિજન, કાર્બન ડાયૉક્સાઈડ સજીવોમાં કાર્બનિક સંયોજનના બંધારણમાં આવશ્યક છે.\nસુકોષકેન્દ્રી અને ઘણા બધા આદિકોષકેન્દ્રી કોષોમાં લૂકોઝને તોડી ઊર્જા પ્રાપ્ત કરવા વાતાવરણના ઑક્સિજન જરૂરી છે.\nલીલી વનસ્પતિઓ પ્રકાશસંશ્લેષણ ક્રિયામાં વાતાવરણના કાર્બન ડાયૉક્સાઇડનો ઉપયોગ કરી લૂકોઝ બનાવે છે.\nપૃથ્વીના સરેરાશ તાપમાનને નિયત રાખવા માટે વાતાવરણની આવશ્યકતા છે.\nજીવન માટે પાણીની આવશ્યકતા કેમ છે?\nજીવન માટે પાણીની આવશ્યકતા:\nસજીવ કોષો કે શરીરમાં થતી બધી જ જૈવિક ક્રિયાઓ પાણીની હાજરીમાં થાય છે.\nજીવન માટે અગત્યના પદાર્થો પાણીમાં દ્રાવ્ય સ્વરૂપમાં સજીવ શરીરના એક ભાગથી બીજા ભાગ સુધી વહન પામે છે.\nબધા સજીવોએ જીવિત રહેવા દેહમાં પાણીની નિયત માત્રા જાળવી રાખવી જરૂરી છે.\nજળચર સજીવોના વસવાટ માટેનું માધ્યમ પાણી છે.\nસજીવો જમીન પર કેવી રીતે નિર્ભર છે? શું પાણીમાં રહેવાવાળા સજીવો ભૂમીય સ્ત્રોતોથી સ્વતંત્ર છે? [2 ગુણ)\nબધા સજીવો પ્રત્યક્ષ કે પરોક્ષ રીતે જમીન પર નિર્ભર છે. વનસ્પતિઓ જમીનમાંથી મૂળ દ્વારા પાણી અને ખનીજ દ્રવ્યોનું શોષણ કરે છે. કેટલાંક પ્રાણીઓ ભૂમિમાં દર બનાવીને વસે છે. આપણા ખોરાક માટેની કૃષિ-પ્રવૃત્તિ જમીન પર નિર્ભર છે.\nપાણીમાં રહેવાવાળા સજીવો ભૂમીય સોતોથી સંપૂર્ણ સ્વતંત્ર નથી. પાણીના પ્રવાહ સાથે ભૂમીય સ્રોતનાં વિવિધ દ્રવ્યો દ્રાવ્ય સ્વરૂપે પાણીમાં રહેવાવાળા સજીવોને પ્રાપ્ત થાય છે.\nતમે ટેલિવિઝન પર અને સમાચારપત્રમાં હવામાનસંબંધી રિપોર્ટને જોયા હશે. તમે શું વિચારો છો આપણે ઋતુના પૂર્વાનુમાનમાં સક્ષમ છીએ?\nહા, હવામાન સંબંધી રિપૉર્ટમાં મુખ્યત્વે તાપમાન, ભેજ અને પવનની ગતિ આધારે અગાઉનાં વર્ષોના રિપોર્ટ સાથે સરખામણી કરી ઋતુના પૂર્વાનુમાન કરી શકાય છે.\nઆપણે જાણીએ છીએ કે ઘણી બધી માનવીય પ્રવૃત્તિઓ : હવા, પાણી તેમજ ભૂમિના પ્રદૂષણ સ્તરને વધારે છે. શું તમે વિચારો છો કે આ પ્રવૃત્તિઓને કંઈક અંશે વિશિષ્ટ રીતે સીમિત કરી શકાય કે જે પ્રદૂષણના સ્તરને ઘટાડીને પ્રદૂષણ ઘટાડવામાં મદદરૂપ થાય?\nહા, વાહનોનો ઉપયોગ તેમજ અશ્મી બળતણનો ઉપયોગ ઘટાડી, વધારે વૃક્ષોના ઉછેર અને ભૂમિ પર વનસ્પતિ આવરણ વધારી, ઉદ્યોગોમાં ઉત્પન્ન થતા હાનિકારક દ્રવ્યોને બિનહાનિકારક સ્વરૂપમાં ફેરવ્યા બાદ મુક્ત કરી, કૃષિ-પ્રવૃત્તિમાં રાસાયણિક ખાતર અને જંતુનાશકોનો મર્યાદિત ઉપયોગ કરી પ્રદૂષણના સ્તરને ઘટાડી શકાય.\nજંગલ હવા, જમીન અને પાણીના સ્ત્રોતની ગુણવત્તા પર કેવી રીતે અસર કરે છે તે વિશે નોંધ લખો. [3 ગુણ)\nજંગલ હવા, જમીન અને પાણીના સ્ત્રોતની ગુણવત્તા પર નીચે મુજબ અસર કરે છે:\n1. હવાના સ્ત્રોતની ગુણવત્તા પર : જંગલો વાતાવરણમાંથી કાર્બન ડાયૉક્સાઇડનું શોષણ કરી પ્રકાશસંશ્લેષણ ક્રિયા દ્વારા ઑક્સિજન મુક્ત કરે છે. વૃક્ષો બાષ્પોત્સર્જન દ્વારા બાષ્પ ગુમાવી વાતાવરણમાં ઠંડક અને ભેજનું પ્રમાણ વધારે છે.\n2. જમીન સ્ત્રોતની ગુણવત્તા પરઃ જંગલની વનસ્પતિઓ ભૂમિકણો પકડી રાખી ધોવાણ અટકાવે છે. તે ભૂમીય જળ કે ભેજ જાળવી રાખે છે. ભૂમીય સ્રોતમાં પોષક દ્રવ્યો ઉમેરી ફળદ્રુપતા વધારે છે.\n3. પાણીના સ્ત્રોતની ગુણવત્તા પર: જંગલો વરસાદ લાવવામાં મદદ કરે છે. ભૂગર્ભીય પાણીનું સ્તર વધારવામાં મદદ કરે છે.\nGSEB Class9Science નૈસર્ગિક સ્ત્રોતો Intext Questions and Answers\nIntext પ્રશ્નોત્તર [પા.પુ. પાના નં. 198]\nશુક્ર અને મંગળ ગ્રહોના વાતાવરણથી આપણું વાતાવરણ કેવી રીતે ભિન્ન છે?\nશુક્ર અને મંગળ ગ્રહના વાતાવરણમાં 95 – 97 % સુધી કાર્બન ડાયૉક્સાઇડ છે. જ્યારે પૃથ્વીના વાતાવરણમાં 0.03 % કાર્બન ડાયૉક્સાઈડ છે. પૃથ્વીના વાતાવરણમાં નાઇટ્રોજન, ઑક્સિજન, પાણીની બાષ્પ વગેરે હાજર છે. જ્યારે શુક્ર અને મંગળ ગ્રહોના વાતાવરણમાં નાઇટ્રોજન, ઑક્સિજન ગેરહાજર છે.\nવાતાવરણ એક કામળા કે ચાદરની જેમ કેવી રીતે કાર્ય કરે છે?\nવાતાવરણની હવા ઉષ્માની મંદ વાહક હોવાથી પૃથ્વીના તાપમાનને દિવસના સમયે અને સમગ્ર વર્ષ દરમિયાન લગભગ નિયત રાખે છે. આ ઉપરાંત ઓઝોનસ્તરને કારણે વાતાવરણ એક કામળા કે ચાદરની જેમ કાર્ય કરે છે.\nહવાની ગતિ(પવન)નું શું કારણ છે?\nપૃથ્વીના જુદા જુદા વિસ્તારોમાં વાતાવરણની હવા અસમાન રીતે ઉષ્ણ (ગરમ) થતાં અસમાન દબાણનાં ક્ષેત્રો સર્જાય છે. આવા વધુ દબાણવાળા ક્ષેત્ર અને ઓછા દબાણવાળા ક્ષેત્ર હવાની ગતિ(પવન)નું કારણ છે.\nવાદળોનું નિર્માણ કેવી રીતે થાય છે?\nદિવસના સમયે તળાવ, સરોવર, નદી, દરિયાના પાણીનું બાષ્પીભવન થતાં પાણીની બાષ્પ બને છે. પાણીની બાષ્પ ગરમ હવા સાથે વાતાવરણમાં ઊંચે જાય છે. ચોક્કસ ઊંચાઈએ હવા ઠંડી પડતાં, પાણીની બાષ્પ સંઘનન પામી પાણીનાં નાનાં ટીપાંમાં ફેરવાય છે. આ રીતે વાદળોનું નિર્માણ થાય છે.\nમનુષ્યની ત્રણ પ્રવૃત્તિઓનો ઉલ્લેખ કરો કે જે હવાના પ્રદૂષણ તરફ દોરી જાય છે. [1 ગુણ)\nહવાના પ્રદૂષણ તરફ દોરી જતી મનુષ્યની ત્રણ પ્રવૃત્તિઓ :\nઉદ્યોગોમાંથી મુક્ત થતા ધુમાડા અને\nકોલસો, પેટ્રોલિયમ પદાર્થો જેવા અશ્મી બળતણનું દહન.\nIntext પ્રજ્ઞોત્તર [પા.પુ. પાના નં. 194]\nસજીવોને પાણીની જરૂરિયાત શા માટે હોય છે?\nસજીવોને નીચેની પ્રવૃત્તિઓ માટે પાણીની જરૂરિયાત હોય છે :\nબધી કોષીય પ્રક્રિયાઓ માટે પાણી જરૂરી છે.\nશરીરમાં વિવિધ પદાર્થો પાણીમાં દ્રાવ્ય સ્થિતિમાં વહન પામે છે.\nપ્રાણીઓમાં ઉત્સર્ગ દ્રવ્યોના નિકાલ માટે પાણી જરૂરી છે.\nવનસ્પતિઓમાં પ્રકાશસંશ્લેષણ માટે પાણી જરૂરી છે.\nજે ગામ/શહેર/નગરમાં તમે રહો છો ત્યાં શુદ્ધ3પાણીનો પ્રાપ્ય મુખ્ય સ્ત્રોત શું છે?\nઅમારા શહેરમાં શુદ્ધ પાણીનો પ્રાપ્ય સ્ત્રોત સાબરમતી નદી ઉપરાંત શેઢી કેનાલ અને નર્મદા કેનાલ છે.\n[નોંધઃ આ પ્રશ્નના ઉત્તરમાં વિદ્યાર્થીએ પોતાના ગામ/શહેર/નગરનો શુદ્ધ પાણીનો પ્રાપ્ય સ્ત્રોત લખવો.]\nશું તમે કોઈ એવી પ્રવૃત્તિ વિશે જાણો છો કે જે આ3પાણીના સ્ત્રોતને પ્રદૂષિત કરી રહી છે?.\nઅંધશ્રદ્ધાને કારણે પૂજાની સામગ્રી નદીના પાણીમાં પધરાવવી તથા\nમૂર્તિઓના વિસર્જન તેમજ અસ્થિવિસર્જન નદીના પાણીમાં કરવાથી પાણીના સ્ત્રોત પ્રદૂષિત થાય છે.\nIntext પ્રજ્ઞોત્તર [પા.પુ. પાના નં. 196]\nભૂમિ કે માટીનું નિર્માણ કેવી રીતે થાય છે? [1 ગુણ)\nસૂર્યપ્રકાશ, પાણી, લાઈકેન દ્વારા મુક્ત થતાં દ્રવ્યો વડે પથ્થરો પર તિરાડો પડે છે અને મોટી થતી જાય છે. તેના પર પવન અને પાણીની અસરથી નાના કણોમાં વિઘટન થઈ ભૂમિનું નિર્માણ થાય છે.\nભૂમિનું ક્ષરણ એટલે શું?\nભૂમિનું શરણ એ તીવ્ર પવન અને ઝડપથી વહેતા પાણી દ્વારા ભૂમિનું ઉપરનું સ્તર દૂર થવાની ક્રિયા છે.\nક્ષરણને રોક્વા અને ઓછું કરવા માટે કઈ કઈ રીતો છે? [2 ગુણ]\nક્ષરણને રોકવા અને ઓછું કરવા માટેની રીતો:\nખેતરની ફરતે પાળા બનાવવા અને પાણી નિકાલની યોગ્ય વ્યવસ્થા કરવી,\nનદીકિનારે મોટા પથ્થરોની આડશો ગોઠવવી,\nપર્વતીય વિસ્તારોમાં ધાબા ખેતી (Terrace farming) પદ્ધતિનો ઉપયોગ કરવો.\nIntext પ્રશ્નોત્તર [પા.૫, પાના નં.201]\nજલચક્રમાં પાણીની કઈ કઈ અવસ્થાઓ મળી આવે છે?\nજલચક્રમાં પાણી પ્રવાહી, ઘન અને વાયુ અવસ્થામાં મળી આવે છે.\nજૈવિક મહત્ત્વનાં બે સંયોજનોનાં નામ આપો કે જેમાં ઑક્સિજન અને નાઇટ્રોજન બંને મળી આવે છે. [1 ગુણ)\nપ્રોટીન અને ન્યુક્લિઇક ઍસિડ.\nહવામાં કાર્બન ડાયૉક્સાઈડનું પ્રમાણ વધારતી હોય તેવી ત્રણ માનવીય પ્રવૃત્તિઓની યાદી બનાવો.\nપરિવહન માટે, રસોઈ માટે અને ઉદ્યોગોમાં અશ્મી બળતણનો ઉપયોગ.\nગ્રીનહાઉસ અસર એટલે શું?\nજુઓ પ્રશ્ન 39નો ઉત્તર.\nવાતાવરણમાં મળી આવતા ઑક્સિજનનાં બે સ્વરૂપો કયાં કયાં છે?\nવાતાવરણમાં ઑક્સિજન મૂળ સ્વરૂપે અને કાર્બન ડાયૉક્સાઇડ સ્વરૂપે મળી આવે છે.\nGSEB Class9Science અન્તસ્ત્રોતોમાં સુધારણા Textbook Activities\nપ્રવૃત્તિ 14.1 [પા.પુ. પાના નં 190]\nનીચે આપેલાઓનું તાપમાન માપો:\nપાણીથી ભરેલું એક બીકર\nમાટી કે રેતીથી ભરેલું એક બીકર\nએક બંધ શીશી લો. જેમાં થરમૉમિટર લગાડેલ હોય છે.\nઆ બધાંને સૂર્યના પ્રકાશમાં ત્રણ કલાક સુધી રાખો. હવે ત્રણેય વાસણોનું તાપમાન માપો. પછી તેમને છાંયડામાં રાખીને તાપમાન માપો.\n(1) અને (2)માંથી કોનું તાપમાન વધારે છે?\n(2) રેતી ભરેલા બીકરનું તાપમાન વધારે છે.\nમેળવેલા નિષ્કર્ષને આધારે કોણ સૌથી પહેલું ગરમ થશે – સ્થળ કે દરિયો?\nસ્થળ સૌથી પહેલું ગરમ થશે.\nશું છાંયડામાં હવાનું તાપમાન રેતી અને પાણીના તાપમાન સમાન જ હોય છે? અને તાપમાન છાંયડામાં કેમ માપવામાં આવે છે?\nના, છાંયડામાં હવાનું તાપમાન રેતી અને પાણીના તાપમાનથી અલગ હોય છે. તાપમાન છાંયડામાં માપવામાં આવે છે, કારણ કે તીવ્ર સૂર્યપ્રકાશમાં સૌર-ઊર્જાનું પરાવર્તન થાય છે. તેથી થરમૉમિટરના આંકમાં ફેરફાર આવે છે.\nશું બંધ શીશી કે કાચના વાસણમાં લીધેલી હવાનું તાપમાન અને ખુલ્લામાં લીધેલી હવાનું તાપમાન સમાન છે? આના કારણ વિશે તમે શું વિચારો છો? શું રોજિંદા જીવનમાં બીજી આવા પ્રકારની ઘટનાઓથી તમે વાકેફ છો?\nના, બંધ શીશી કે કાચના વાસણમાં લીધેલી હવાનું તાપમાન ખુલ્લામાં લીધેલી હવાના તાપમાન કરતાં વધારે હોય છે. આનું કારણ ગ્રીનહાઉસ અસર છે. હા, ખુલ્લામાં પાર્ક કરેલી કારના ગ્લાસ બંધ હોવાથી અંદર ગરમી(ઉષ્મા)નું પ્રમાણ વધારે હોય છે.\nરેતી અને પાણી એકસરખા દરથી ગરમ થતાં નથી. તમે તેમને ઠંડા થવાના દરના વિષયમાં શું વિચારો છો? શું આપણે આપણા અનુમાનની સત્યતા માટે એક પ્રયોગ કરી શકીએ છીએ?\nહા, પાણીની સરખામણીમાં રેતી ઝડપથી ઠંડી પડે છે.\nહા, પાણી ભરેલા બીકર અને રેતી ભરેલા બકરને 3-4 કલાક સૂર્યપ્રકાશમાં મૂકી, તેને છાંયડામાં મૂકી, થોડા સમય પછી બંને બીકરના તાપમાન માપવાનો પ્રયોગ કરી શકીએ.\nપ્રવૃત્તિ 14.2 [પા.પુ. પાના નં 190]\nએક મીણબત્તીને પહોળા મોઢાવાળી શીશીમાં કે બીકરમાં રાખો અને તેને સળગાવો. એક અગરબત્તીને સળગાવો અને તે જ શીશીના મોઢાની નજીક લઈ જાઓ. (આકૃતિ 14.2 મુજબ)\nજ્યારે અગરબત્તીને શીશીના મોઢાની કિનારી પર લાવવામાં આવે ત્યારે અવલોકન કરો કે ધુમાડો કઈ બાજુએ જાય છે?\nધુમાડો પ્રથમ મીણબત્તી તરફ જાય છે અને પછી ઉપર તરફ જાય છે.\nજ્યારે અગરબત્તીને મીણબત્તીની થોડીક ઉપર રાખતાં ધુમાડો કઈ તરફ જાય છે?\nધુમાડો સીધો ઉપરની તરફ જાય છે.\nશીશીના બીજા ભાગોમાં જ્યારે અગરબત્તીને રાખવામાં આવે ત્યારે ધુમાડો કઈ તરફ જાય છે?\nઆમ, આ પ્રવૃત્તિમાં ધુમાડાના પ્રવાહ વડે ગરમ અને ઠંડી હવા કઈ દિશામાં વહે તે સમજાવી શકાય છે.\nપ્રવૃત્તિ 14.3 [પા.પુ. પાના નં 191].\n→ એક પાતળી પ્લાસ્ટિકની શીશી લો. આમાં 5થી 10 mL પાણી લો અને શીશીને ચુસ્ત રીતે બંધ કરો. આને સારી રીતે હલાવો અને 10 મિનિટ સુધી તાપમાં કે સૂર્યપ્રકાશમાં રાખો. જેથી શીશીમાં રહેલી હવા પાણીની બાષ્પથી સંતૃપ્ત થઈ જાય છે.\n→ હવે એક સળગતી અગરબત્તી લો. શીશીના ઢાંકણાને ખોલીને અગરબત્તીના ધુમાડાના કેટલાક ભાગને શીશીની અંદર જવા દો. ફરીથી શીશીને હવાચુસ્ત બંધ કરી લો. શીશીને તમારી હથેળીઓની વચ્ચે રાખીને શક્ય એટલા જોરથી દબાવો. કેટલાક સમય માટે રહેવા દઈ અને શીશીને છોડી દો. એક વાર પુનઃ શીશીને શક્ય\nહોય તેટલા જોરથી દબાવો.\nતમે ક્યારે અવલોકન કર્યું કે શીશીની અંદર રહેલી હવામાં ધુમાડો જણાય છે?\nશીશીની અંદર રહેલી હવામાં ધુમાડો ત્યારે દેખાય છે, જ્યારે શીશીને હથેળીઓના દબાણથી મુક્ત કરવામાં આવે છે.\nધુમાડો ક્યારે અદશ્ય થઈ જાય છે?\nજ્યારે શીશીને ફરીથી હથેળીઓની વચ્ચે રાખી દબાવવામાં આવે ત્યારે ધુમાડો અદશ્ય થઈ જાય છે.\nશીશીમાં ક્યારે દબાણ વધારે હોય છે?\nજ્યારે શીશીને બંને હથેળીઓની વચ્ચે રાખી દબાવવામાં આવે ત્યારે શીશીમાં દબાણ વધારે હોય છે.\nધુમાડો દેખાય તે સ્થિતિમાં શીશીની અંદરનું દબાણ ઓછું થાય છે કે વધે છે?\nધુમાડો દેખાય તે સ્થિતિમાં શીશીની અંદરનું દબાણ ઓછું થાય છે.\nઆ પ્રયોગ માટે શીશીની અંદર ધુમાડાની જરૂરિયાત શા માટે છે?\nઆ પ્રયોગ માટે શીશીની અંદર ધુમાડાના કણો પર પાણીની બાષ્પ જમા થઈ નાનાં બિંદુઓ બનાવે તે માટે ધુમાડાની જરૂર છે.\nઆ પ્રયોગને અગરબત્તીના ધુમાડા વગર કરો ત્યારે શું થશે? હવે એવો પ્રયત્ન કરો અને જુઓ કે અનુમાન સાચું હતું કે ખોટું?\nઆ પ્રયોગને અગરબત્તીના ધુમાડા વગર કરવામાં આવે ત્યારે પાણીની બાષ્પ પાણીનાં નાનાં નાનાં ટીપાંમાં ફેરવાતી નથી. આથી ટીપાં જમા થવા માટે ધુમાડાના કણો જરૂરી છે. તે અનુમાન સાચું હતું.\nપ્રવૃત્તિ 14.4 [પા.પુ. પાના નં. 192]\nસમગ્ર દેશમાં થનારા વરસાદની ભાત વિશે સમાચારપત્ર કે ટેલિવિઝનના માધ્યમથી આબોહવા-વિષયક સૂચનાઓની જાણકારી એકત્ર કરો. એ પણ તપાસ કરો કે એક વર્ષોમાપક યંત્ર કેવી રીતે બનાવાય છે અને તેને બનાવો. વર્ષામાપક યંત્રથી સાચી માહિતી મેળવવા માટે કઈ કઈ સાવચેતીઓની આવશ્યકતા છે?\nવષમાપક યંત્રથી સાચી માહિતી મેળવવા માટે સાધન ખુલ્લા વિસ્તારમાં સીધા વરસાદનાં ટીપાં પડે તે રીતે ગોઠવવું, તેમાં વધારાનું પાણી ન પડે તેમજ તેમાં એકત્ર પાણી ઢોળાઈ ન જાય તેમજ જો તરત જ તાપ (ઉઘાડ) નીકળે, તો એકત્રિત પાણી બાષ્પીભવન ન પામે તેની સાવચેતીઓની આવશ્યકતા છે. હવે નીચે આપેલ પ્રશ્નોના ઉત્તર આપો :\nકયા મહિનામાં તમારા શહેર / નગર / ગામમાં સૌથી વધારે વરસાદ પડે છે?\nક્યા મહિનામાં તમારા રાજ્ય કેન્દ્રશાસિત પ્રદેશમાં સૌથી વધારે વરસાદ પડે છે?\nજુલાઈ અને ઑગસ્ટ\nશું વરસાદ હંમેશાં વાદળોની ગર્જના અને વીજળીના ચમકારાની સાથે જ થાય છે? જો ના તો કઈ મોસમમાં સૌથી વધારે વરસાદ વાદળોની ગર્જના અને વીજળીના ચમકારા સાથે થાય છે?\nના, ચોમાસામાં સૌથી વધારે વરસાદ વાદળ ગરજવા અને વીજળીના ચમકારા થવાની સાથે થાય છે.\nપ્રવૃત્તિ 14.5 [પા.પુ. પાના નં. 192]\nપુસ્તકાલયમાંથી વરસાદ અને ચક્રવાતના વિષયમાં હજી વધારે જાણકારી એકત્ર કરો. કોઈ બીજા દેશમાં વરસાદ થવાની રીતની તપાસ કરો. શું સમગ્ર વિશ્વમાં વરસાદ માટે વર્ષાઋતુ જવાબદાર છે?\nઆપણા દેશમાં મોટા ભાગનો વરસાદ ચોમાસામાં થાય છે, પરંતુ વિશ્વના કેટલાક દેશોમાં શિયાળા તેમજ ઉનાળામાં પણ વરસાદ થાય છે.\nપ્રવૃત્તિ 14.6 [પા.પુ. પાના નં. 193]\nલાઈકેન નામના સજીવ (સહજીવી વનસ્પતિસમૂહ) હવામાં રહેલા હું સલ્ફર ડાયોક્સાઇડના સ્તર પ્રત્યે વધારે સંવેદનશીલ હોય છે. તેઓ મોટા ભાગનાં વૃક્ષોની છાલ પર પાતળા લીલા અને સફેદ રંગના સ્તરના સ્વરૂપમાં જોવા મળે છે. જો તમારી આસપાસનાં વૃક્ષો પર લાઈકેન હોય, તો તેનું અવલોકન કરો.\nવધારે અવરજવરવાળા રોડની નજીકના વૃક્ષ પર આવેલી લાઈકેન અને રોડથી દૂર આવેલા વૃક્ષ પર આવેલી લાઇકેનની તુલના કરો.\nવધારે અવરજવરવાળા રોડની નજીકના વૃક્ષ પર આવેલી લાઈકેન ઓછી માત્રામાં અને રોડથી દૂર આવેલા વૃક્ષ પર લાઈકેન વધુ માત્રામાં અને ખૂબ ગીચ હોય છે.\nરોડની નજીકમાં આવેલાં વૃક્ષોની રોડ તરફની ડાળીઓ પર આવેલી લાઈકેનની તુલના, રોડથી દૂર કે વિપરીત દિશાની ડાળીઓ પર આવેલી લાઈન સાથે કરો.\nરોડની નજીકમાં આવેલાં વૃક્ષોની રોડ તરફની ડાળીઓ પર લાઈકેન લગભગ નહિવતું, જ્યારે વિપરીત દિશાની ડાળીઓ પર પ્રમાણમાં થોડી લાઇકન જોવા મળે છે.\nઉપર્યુક્ત અવલોકનને આધારે તમે રોડની કિનારીએ કે દૂર પ્રદૂષણ ફેલાવાવાળા પદાર્થોના સ્તરના વિષયમાં શું કહી શકો છો?\nવધુ વાહનવ્યવહાર ધરાવતા રોડની આસપાસ વાહનોના ધુમાડામાં સલ્ફર ડાયૉક્સાઈડનું પ્રદૂષણ વધારે હોય છે. હવાઈ પ્રદૂષક ખાસ કરીને સલ્ફર ડાયૉક્સાઇડ પ્રત્યે લાઈકેન સંવેદનશીલ છે. લાઈકેનનો વધુ સારો વિકાસ જોવા મળે તો પ્રદૂષકોના સ્તર નીચા છે, જ્યારે લાઈકેનનો વિકાસ જોવા ન મળે તો પ્રદૂષકોના સ્તર ઊંચા છે તેમ કહી શકાય.\nપ્રવૃત્તિ 147 [પા.પુ. પાના નં 193].\nઘણી બધી નગરપાલિકાઓ પાણીની પ્રાપ્યતાને વધારવા માટે પાણીના સંગ્રહણની તકનિકો ઉપર કાર્ય કરી રહી છે.\nકઈ તકનિક પાણીના સંગ્રહણ માટે છે? અને તેનો ઉપયોગ આવશ્યક પાણીની માત્રા વધારવામાં કેવી રીતે સહાયક બને છે?\nતળાવોનું ખોદકામ કરી તેને ઊંડાં બનાવવાં; નદી પસાર થતી હોય, તો તેના પર બંધ બાંધી પાણીનો સંગ્રહ; વનસ્પતિ આવરણ વધારી ભૂમિમાં ભેજનું પ્રમાણ વધારવું તેમજ વરસાદી પાણીના સંગ્રહ માટે મોટા ટાંકા તેમજ પરકોટિંગ વેલ (કુવા) બનાવવા વગેરે તકનિકો પાણીના સંગ્રહણ માટે છે.\nઆ તકનિકો દ્વારા ભૂમિગત પાણીના સ્તર જાળવી રખાય અને પાણી વધારી શકાય.\nપ્રવૃત્તિ 14.8 [પા.પુ. પાના નં. 193]\nકોઈ એક નદી, તળાવ કે ઝરણાની નજીકનું એક નાનકડું સ્થાન પસંદ કરો. એક ચોરસ મીટર ક્ષેત્રફળવાળા આ વિસ્તારમાં આવેલી વિભિન્ન વનસ્પતિઓ તેમજ પ્રાણીઓની સંખ્યાને ગણો. પ્રત્યેક જાતિની અલગ અલગ ગણતરી કરો.\nઆ વિસ્તારની તુલના શુષ્ક, પથરાળ અને રેતાળ વિસ્તારમાં મળી આવતાં પ્રાણીઓ અને વનસ્પતિઓ સાથે કરો.\nશું બંને વિસ્તારોમાં મળી આવતી વનસ્પતિઓ અને પ્રાણીઓ એક જ પ્રકારનાં છે?\nના, નદી, તળાવ કે ઝરણાની નજીકના ભેજવાળા ક્ષેત્ર કરતાં શુષ્ક, પથરાળ અને રેતાળ વિસ્તારમાં મળી આવતી વનસ્પતિઓ અને પ્રાણીઓ અલગ પ્રકારનાં છે. કારણ કે ભેજવાળા વિસ્તારમાં પાણીની સરળ પ્રાપ્તિ અને ફળદ્રુપતાને કારણે સજીવજાતિઓ વધારે પ્રકાર અને સંખ્યામાં હોય છે.\nપ્રવૃત્તિ 14.9 [પા.પુ. પાના નં. 193 – 194]\n→ તમારી શાળાની નજીકની કોઈ પણ વપરાશમાં ન લેવાયેલ હોય તેવી ભૂમિની પસંદગી કરો (લગભગ 1 m2 ક્ષેત્રફળવાળી) અને તેને અંકિત કરો.\n→ આ પ્રકારે આ વિસ્તારમાં મળી આવેલી વિભિન્ન વનસ્પતિઓ અને પ્રાણીઓ તેમજ પ્રત્યેક જાતિઓના સજીવોની સંખ્યાઓની ગણતરી કરો.\n→ તે જ સ્થાન કે વિસ્તારની ગણતરી વર્ષમાં બે વાર કરો. એક વાર ઉનાળા કે શુષ્ક ઋતુમાં અને બીજી વાર વર્ષાઋતુ પછી કરો.\nશું બંને વખતે સંખ્યાઓ સમાન હતી?\nકઈ ઋતુમાં તમે વિભિન્ન પ્રકારની વનસ્પતિઓ અને પ્રાણીઓની સંખ્યામાં વધારો જોયો?\nવર્ષાઋતુમાં વિભિન્ન પ્રકારની વનસ્પતિઓ અને પ્રાણીઓનીસંખ્યામાં વધારો જોવા મળે છે.\nપ્રત્યેક પ્રકારના સજીવોની સંખ્યા કઈ તુમાં વધારે હતી?\nપ્રત્યેક પ્રકારના સજીવોની સંખ્યા વર્ષાઋતુમાં વધારે હતી.\nશું પાણીના પ્રમાણની પ્રાપ્યતાને વનસ્પતિઓ અને પ્રાણીઓના પ્રકાર અને તેઓની સંખ્યા સાથે સંબંધ છે?\nહા, પાણીના પ્રમાણની પ્રાપ્યતા વધુ હોય ત્યાં વનસ્પતિઓ અને પ્રાણીઓના પ્રકાર અને તેઓની સંખ્યા વધુ હોય છે.\nકયા વિસ્તારમાં સૌથી વધારે પ્રકાર અને સજીવો વધારે મળે? 200 cm વરસાદવાળા વિસ્તારમાં કે5cm વરસાદવાળા વિસ્તારમાં?\n200 cm વરસાદવાળા વિસ્તારમાં સૌથી વધારે પ્રકાર અને સજીવો વધારે મળે.\nનકશાપોથીમાં વરસાદની ભાત દર્શાવતા નકશામાં જુઓ અને જણાવો કે ભારતનાં કયા રાજ્યમાં સૌથી વધારે જૈવવિભિન્નતા હશે અને કયા રાજ્યમાં ઓછી હશે?\nભારતનાં અસમ, મેઘાલય તેમજ પશ્ચિમઘાટ(મહારાષ્ટ્રથી કેરલ રાજ્યના દરિયાકિનારા તરફનો વિસ્તારોમાં સૌથી વધારે જૈવ વિભિન્નતા હશે અને રાજસ્થાનમાં ઓછી હશે.\nઆ અનુમાન સાચું છે કે ખોટું તેની તપાસ માટે શું આપણે કોઈ એક રીત કે પદ્ધતિ પર વિચાર કરી શકીએ?\nહા, ભારતનાં વિવિધ રાજ્યોના સરેરાશ વાર્ષિક વરસાદ અને તે રાજ્યની જૈવવિભિન્નતાની સાપેક્ષ સરખામણી કરવામાં આવે, તો અનુમાન સાચું કે ખોટું તેની તપાસ થઈ શકે.\nપ્રવૃત્તિ 14.10 [પા.પુ. પાના નં. 195]\nથોડીક માટી લો અને તેને પાણી ભરેલા બીકરમાં નાખો. લીધેલી માટીના લગભગ પાંચ ગણું પાણી બીકમાં હોવું જોઈએ. માટી અને પાણીને બરાબર હલાવી ભેગા કરો અને ત્યારબાદ માટીને નીચે જામવા દો. કેટલાક સમય પછી અવલોકન કરો.\nશું બીકરના તળિયાની માટી સમાંગ છે કે સ્તરોમાં વિભાજિત છે?\nબીકરના તળિયાની માટી સ્તરોમાં વિભાજિત છે.\nજો સ્તરોનું નિર્માણ થયેલું હોય, તો એક સ્તર બીજા સ્તરથી કેવી રીતે ભિન્ન છે?\nભૂમિ એ વિવિધ કદના કણોનું મિશ્રણ છે. તેમાં મોટા કદના કણો સૌથી નીચે અને ક્રમશઃ ઉપર હલકા અને નાના કદના કણો જમા થાય છે. કણના કદના આધારે એક સ્તર બીજા સ્તરથી ભિન્ન છે.\nશું ત્યાં પાણીની સપાટી પર કંઈક તરતું જણાય છે?\nપાણીની સપાટી પર જીવંત સજીવ અથવા નિર્જીવ ખાસ કરીને સડતા કાર્બનિક ઘટક તરતા જણાય છે.\nશું કોઈ પદાર્થ પાણીમાં ઓગળેલા હોઈ શકે છે? તમે કેવી રીતે કે ચકાસશો?\nહા, ક્ષાર હોઈ શકે છે. તે પાણીના સ્વાદ પરથી ચકાસી શકાય.\nપ્રવૃત્તિ 14.11 [પા.પુ. પાના નં. 196]\nએક જ પ્રકારની બે ટ્રે લો અને તેને માટીથી ભરી દો. એક ટ્રેમાં રાઈ, મગ કે ડાંગરના રોપાને રોપી દો અને બંને ટ્રેમાં ત્યાં સુધી પાણી સીંચો જ્યાં સુધી ટ્રેમાં વનસ્પતિઓના રોપાની વૃદ્ધિથી ટ્રે ઢંકાઈ ન જાય. તે સુનિશ્ચિત કરો કે બંને ટ્રે એક જ ખૂણે વળે. બંને ટ્રેમાં સરખા પ્રમાણમાં પાણી એ રીતેથી સીંચો કે પાણી બહારની તરફ નીકળી જાય (આકૃતિ 14.3).\nટ્રેની બહાર નીકળતી માટીના પ્રમાણનો અભ્યાસ કરો. શું આ રે પ્રમાણ બંને ટ્રેમાં સરખું છે?\nના, જે ટ્રેમાં રોપા રોપ્યા છે તેના કરતાં રોપા રોપ્યા વગરની ટ્રેમાંથી વધારે માટી નીકળે છે.\nહવે કેટલીક / થોડી ઊંચાઈથી બંને ટ્રેમાં સરખા પ્રમાણમાં પાણી સીંચો. જેટલું પાણી પહેલાં સીંચ્યું હતું તેટલા જ પ્રમાણમાં પાણી ત્રણથી ચાર વાર નાખો.\nહવે જમીનના પ્રમાણનો અભ્યાસ કરો. જે જમીન ટ્રેની બહાર નીકળેલી છે તેનો અભ્યાસ કરો. શું બંને ટ્રેમાં જમીનનું પ્રમાણ સરખું છે?\nના, જે ટ્રેમાં રોપા નથી, તે ટ્રેમાં જમીનનું પ્રમાણ ઓછું છે. કારણ કે પાણી ઊંચેથી ઉમેરતાં તે વધુ જમીન ગુમાવે છે.\nશું જમીનનું ધોવાણ પહેલાં કરતાં વધારે કે ઓછી કે સમાન માત્રામાં થાય છે?\nજે ટ્રેમાં રોપા નથી, તેમાં જમીનનું ધોવાણ પહેલાં કરતાં વધારે માત્રામાં થાય છે.\nપ્રવૃત્તિ 14.12 [પા.પુ. પાના નં. 199]\nવૈશ્વિક ઉષ્મીકરણ(Global Warming)નાં પરિણામ શું હોઈ શકે છે?\nવૈશ્વિક ઉષ્મીકરણનાં પરિણામો:\nધ્રુવ પ્રદેશ પરનો બરફ પીગળવો,\nદરિયાઈ પાણીની સપાટી ઊંચે આવવી,\nદરિયાકાંઠાના વિસ્તારો ડૂબી જવા,\nઆબોહવાની પરિસ્થિતિમાં બદલાવ.\nકેટલાક અન્ય ગ્રીનહાઉસ વાયુઓનાં નામોની પણ તપાસ કરો.\nગ્રીનહાઉસ વાયુઓ: CO2, CH4 (મિથેન), N2O (નાઇટ્રસ ઑક્સાઇડ), CFC (ક્લોરોફ્યુરોકાર્બન).\nપ્રવૃત્તિ 14.13 [પા.પુ. પાના નં. 201]\nતપાસ કરો કે કયા બીજા અણુઓ ઓઝોનસ્તરને નુકસાન પહોંચાડી શકે છે.\nઓઝોનસ્તરને નુકસાન પહોંચાડતો મુખ્ય અણુ CFC છે. આ . ઉપરાંત, નાઇટ્રોજન ઑક્સાઇડ અને હાઇડ્રોકાર્બન અણુઓ ઓઝોનસ્તરને નુકસાન પહોંચાડી શકે છે.\nસમાચારપત્રોમાં આપેલ સમાચારને આધારે ઓઝોનસ્તરમાં છિદ્રો(ગાબડાં)ની ચર્ચા કરો.\nતપાસ કરો કે ઓઝોન છિદ્રમાં કોઈ પરિવર્તન થઈ રહ્યું છે? વૈજ્ઞાનિકો શું વિચારે છે – આ પૃથ્વી પરના જીવનને કેવી રીતે અસર કરશે? (આકૃતિ 14.8)\nહા, ઓઝોનસ્તર પાતળું થઈ રહ્યું છે અને છિદ્ર મોટું થઈ રહ્યું છે.\nવૈજ્ઞાનિકો વિચારે છે કે પૃથ્વી પર વધુ પ્રમાણમાં સૂર્યનાં હાનિકારક UV કિરણો પ્રવેશવાને કારણે ચામડીના કૅન્સર અને આંખના મોતિયા(Cataract)ના પ્રમાણમાં વધારો થશે. ૬ શરીરના પ્રતિકારક તંત્રને નુકસાન થવાથી રોગોના પ્રમાણમાં વધારો થશે.


અચાનક બીપી ઘટી જાય તો ગભરાશો નહીં આ ઉપચારો અજમાવો આવી જશે કંટ્રોલમાં - GSTV\nલો બ્લડ પ્રેશર, હાઇપોટેન્શન, જેમાં બૉડીમાં બ્લડનું સર્ક્યુલેશન ખૂબ જ ધીમુ થઇ જાય છે જેના કારણે ચક્કર આવવા, નબળાઇ આવવી, ઉબકા થવા, ઝાંખુ દેખાવું અને શ્વાસ લેવામાં પરેશાની જેવી કેટલીય બધી મુશ્કેલીઓ થવા લાગે છે. પરંતુ સૌથી મોટો પ્રશ્ન એ છે કે આ પરિસ્થિતિમાં સૌથી પ્રથમ કામ શું કરવું જોઇએ?\nબીપી લો થવા પર સૌથી પ્રથમ ઘરેલૂ ઉપચાર તરીકે મીઠાવાળું પાણી પીઓ કારણ કે મીઠામાં રહેલ સોડિયમ બ્લડ પ્રેશર વધારવાનું કામ કરે છે. પરંતુ ધ્યાન રાખો કે ખૂબ જ વધુ પ્રમાણમાં પણ તેનો ઉપયોગ ન કરવો જોઇએ. મીઠાનું વધુ પ્રમાણ પણ બોડી માટે યોગ્ય નથી.\nજો અચાનકથી કોઇ વ્યક્તિનું બીપી લો થઇ જાય છે અને તેને ચક્કર આવવા લાગે છે, ચહેરા પર સનસનાટીનો અનુભવ થવા લાગે છે, હાથ-પગ કાંપવા લાગે છે. તો તેમાં સૌથી પહેલા ઇલેક્ટ્રોલ ઘોલ અથવા ખાંડ, મીઠાનું પાણી આપો. તરત જ લાભ થશે.\nએક કપ કોફી, હોટ ચોકલેટ અથવા કૈફીન વાળી વસ્તુઓ ખાવાથી અથવા પીવાથી પણ લો બીપીને તરત કંટ્રોલ કરી શકાય છે. લો બીપીનો પ્રોબ્લેમ ઘણા સમયથી ચાલી રહ્યો છે ત્યારે સવારે ઉઠતા જ એક કપ કૉફી પીઓ અથવા નાસ્તાની સાથે લો. પરંતુ કૉફી પીવાની આદત ન પાડશો કારણ કે વધુ કૈફીન પણ બૉડી માટે યોગ્ય નથી.\nતેમાંથી કંઇ પણ શક્ય ન હોય તો તાત્કાલિક કંઇ પણ મીઠું અને નમકીન ખાઇ લો. તે પણ તમારું બ્લડ પ્રેશર કંટ્રોલ કરવાનું કામ કરશે.\nદશરથ માંઝી પાર્ટ-2: 30 વર્ષની મહેનત બાદ3કિમી લાંબી નહેર બનાવી, ગામના લોકો કાયમ યાદ કરશે !


કોલસા ભરેલી માલગાડીના છ ડબ્બા એન્જીન વગર દોડ્યા : મોડી રાત્રે ખાંટાપાડા અને ભાનગા વચ્ચે બનાવ\nનવી દિલ્હી :કોલસા ભરેલી માલગાડીના છ ડબ્બા એન્જીન વગર જ બે કિલોમિટર સુધી પાટા ઉપર દોડ્યા હતા રેલવેના અધિકારીએ જણાવ્યું હતું કે,શનિવારે મોડી રાત્રે ખાંટાપાડા અને ભાનગા વચ્ચે એ સમયે આ બનાવ બન્યો હતો જ્યારે ધમારાથી જમશેદપુર જઇ રહેલી માલગાડીના છ ડબ્બા બાકીની ટ્રેનથી અલગ કરવામાં આવી રહ્યા છે. આ એ જ છ ડબ્બા હતા જે એન્જીન વગર જ પાટા પર દોડવા લાગ્યા હતા.\nઅધિકારીઓના જણાવ્યા પ્રમાણે ઘટના વિશે તરત જ જાણ થતાં રેલવે અધિકારીઓ તરત જ પગલાં ભર્યા હતા. જેના પગલે મોટી દુર્ઘટના ઘટના ટળી હતી. આ ઘટનામાં કોઇ ઘાયલ કે જાનહાની પહોંચી નથી.\nબાલેશ્વર રેલવે સ્ટેશનના સ્ટેશન મેનેજર ભગવત દાસે જણાવ્યું હતું કે, મિકેનિકલ ગડબડીના કારણે પાછલા છ ડબ્બા ટ્રેનથી અલગ પડી ગયા હતા. ત્યારબાદ ગડબડીને તરત જ દૂર કરી દેવામાં આવી હતી. સાવચેતીના ભાગરૂપે લાઇન ઉપર બે કલાક સુધી ટ્રેનની અવર-જવર ઉપર રોક લગાવવામાં આવી હતી. દાસે જણાવ્યું હતું કે, ડબ્બાને લાવવા અને ટ્રેન સાથે જોડવા માટે એક એન્જીન મોકલવામાં આવ્યું હતું.\nઅત્રે ઉલ્લેખનીય છે કે, આ પહેલા સાત એપ્રિલે રાત્રે અમદાવાદ-પુરી એક્સપ્રેસના 22 ડબ્બા બોલાંગીરી જિલ્લામાં ટિટિલાગઢથી કાલાહાંડી જિલ્લાના કેસિંગા વચ્ચે 13 કિલોમીટર સુધી ચેન્જીન વગર દોડ્યા હતા. ઘટના સમયે ટ્રેનમાં અનેક મુસાફરો સવાર હતા.


The way to buy jewelry is not good, learn four options for investing in gold | ઘરેણાં ખરીદવાની રીત સારી નથી, સોનામાં રોકાણ માટેના ચાર વિકલ્પો જાણો - Divya Bhaskar\nThe Way To Buy Jewelry Is Not Good, Learn Four Options For Investing In Gold\nકઈ રીતે સોનામાં રોકાણ કરવું જોઈએ:ઘરેણાં ખરીદવાની રીત સારી નથી, સોનામાં રોકાણ માટેના ચાર વિકલ્પો જાણો\nસોનામાં રોકાણ માટેના બીજા વિકલ્પો છે, જેમાંથી વધુ નફો થઈ શકે છે.\nનિકિતાએ પોતાની બચતમાંથી 20 ગ્રામનો સોનાનો હાર બનાવ્યો. તેણે વિચાર્યું હતું કે સોનામાં આ એક જાતનું રોકાણ છે. ભાવ વધે અને જરૂર પડે ત્યારે વેચી પણ શકાશે, પરંતુ નિકિતાને ખ્યાલ નહોતો કે હાર કરાવો ત્યારે એના પર મેકિંગ ચાર્જ લાગે અને જીએસટી પણ લાગે. બીજું કે વેચવા જશે ત્યારે તેની શુદ્ધતા સામે સવાલ રહેશે, તેથી ઉતાવળે ઓછી કિંમતે પણ વેચી દેવો પડે.\nનિકિતા જેવી ઘણી નારીઓ હોય છે, જે સોનામાં રોકાણ સમજીને ઘરેણાં કરાવી લે છે, પરંતુ રોકાણ માટેનો આ ફાયદાનો સોદો નથી. સોનામાં રોકાણ માટેના બીજા વિકલ્પો છે, જેમાંથી વધુ નફો થઈ શકે છે. અમે તમને જણાવીએ છીએ સોનુ ખરીદવાના ચાર બહેતર વિકલ્પો:\n1. ગોલ્ડ એક્સચેન્જ ટ્રેડેડ ફંડ્સ (Gold ETF)\nશેર ખરીદીએ એ રીતે સોનું ખરીદી શકીએ એને ગોલ્ડ ઈટીએફ કહેવામાં આવે છે. આ મ્યુચ્યુઅલ ફંડ સ્કીમ છે. તેને એક્સચેન્જ પર ટ્રેડે કરી શકાય છે એટલે કે તેની લે વેચ થઈ શકે છે. ગોલ્ડ ઈટીએફ માટે બેન્ચ માર્ક પ્રાઇસ સ્પૉટ ગોલ્ડ પ્રાઇસ હોય છે, એટલે કે સોનાનો જે ભાવ ચાલતો હોય તે જ ભાવે તેની લે વેચ થાય. ગોલ્ડ ઈટીએફ માટે તમારી પાસે ટ્રેડિંગ ડિમેટ અકાઉન્ટ હોવું જોઈએ. તેમાં યુનિટ પ્રમાણે સોનાની ખરીદી કરવાની હોય છે. તમે તે યુનિટ વેચો ત્યારે સોનું નહિ, પણ સોનાની કિંમત ચાલતી હોય તેટલા મૂલ્યની રકમ મળી જાય.\nસોનામાં રોકાણ માટેનો આ સૌથી સસ્તો વિકલ્પ છે. શેરની જેમ એની લેવેચ નેશનલ સ્ટૉક એક્સચેન્જમાં કેશ માર્કેટમાં પણ કરી શકાય છે. ગોલ્ડ ઈટીએફના એક યુનિટની કિંમત એક ગ્રામના સોના જેટલી હોય છે. તેમાં રોકાણની કોઈ અપર લિમિટ નથી અને તેમાં કોઈ લૉક ઇન પિરિયડ પણ નથી.\n2. સૉવરિન ગોલ્ડ બૉન્ડ\nસોનામાં રોકાણનો બીજો સારો વિકલ્પ સૉવરિન ગોલ્ડ બૉન્ડ છે. આ સરકારી સ્કીમ છે અને તેમાં રોકાણને કારણે રિસ્ક બહુ જ ઓછું થઈ જાય છે. કોઈ ચિંતા વિના રિટર્ન માટેની આશા રાખી શકાય છે. ભારતીય રિઝર્વ બૅન્ક સૉવરિન ગોલ્ડ બૉન્ડ બહાર પાડે છે. તેથી સોનાની શુદ્ધતા માટેની કોઈ ઝંઝટ તેમાં રહેતી નથી.\nગોલ્ડ બૉન્ડ પર વર્ષે 2.50% વ્યાજ મળે છે. આ જામીનગીરી પાકે ત્યારે બજારમાં સોનાનો જે ભાવ ચાલતો હોય તેટલા ભાવે તેને વેચી શકાય છે. બૉન્ડમાં રોકાણ કર્યું હોય એટલે સોનાને સાચવવાની જે ચિંતા હોય છે એ કરવાની રહેતી નથી તે પણ તેની ખાસિયત છે.\n3. ગોલ્ડ મ્યુચ્યુઅલ ફંડ\nગોલ્ડ મ્યુચ્યુઅલ ફંડ ગોલ્ડ ઈટીએફનો જ એક પ્રકાર છે. આ એવી ફંડ સ્કીમ હોય છે, જેમાં મુખ્યત્વે ગોલ્ડ ઈટીએફમાં રોકાણ કરવામાં આવ્યું હોય છે. ભૌતિક રીતે સોનામાં રોકાણ કરવાના બદલે તેમાં ગોલ્ડ ઈટીએફમાં રોકાણ કરવામાં આવે છે. આ ઓપન એન્ડેડ રોકાણ માટેની સ્કીમ છે અને ગોલ્ડ ઈટીએફમાં કરેલા રોકાણ અને લેવેચને કારણે થયેલા ફાયદા પ્રમાણે તેની નેટ એસેટ વેલ્યુ નક્કી થતી હોય છે.\nતમે મહિને 1000 રૂપિયાના SIPથી પણ ગોલ્ડ મ્યુચ્યુઅલ ફંડમાં રોકાણ કરી શકો છો. તેમાં રોકાણ માટે ડિમેટ અકાઉન્ટની પણ જરૂર નથી. તમે કોઈપણ મ્યુચ્યુઅલ ફંડ હાઉસના માધ્યમથી રોકાણ કરી શકો છો.\n4. પેમેન્ટ ઍપથી પણ ગોલ્ડ ખરીદી શકાય છે\nતમે હવે સ્માર્ટફોનના માધ્યમથી ડિજિટલ ગોલ્ડમાં રોકાણ કરી શકો છો. તે માટે વધુ ખર્ચ કરવાની જરૂર નથી. તમારી અનુકૂળતા અનુસાર જોઈએ તેટલું જ સોનું ખરીદી શકો છો. માત્ર એક રૂપિયાનું પણ રોકાણ કરી શકાય. એમેઝોન, ગૂગલ પૅ, પેટીએમ, ફોનપૅ અને મોબિક્વિક જેવા પ્લેટફોર્મ આવી સુવિધા આપે છે.\nડિજિટલ ગોલ્ડનો ફાયદો એ છે કે માત્ર એક રૂપિયાથી પણ શરૂઆત કરી શકો છો. સીધું સોનામાં જ રોકાણ થાય છે. જ્વેલરી મેકિંગનો ખર્ચ ભોગવવો પડતો નથી. બચત પણ થતી જાય અને સોનાના ભાવ વધે તો લાભ પણ મળે અને સોનાને સાચવવાની ચિંતા પણ નહિ.


મેલેનિયા દિલ્હીમાં સ્કૂલના બાળકોને મળશે, કાર્યક્રમમાંથી મુખ્યમંત્રી કેજરીવાલ અને સિસોદિયાનું નામ હટાવાયું | CN24NEWS\nHome ગુજરાત મેલેનિયા દિલ્હીમાં સ્કૂલના બાળકોને મળશે, કાર્યક્રમમાંથી મુખ્યમંત્રી કેજરીવાલ અને સિસોદિયાનું નામ હટાવાયું\nમેલેનિયા દિલ્હીમાં સ્કૂલના બાળકોને મળશે, કાર્યક્રમમાંથી મુખ્યમંત્રી કેજરીવાલ અને સિસોદિયાનું નામ હટાવાયું\nઅમેરિકન રાષ્ટ્રપતિ ડોનાલ્ડ ટ્રમ્પ તેમના પરિવાર સાથે 24 ફેબ્રુઆરીથી બે દિવસ માટે ભારત પ્રવાસે આવવાના છે. આ દરમિયાન પહેલાં તેઓ અમદાવાદની મુલાકાત લેશે. આખા શહેરમાં મોદી સાથે ટ્રમ્પના પોસ્ટર લગાવવામાં આવ્યા છે. ટ્રમ્પ હાઉડી મોદી કાર્યક્રમની જેમ અહીંના મોટેરા સ્ટેડિયમમાં નમેસ્ત ટ્રમ્પ કાર્યક્રમમાં ભાગ લેશે. ત્યારપછી ટ્રમ્પ, તેમની પત્ની મેલેનિયા, દીકરી ઈવાન્કા અને જમાઈ આગ્રામાં તાજમહેલની મુલાકાત લેશે.\nઅમેરિકાની ફર્સ્ટ લેડી મેલેનિયા ટ્રમ્પ 25 ફેબ્રુઆરીએ દિલ્હીની એક સ્કૂલમાં હેપીનેસ ક્લામાં બાળકો સાથે મુલાકાત કરવાના છે. સૂત્રોના જણાવ્યા પ્રમાણે, હવે મેલેનિયાના આ કાર્યક્રમમાંથી દિલ્હીના મુખ્યમંત્રી અરવિંદ કેજરીવાલ અને ઉપમુખ્યમંત્રી મનીષ સિસોદિયાનું નામ હટાવી લેવામાં આવ્યું છે. આ પહેલાં આ બંને નેતાઓ મેલેનિયાની સાથે રહેવાના હતા. કારણકે આ સ્કૂલ દિલ્હી સરકાર અંતર્ગત આવે છે. આમ આદમી પાર્ટીએ કેન્દ્રના દબાણના કારણે બંને નેતાઓના નામ હટાવ્યા હોવાનો આરોપ છે.\nઆગ્રા: ટ્રમ્પ-મેલેનિયાના પોસ્ટર્સ, મોદીનું જવાનું નક્કી નહીં\nઅમદાવાદના કાર્યક્રમમાં સામેલ થયા પછી ટ્રમ્પ અને મેલેનિયા પરિવાર સાથે 24 ફેબ્રુઆરીએ સાંજે તાજમહેલ જોવા આગ્રા જશે. તે માટે ઉત્તર પ્રદેશ સરકારે તમામ તૈયારીઓ કરી લીધી છે. આખા શહેરમાં મોદી-ટ્રમ્પ, ટ્રમ્પ-મેલેનિયા અને અમેરિકન રાષ્ટ્રપતિને શુભેચ્છા તેવા પોસ્ટર્સ લગાવવામાં આવ્યા છે. અમુક મીડિયા રિપોર્ટ્સમાં એવું કહેવામાં આવે છે કે, ટ્રમ્પ દંપતી સાથે મોદી પણ આગ્રા આવવાના છે. જોકે હજી આ વિશે પુરતો ખુલાસો કરવામાં આવ્યો નથી. તે ઉપરાંત અધિકારીઓ દ્વારા પણ આ વિશેની કોઈ તૈયારી કરવામાં આવી નથી.\nઅમદાવાદ: મોદી-ટ્રમ્પના પોસ્ટર્સ, સાબરમતી આશ્રમમાં તૈયારીઓ\nગુજરાતમાં ટ્રમ્પ મુલાકાતની તૈયારીઓ જોરશોરથી ચાલી રહી છે. તેઓ અમદાવાદ એરપોર્ટથી મોટેરા સ્ટેડિયમ સુધીના અંદાજે 11 કિમીમાં રોડ શો કરશે. ત્યારપછી નમસ્તે ટ્રમ્પ કાર્યક્રમમાં સામેલ થશે. અહીં અંદાજે 1 લાખ લોકો પહોંચવાની શક્યતાઓ છે. ટ્રમ્પ સાબરમતી આશ્રમ પણ જશે. અહીં એક અધિકારીએ જણાવ્યું છે કે, અમારી પરંપરા પ્રમાણે, અમારા આશ્રમમાં અતિથિના સ્વાગત માટેની બધી તૈયારીઓ પૂરી કરી લેવામાં આવી છે.\nPrevious articleરાજકોટ સહીત6શહેરોને મ્યુનીસીપલ બોંડ જારી કરવામાં અમેરિકી મદદ કરશે\nNext articleહ્યુન્ડાઇ ગ્રાન્ડ i20 કાર BS-6 એન્જિન સાથે4વેરિઅન્ટમાં આવશે, પ્રારંભિક કિંમત ₹6.49 લાખ હશે\nસુરત: પતિએ પત્નીનાં ગળા પર ચપ્પુ હુલાવી કરી નિર્મમ હત્યા


મોદીની ઇઝરાયેલ મુલાકાત દરમિયાન હું અનેક કાર્યક્રમોમાં તેમની સાથે રહીશ: નેતનયાહૂ | DeshGujarat News from Gujarat\nઅમદાવાદ, દેશગુજરાતઃ આવતીકાલથી શરુ થઇ રહેલી કોઇપણ ભારતીય વડાપ્રધાનની પ્રથમ ઇઝરાયેલ મુલાકાત વિશે આજે પ્રધાનમંડળની બેઠકમાં ઇઝરાયેલના વડાપ્રધાન બેન્જામીન નેતનયાહૂએ કહ્યું હતું કે મારે મિત્ર નરેન્દ્ર મોદી આવતીકાલે ઇઝરાયેલ આવી રહ્યો છે. હું મોદીની મુલાકાત દરમિયાન મોટાભાગના કાર્યક્રમોમાં તેમની સાથે હોઇશ.\n‘મંગળવારે મારા મિત્ર અને ભારતના વડાપ્રધાન નરેન્દ્ર મોદી ઇઝરાયેલ પહોંચશે. ભારત દેશ વિશ્વમાં સૌથી મોટો લોકશાહી દેશ છે. છેલ્લા 70 વર્ષમાં ભારતના વડાપ્રધાન દ્વારા ઇઝરાયેલની મુલાકાત સૌપ્રથમ વખત લેવામાં આવી રહી છે, તે ઐતિહાસિક બાબત છે. સાથે જ આ બાબત એ હકીકતની પ્રતીતિ કરાવે છે કે, ભારત સાથેના ઇઝરાયેલના સંબંધો તાજેતરના વર્ષોમાં ખુબ નજીકના સંબંધો થઇ ગયા છે.\nઆ બાબત મારી અને તેની પ્રારંભિક નીતિનું જ પરિણામ છે. અમે ન્યૂયોર્કમાં યુ.એન. ખાતે અમારી પ્રથમ મુલાકાતમાં અને તે બાદ ડાવોસમાં અમે ઘણા વર્ષો પહેલા આ અંગે ચર્ચા કરી હતી. સરકાર અને દેશના નાગરિકો બંને દેશ વચ્ચે મજબૂત મિત્રતા બાંધવા માટેના પ્રયત્નો કરી રહ્યા છે.\nઆ મુલાકાતમાં સુરક્ષા, કૃષિ, પાણી, ઉર્જા સહિતના વિવિધ ક્ષેત્રો જેમાં ઇઝરાયેલ આગળ છે, તે દરેક ક્ષેત્રો થાકી વધુ ઊંડાણ પૂર્વક સહકાર આપવા અંગે ચર્ચા કરવામાં આવશે. વડાપ્રધાન મોદીની ઇઝરાયેલ મુલાકાત દરમિયાન હું તેમના અનેક કાર્યક્રમોમાં તેમની સાથે રહીશ.


અક્ષય કુમારની માતાના નિધન પર PM મોદીએ મોકલ્યો શોક સંદેશ, અભિનેતાએ કહ્યું આવું….\nશ્રદ્ધાંજલિ / અક્ષય કુમારની માતાના નિધન પર PM મોદીએ મોકલ્યો શોક સંદેશ, અભિનેતાએ કહ્યું આવું….\nપીએમ મોદીએ અક્ષય કુમારને પાઠવેલા પત્રમાં લખ્યું કે, ખુબ મહેનત અને સ્ટ્રગલ કર્યા પછી તમને સફળતા મળી છે. તમે એક મોટું નામ બનાવ્યું છે…\nMaya Sindhav 01:37 PM 13 Sep 2021\nબોલીવૂડના એક્શન કિંગ કહેવાતા અને અભિનેતા અક્ષય કુમારના માતા અરુણા ભાટિયા તાજેતરમાં જ નિધન થયું છે. અક્ષય કુમારે પોતાની માતાના નિધન અંગે સોશિયલ મીડિયાના મારફતે જણાવ્યું હતું અને ત્યારબાદ અનેક કલાકારોએ તેઓના નિધન અંગે દુઃખ વ્યક્ત કર્યું હતું અને શ્રદ્ધાંજલિ અર્પણ કરી હતી. ત્યારબાદ આ હવે પીએમ મોદી પણ અક્ષય કુમાર ની માતાના નિધન અંગે શોક વ્યક્ત કરતા એક પત્ર લખ્યો છે.\nઆ પણ વાંચો :મુનમુન દત્તા બાદ રાજ અનડકટે ઇન્સ્ટામાં પોસ્ટ કરી કહ્યું – આના લીધે મારા જીવન…\nપીએમ મોદીએ અક્ષય કુમાર ને પાઠવેલા પત્રમાં લખ્યું કે, ખુબ મહેનત અને સ્ટ્રગલ કર્યા પછી તમને સફળતા મળી છે. તમે એક મોટું નામ બનાવ્યું છે અને પોતાની લગનથી ફેમસ થયા છો.એક અભિનેતાના નાતે અક્ષય કુમારે જે સફળતા હાંસલ કરી છે તે હંમેશા તેઓના માતાપિતાને ગર્વનો અનુભવ કરાવશે.\nપીએમ મોદીએ પાઠવેલા પત્રને અક્ષય કુમારે સોશિયલ મીડિયામાં શેર કર્યો છે અને શેર કરતા વડાપ્રધાનનો આભાર માન્યો છે. અક્ષય મુકારે પત્ર શેર કરતા કેપ્શનમાં લખ્યું, “માતાના નિધન પછી મળેલા શોક સંદેશ માટે હું આભારી છું. માતાનો જન્મ પછી શોક સંદેશ માટે હું તેઓનો આભારી છું. મારા અને મેરી દિગવંત માતા – પિતા માટે સમય કાઢીને ભાવનાઓ વ્યક્ત કરવા માટે માનનીય વડાપ્રધાનનો હું આભારી છું. આ સુકુન આપનારા શબ્દો હંમેશાની માટે મારી સાથે રહેશે, જય અંબે”.\nઆ પણ વાંચો :જાણો કેમ, અકસ્માતમાં ઘાયલ થયેલા સાઈ ધરમ તેજ સામે નોંધાયો કેસ\nઆ પહેલા અક્ષય કુમારે માતાના નિધન પર લખ્યું હતું કે, “તેઓ મારા જીવનનો મહત્વનો ભાગ હતા. આજે મને ના સહાય એવું દુઃખ થઇ રહ્યું છે. મારી માતા શ્રીમતી અરુણા ભાટિયાએ આજે સવારે દુનિયાને અલવિદા ખી દીધી છે.\nતેઓ આજે બીજી દુનિયામાં મારા પિતા સાથે ફરીથી મળી ગયા છે. હું તમારી દુઆઓનું સન્માન કરીશ, કારણ કે હું અને મારું પરિવાર મુશ્કેલી ભર્યા સમયથી ગુજરી રહ્યા છે. ઓમ શાંતિ.\nઆ પણ વાંચો : પાકિસ્તાનના સુપ્રસિદ્ધ કોમેડિયન ઉમર શરીફની તબિયત ગંભીર, પત્નીએ PMO ને કરી આ અપીલ


સંવત ૧૯૭૧ના માગસર માસમાં અમદાવાદમાં સ્વામી ઈશ્વરચરણદાસજી ઉપર બાપાશ્રીનો કાગળ આવ્યો જે, “અમારાં માતુશ્રીને કાળી તળાવડી ઉપર શ્રીજીમહારાજે દર્શન આપીને વર આપ્યો હતો તે ઠેકાણે છત્રી કરીને ચરણારવિંદ પધરાવવાનો વિચાર છે. તેમાં તમારો શો અભિપ્રાય છે તે લખી મોકલજો.”\nતે કાગળ વાંચીને સ્વામી વૃંદાવનદાસજી વાડીએ હતા ત્યાં જઈને તેમને સંભળાવ્યો ને પછી બાપાશ્રીને કાગળ લખ્યો જે, “આપનો કાગળ વાંચી બહુ આનંદ થયો છે ને આપનો જે વિચાર છે તે અનંત જીવના ઉદ્ધારને અર્થે છે. આપ જે કરતા હશો તે સારું જ કરતા હશો અને આપની જે જે ક્રિયા છે તે સર્વે કલ્યાણકારી છે.”\nફરી બાપાશ્રીનો પત્ર આવ્યો જે, “છત્રીનું કામ ચાલતું કર્યું છે. અને ફાગણ માસમાં સત્સંગિજીવનની પારાયણ બેસાડવાનો વિચાર કર્યો છે અને ચારસો મણ ઘી, તથા છસો મણ ગોળ તથા ઘઉં, દાળ, ચોખા વગેરે સામાન મંગાવ્યો છે. હવે તમે મુળીએ વસંત કરીને અહીં આવજો અને સર્વેને અહીં આવવાનું કહેતા આવજો.”\nપછી સર્વે સંત વસંતે મુળી ગયા ને સર્વેને આ વાત કરી, અને ફાગણ માસ બેસતાં વૃષપુર ગયા. પછી સર્વ ઠેકાણે કંકોત્રીઓ લખાવી મોકલી જે, “સંવત ૧૯૭૧ના ફાગણ વદ-૧૧ને રોજ સત્સંગિજીવનની પારાયણ બેસશે ને તેની સમાપ્તિ ચૈત્ર સુદ-૩ને રોજ થશે, ને તે દિવસે છત્રીએ ચરણારવિંદ પધરાવાશે.”\nતે યજ્ઞમાં અમદાવાદથી બસો સંત તથા ભુજ, મુળી, ગઢડા, જૂનાગઢ, વરતાલ વગેરેના સંત-બ્રહ્મચારી મળી ચારસો હતા. અને હરિજનો દેશાંતરના ત્રીસ હજાર હતા ને મહા મોટો યજ્ઞ કર્યો હતો. છત્રી કરી છે તે ઠેકાણે પત્થરની ધાર શ્રીજીમહારાજની પ્રસાદીની હતી તેમાં ઘણાં ભૂત રહેતાં; ત્યાં કોઈથી જવાતું નહિ. તે ભૂતોને છત્રીના ખાતમુહૂર્ત વખતે અધમણ સાકરની પ્રસાદી વહેંચીને તેમનો મોક્ષ કર્યો.\nચૈત્ર સુદ-૩ને રોજ કથાની સમાપ્તિ કરી. પછી છત્રીએ ચરણારવિંદ પધરાવવા સર્વે આવ્યા ને ચરણારવિંદ પધરાવતી વખતે સ્વામી ઈશ્વરચરણદાસજીએ બાપાશ્રીને કહ્યું જે, “આ વખતે સર્વેને વર આપો.”\nપછી બાપાશ્રી બોલ્યા જે, “આ યજ્ઞમાં આવેલા સંત-હરિજનાદિક સર્વે મનુષ્યો તથા ઉપયોગમાં આવેલાં સર્વે પશુઓ તથા આકાશમાં વિમાને બેસીને દર્શન કરવા આવેલા અધિકારી દેવો તે સર્વેનો છેલ્લો જન્મ કરી શ્રીજીમહારાજની મૂર્તિમાં લઈ જઈશું. આ છત્રી તથા આ સ્થાનનાં જે દેવ તથા મનુષ્યો દર્શન કરશે અને ઉપર થઈને પક્ષી ઊડીને જશે તે સર્વેનો અમે આત્યંતિક મોક્ષ કરીશું, અને શ્રીજીમહારાજની મૂર્તિમાં લઈ જઈશું.” એવો વર દીધો.\nપછી બીજે દિવસે સૌ સંત-હરિજનોને સૌ-સૌના દેશમાં જવાની આજ્ઞા કરી તેથી સૌ પોતપોતાને ગામ ગયા. સ્વામી ઈશ્વરચરણદાસજી પોતાના સાધુ મુક્તજીવનદાસજી માંદા હતા તેથી ત્યાં રહ્યા.\nઅને બીજે દિવસે એટલે ચૈત્ર સુદ-૫ને રોજ સવારે સભામાં બાપાશ્રીએ સ્વામી ઈશ્વરચરણદાસજીને કહ્યું જે, “તમને રોકવા હતા તેથી આ સાધુને રાખ્યા છે; નહિ તો કંકોત્રીઓ લખ્યા પછી સિનોગરામાં મિસ્ત્રી દેવજીભાઈની પારાયણ સાંભળવા ગયા ને આ સાધુ ત્યાં માંદા પડ્યા હતા, ત્યાં ને ત્યાં દેહ મૂકવાના હતા. જો દેહ મૂક્યો હોત તો તમને સ્વામી વૃંદાવનદાસજી તથા સ્વામી ઘનશ્યામજીવનદાસજી આદિ સંતો અહીં રહેવા દેત નહિ; અમદાવાદ લઈ જાત, પણ આ સાધુને માંદા જોઈને કોઈ બોલ્યા નહિ.” એમ વાત કરી.\nપછી સ્વામી ઈશ્વરચરણદાસજી બોલ્યા જે, “દેવથળના ડાહ્યાભાઈ આપની પારાયણમાં આવ્યા હતા તે નાડી જોઈને એમ કહેતા હતા જે, ‘આ સાધુને કફ સૂકાઈ ગયો છે, તોપણ દેહ રહ્યો છે તેનું કારણ કાંઈ સમજાતું નથી.’”\nપછી બાપાશ્રી બોલ્યા જે, “તમને રોકવા સારુ જ અમે એમને રાખ્યા છે.”\nપછી લુણાવાડાના મહાસુખરામે પૂછ્યું જે, “સાધનદશાવાળા તો પોતાના કલ્યાણને અર્થે યજ્ઞ કરે, પણ આપ તો મહારાજના સંકલ્પથી અહીં દેખાઓ છો અને જીવોનું કલ્યાણ કરવા આવ્યા છો એમ સદ્‌ગુરુ શ્રી નિર્ગુણદાસજી સ્વામીએ મને તથા પ્રાંતિજના કેશવલાલભાઈને કહ્યું હતું; તો આપને આવા મોટા યજ્ઞ કરવાનું શું કારણ હશે?”\nત્યારે બાપાશ્રી બોલ્યા જે, “અમે બીજા જીવોનાં કલ્યાણને અર્થે કરીએ છીએ તે જે દર્શને આવે અથવા યજ્ઞનું અન્ન જમે અથવા જે જે મનુષ્ય, પશુ આદિક સેવાના ઉપયોગમાં આવે તે સર્વેનો મોક્ષ કરવા સારુ કરીએ છીએ; પણ બીજું કાંઈ કારણ નથી. સાધનદશાવાળા પોતાના કલ્યાણને અર્થે કરે અને સિદ્ધ મુક્ત જે જે કરે તે બીજાના કલ્યાણને અર્થે કરે છે. અહીં આ યજ્ઞમાં જે જે સંત-હરિજનો આવ્યા તે સર્વેનું કલ્યાણ થશે, અને એ સુખડીની પ્રસાદી લઈ ગયા તેને જે જમશે તે સર્વેને આ દેહે જ શ્રીજીમહારાજના સુખમાં લઈ જઈશું. મોટા મુક્ત તો જમીને કલ્યાણ કરે ને જમાડીને પણ કલ્યાણ કરે ને દૃષ્ટિ વડે પણ કલ્યાણ કરે ને સંકલ્પે કરીને પણ કલ્યાણ કરે. મોટા મુક્તનાં દર્શન જેને થયાં ન હોય તે જો તેમને ભાવે કરીને સંભારે તો તેનું પણ કલ્યાણ કરે.”\nપછી વાર્તાની સમાપ્તિ કરીને માવજીને કહ્યું જે, “આપણા ઘરમાં જેટલું ઘી તાવ્યું હોય એટલું બધું અહીં લઈ આવ અને ખીચડી લઈ આવ.” પછી તે લાવ્યા. અને સંતોને કહ્યું જે, “ખીચડી કરો.” પછી સંતોએ ખીચડી કરી અને પોતે સુખડી લાવ્યા; તે સુખડી, ખીચડી અને બધું ઘી તેનો થાળ કરીને સર્વેને પ્રસાદી જમાડી. ।।૧૩૮।।


ઈંગ્લેન્ડ સામે ટેસ્ટ સીરીઝ માટે ટીમ મેનેજમેન્ટ શમીને ફીટ જોવા માંગે છે\nનવી દિલ્હી: ભારતીય ઝડપી બોલર મોહમ્મદ શમી યો-યો ટેસ્ટમાં નિષ્ફળ જતા અફઘાનિસ્તાન સામેની ટેસ્ટ ટીમથી બહાર થઈ ગયો છે. મોહમ્મદ શમી છેલ્લા કેટલાક મહિનાથી પારિવારીક સમસ્યાના કારણે તણાવનો સામનો કરી રહ્યો છે અને અફઘાનિસ્તાન સામેની ટેસ્ટના ૩ દિવસ પહેલા તેને ટીમમાંથી બહાર કરાયાની જાણકારી મળી. ત્યારે હવે મોહમ્મદ શમીની જગ્યાએ દિલ્હીના ઝડપી બોલર નવદીપ સૈનીને ટીમમાં સ્થાન આપવામાં આવ્યુ છે.\nમળતી માહિતી મુજબ મોહમ્મદ શમી ભલે અફઘાનિસ્તાન ટેસ્ટનો ભાગ ન બની શક્યો પરંતુ ઈંગ્લેન્ડ સામે ઓગસ્ટમાં યોજાનાર ટેસ્ટ સીરીઝ માટે ટીમ મેનેજમેન્ટ તેને ફીટ જોવા માંગે છે. ભારત અને અફઘાનિસ્તાન વચ્ચે ગુરુવારથી બેંગ્લુરુના એમ ચિન્નાસ્વામી સ્ટેડિયમમાં એકમાત્ર ટેસ્ટ મેચ રમાવાની છે. ટીમ મેનેજમેન્ટ સાથે સંકળાયેલ સુત્રોએ જણાવ્યુ કે, શમીની ક્રિકેટ પ્રતિભા પર કોઈને સવાલ નથી, તે એક શાનદાર બોલર છે. ટીમ તેને ફરી એકવાર સંપૂર્ણ ફીટ જોવા માંગે છે અને ઈંગ્લેન્ડ સામેની ટીમમાં શારીરિક અને માનસિક રુપથી સામેલ કરવા માંગે છે. સુત્રોએ જણાવ્યુ કે, આઈપીએલ-૧૧માં દિલ્હી ડેરડેવિલ્સ ટીમના કોચ રીકી પોંટીગે ૨૮ વર્ષીય મોહમ્મદ શમીને પોતાના પારીવારીક મામલાના કારણે ટીમ સાથે યાત્રા કરવામાંથી બ્રેક લેવા પણ જણાવ્યુ હતું. મહત્વનુ છે કે હાલ શમીને ઈંગ્લેન્ડ સામેની ટી-૨૦ અને વન-ડે ટીમમાં સામેલ નથી કરાયો.


આ એક વસ્તુને 15 મિનિટ માટે ચહેરા પર લગાવી દેશો તો ખીલ, ડાઘની સમસ્યા કાયમ માટે થઈ જશે દૂર, ખાલી જાણી લો ઉપયોગ કરવાની રીત… – Aajna Sammachar\nHome/Story/આ એક વસ્તુને 15 મિનિટ માટે ચહેરા પર લગાવી દેશો તો ખીલ, ડાઘની સમસ્યા કાયમ માટે થઈ જશે દૂર, ખાલી જાણી લો ઉપયોગ કરવાની રીત…\nઆ એક વસ્તુને 15 મિનિટ માટે ચહેરા પર લગાવી દેશો તો ખીલ, ડાઘની સમસ્યા કાયમ માટે થઈ જશે દૂર, ખાલી જાણી લો ઉપયોગ કરવાની રીત…\ngujju August 20, 2021\tStory Leaveacomment 151 Views\nજો તમારા ચહેરા પર ડાઘ અને ખીલની સમસ્યા રહે છે તો આ લેખ તમારા માટે ઉપયોગી સાબિત થઈ શકે છે. આજ પહેલા તમે ઘણી વખત ચમકદાર ચહેરો મેળવવા માટે મોંઘી ક્રિમનો ઉપયોગ કર્યો હશે પરંતુ કેટલાક દિવસો પછી તેની અસર દેખાવાની બંધ થઈ જાય છે.\nઆવામાં તમારે કુદરતી રીતે ચહેરાની સંભાળ લેવી જોઈએ, જેનાથી તમને આડઅસર વિના ચમકદાર ચહેરો મેળવી શકશો. આજના આ વિશેષ લેખમાં તમને મધના ઉપયોગથી થતા ફાયદાઓ વિશે માહિતી આપવા જઈ રહ્યા છીએ. જેનો ઉપયોગ ત્વચા માટે ખૂબ ફાયદાકારક સાબિત થઈ શકે છે.\nસામાન્ય રીતે ઘણા લોકોને બ્લેકહેડ્સ અને વ્હાઇટહેડ્સની સમસ્યા હોય છે. જેમાં વ્હાઇટ હેડ થવા પર ચહેરા પર સફેદ રંગના નિશાન થઈ જાય છે. આ એક પ્રકારના ખીલ ની સમસ્યા છે, જે ત્વચાના છિદ્રોમાં ગંદકીના સંચયને કારણે થાય છે.\nઆવામાં તમારે ચહેરા પર મધનો ઉપયોગ કરવો જોઈએ. જેનાથી તમને આડઅસર વિના ચમકદાર ચહેરો મેળવવામાં મદદ મળશે. તો ચાલો આપણે જાણીએ મધનો ઉપયોગ કેવી રીતે કરવો જોઈએ.\n1. મધ અને હળદરનો ઉપયોગ\nતમારે ચહેરા પર મધ અને હળદરનો ઉપયોગ કરવો જોઈએ. કારણ કે હળદર અને મધ ત્વચાને લગતી સમસ્યાઓ દૂર કરવા માટે સારો વિકલ્પ માનવામાં આવે છે. આ બંને ચેહરા ત્વચાના મૃત ત્વચાને દૂર કરે છે અને ખીલના બેક્ટેરિયાને રોકવામાં મદદ કરે છે.\nઆ રીતે તેનો ઉપયોગ કરો\nઆ માટે એક ચમચી હળદર પાવડર સાથે અડધી ચમચી મધ મિક્સ કરો. હવે આ બે વસ્તુઓ મિક્સ કરીને જાડી પેસ્ટ બનાવો. આ પેસ્ટને ચહેરા પર લગાવો અને 10 થી 15 મિનિટ સુધી રહેવા દો. ત્યાર પછી હૂંફાળા પાણીથી ચહેરો ધોઈ લો.\n2. મધ, લીંબુ અને ખાંડનો ઉપયોગ\nલીંબુ, ખાંડ અને મધ ચહેરા માટે ફાયદાકારક છે. આ બધામાં એન્ટી માઇક્રોબાયલ ગુણધર્મો હોય છે, જે વ્હાઇટહેડની સમસ્યાને દૂર કરવામાં મદદ કરે છે. કારણ કે ખાંડ આપણી ત્વચા માટે રામબાણ સાબિત થઈ શકે છે, જ્યારે મધ ત્વચાને ભેજયુક્ત બનાવે છે.\nએક પાત્રમાં એક ચમચી ખાંડ તથા એક ચમચી મધ ઉમેરી લો. હવે તેની ઉપર લીંબુનો રસ મિક્સ કરો અને અસરગ્રસ્ત વિસ્તારોમાં લગાવો. ત્યારબાદ તેને લગભગ 10 મિનિટ સુધી રહેવા દો. ત્યારપછી ચહેરો પાણીથી ધોઈ લો.\n3. સફેદ ઈંડા અને મધનો ઉપયોગ\nતમે ઇંડાથી ચહેરાના ડાઘ પણ દૂર કરી શકો છો. કેમ કે ઇંડા ફક્ત શરીર માટે જ નહીં પંરતુ ત્વચા માટે પણ ખૂબ ઉપયોગી માનવામાં છે. ઇંડાનો સફેદ ભાગ મધ સાથે મિક્સ કરીને પેસ્ટ બનાવો. આ પેસ્ટને 10 થી 15 મિનિટ સુધી રાખો અને પછી તેને પાણીથી ધોઈ લો.\nPrevious પતિને સમજી લીધો હતો મૃતક, 22 વર્ષ સુધી વિધવા બનીને પસાર કરી જિંદગી, હવે અચાનક ઘરે આવ્યો પતિ…\nNext રાતે સૂતા પહેલા આ ત્રણ ચીજથી કરી લો સેવન, ઓછું થઈ જશે વજન, પીગળી જશે ચરબી…


અશોક વૈશ્નવની પસંદના અંગ્રેજી બીન-સાહિત્ય લેખોના ભાવાનુવાદ: રાજેશ સેટ્ટી કૃત શ્રેણી -‘વિશિષ્ઠ બનીએ’ - સંપુટ પાંચમો - ગુચ્છ ૩\nબુધવાર, 17 ડિસેમ્બર, 2014\nરાજેશ સેટ્ટી કૃત શ્રેણી -‘વિશિષ્ઠ બનીએ’ - સંપુટ પાંચમો - ગુચ્છ ૩\n#211 – નાટકીયતાથી સચેત રહીએ\n| જુલાઇ ૨૯,૨૦૧૦ના રોજ પ્રકાશિત થયેલ\nહું જે કહેવા માગું છું તે સમજાવવા મારે એક કહાની કહેવી પડશે.તમારામાનાં ઘણાંએ ભારતીય ફિલ્મો જોઇ હશે, કેટલાંકે કદાચ નહીં પણ જોઇ હોય. જેમણે ભારતીય ફિલ્મો જોઇ છે તે લોકો તો આ કહાની વાંચીને હસી ઉઠશે, પણ જેમણે (ખાસ કરીને 'મસાલા') ભારતીય ફિલ્મો નથી જોઇ, તે લોકો કદાચ હવે પછી એ ફિલ્મો ક્યારે પણ ન જોવાનું પણ નક્કી કરી દેશે !\n# ૧: કૉલેજ\nકૉલેજમાં એક છોકરો એક છોકરીને ભેટી જાય છે.બંને પ્રેમમાં પડે છે, અને પરણી પણ જાય છે. પછી તો એ..ય, ખાઇ પીને લહેર કરે છે.\nશું માનવું છે તમારૂં ?\nઅરે કેમ નાપાસ ? આવું વાસ્તવિક જીવનમાં પણ બનતું જ હોય છે. પણ ચાલો દલીલમાં ઉતર્યા સિવાય વાર્તામાં થોડો મસાલો ઉમેરીએ\n# ૨: કૉલેજ\nરવિને બેંગલુરુ માટે ખાસ ચાહત હતી.ત્યાં ભણવું એ તેનું સ્વપ્નું હતું. આ કદાચ તેનાં ગામથી માંડ ત્રીજી ટ્રીપ હશે. આ પહેલાંની બંને ટ્રીપ એક દિવસથી વધારે લાંબી નહોતી.પણ આ વખતે સમય માટે હશે. નેશનલ કૉલેજના શરૂઆતના દિવસોમાં તો કંઇ ખાસ બન્યું નહીં. પણ જે દિવસે પ્રિયાએ વર્ગમાં પગ મૂક્યો, તે દિવસથી બધું બદલી ગયું.તેની તરફ શા કારણે આકર્ષાયો તે તો રવિને પણ ખબર ન પડી.કદાચ તેની નીલી આંખો કે તેના હોઠપરનું એ હાસ્ય...! અને તેના ગાલોમાં પડતાં ખંજન. આહ. ભલભલાંનો શ્વાસ અટકી જાય !\nસો વાતની એક વાત. બંને પ્રેમમાં પડ્યા, પરણી પણ ગયાં, અને પછી, ખાધું પીધું અને મજા કરી...\nબોલો, હવે તમારૂં શું માનવું છે ?\nફરી નાપાસ ?\nઅરે હોતા હશે, પહેલા કિસ્સા કરતાં તો વાતમાં ઘણું ઉમેર્યું છે. કેમ ખરૂંને ?\nઠીક છે, ઠીક છે, ચાલો દલીલોમાં નહીં ઉતરી પડીએ...\nહજૂ એક વધારે પ્રયત્ન ....\n# ૩: કૉલેજ\nરવિને બેંગલુરુ બહુ જ ગમતું. ત્યાં ભણવું એ તેનું સ્વપ્નું હતું.તેનાં ગામની બહાર કદાચ આ ત્રીજી ટ્રીપ માંડ હશે.આ પહેલાં તો ગામની બહાર માંડ એકાદ દિવસ જ રહ્યો હશે. પણ આ વખતે તો વધારે સમય માટે રહેવાનું થશે. નેશનલ કૉલેજના શરૂઆતના દિવસો તો ખાસ કંઇ બન્યા વગર જ પસાર થઇ ગયા. પણ જે દિવસે પ્રિયાએ વર્ગમાં પગ મૂક્યો, તે દિવસથી બધું જ બદલાઇ ગયું. શા કારણે તેની તરફ આકર્ષાઇ ગયો, તે તો રવિને સમજ જ ન પડી - કદાચ તેની નીલી આંખો કે તેના હોઠપરનું એ હાસ્ય...! અને તેના ગાલોમાં પડતાં ખંજન. આહ. ભલભલાંનો શ્વાસ અટકી જાય !\nરવિને પ્રિયા વિશે બધું જ જાણવું હતું. તેનો પોષાક કે તેની ગાડી જોતાં એક વાત તો નક્કી હતી કે બંનેની આર્થિક કે સામાજિક કક્ષામાં તો આસમાન જમીનનો ફેર હતો. પોતે ભણવામાં ઘણો પ્રતિભાશાળી હતો, પણ તેમનું જોડું જામવા માટે તો કોઇક ચમત્કાર જ થવો ઘટે ! પછીના થોડા દિવસોમાં, ક્યારેક લાયબ્રેરીમાં, તો ક્યારેક કેન્ટીનમાં કે ક્યારેક એક જ સાથે વર્ગમાં દાખલ થતી વખતે કે ક્યારેક બંને પોતપોતાનાં મિત્રવર્તુળમાં મગ્ન હોય ત્યારે... બંનેની આંખો મળતી રહી. તેની નજર તો કાયમ પ્રિયાની પાછળ જ દિવાની બની રહેતી, પણ પ્રિયાએ પલટીને હજૂ જોયું નહોતું.\nરવિ પણ એમ ગાંજ્યા જાય એમાંનો નહોતો.\nસો વાતની એક વાત... બંને પ્રેમમાં પડ્યા, પરણી પણ ગયાં, અને પછી, ખાધું પીધું અને મજા કરી...\nબોલો હવે તમારે શું કહેવું છે?\nઅરે હોતા હશે.. પણ.. ખેર.. ચલો હજૂ એક પ્રયાસ કરીએ\n# ૪: કૉલેજ\nરવિને પ્રિયા વિશે બધું જ જાણવું હતું. તેન પોષાક કે તેની ગાડી જોતા એક વાત તો નક્કી હતી કે બંનેની આર્થિક કે સામાજિક કક્ષામાં તો આસમાન જમીનનો ફેર હતો. પોતે ભણવામાં ઘણો પ્રતિભાશાળી હતો, પણ તેમનું જોડું જામવા માટે તો કોઇક ચમત્કાર જ થવો ઘટે ! પછીના થોડા દિવસોમાં, ક્યારેક લાયબ્રેરીમાં, તો ક્યારેક કેન્ટીનમાં તો ક્યારેક એક જ સાથે વર્ગમાં દાખલ થતી વખતે કે ક્યારેક બંને પોતપોતાનાં મિત્રવર્તુળમાં મગ્ન હોય ત્યારે... બંનેની આંખો મળતી રહી. તેની નજર તો કાયમ પ્રિયાની પાછળ જ દિવાની બની રહેતી, પણ પ્રિયાએ પલટીને હજૂ જોયું નહોતું.\nરવિ પણ એમ ગાંજ્યા જાય એમાંનો નહોતો...પણ એ દિવસ..રવિ કદી ભૂલી નહીં શકે...તે પોતાના બે મિત્રો સાથે હૉસ્ટેલ તરફ જઇ રહ્યો હતો. પ્રિયા પણ તેની મિત્રો સાથે આગળ હતી. બંને વચ્ચે ઠીક ઠીક અંતર હતું. તેના મિત્રો કંઇક વાત કરી રહ્યા હતા, પણ રવિની નજર તો પ્રિયા પર જ ચોંટી રહી હતી. એક કાળી BMW પાછળથી એ છોકરીઓ પાસે આવીને ઊભી રહી, પ્રિયાની મિત્રો હાથ ઊંચો કરીને જતી રહી, વાદળી સ્યુટ પહેરેલા એક ભાઇ ગાડીમાંથી ઉતર્યા અને પ્રિયાની સામે હસ્યા. નક્કી પ્રિયાના પિતાજી હશે..રવિનાં પગલાં થોડાં ધીમાં પડ્યા, પણ એટલામાં જ તેનો એક મિત્ર બોલી ઊઠ્યો, "બાપ રે.. આ તો શંકર છે..ચાલો ચાલો અહીંથી જલ્દી જલ્દી ચાલતી પકડો.' તેમણે રવિનો હાથ પકડીને ભાગવાવાળી કરી. ભાગતાં ભાગતાં પણ રવિ તો ગુંચવાયેલો જ રહ્યો..પાછળ વળીને તેણે શંકર કોણ છે તે જોવા કોશીશ કરી... તેના મિત્રએ તેને સલાહ આપી, 'રહેવા દે રવિ.. આપણે માથાકૂટ્માં પડવું નથી. એમાં કંઇ ભલી વાર પણ નથી'. રવિએ હકારમાં ડોકું ધુણાવ્યું અને પાછળ નજર સાથે દોસ્તોની સાથે ઘસડાતો રહ્યો.\nખેર.. સો વાતની એક વાત. બંને પ્રેમમાં પડ્યા, પરણી પણ ગયાં, અને પછી, ખાધું પીધું અને મજા કરી...\nચાલો, આપણે મૂળ મુદ્દા પર આવીએ.\nતમે દરેક તબક્કે 'નાટ્યાત્મકતા'નાં તત્ત્વનો થતો વધારો જોઇ શક્યાં હશો. જો કે પહેલાં ત્રણ સ્વરૂપ ન વાંચ્યાં હોય, તો ચોથાં સ્વરૂપમાં અમુક નાટ્યાત્મક તત્ત્વો નજતે પણ ન ચડે એમ પણ બને.\nમોટા ભાગની ફિલ્મોમાં આવું કંઇકને કંઇક 'નાટકીય' તત્ત્વ તો હોય જ. જો તે આપણી નજરે ન ચડે તો આપણે કદાચ એ નાટ્યાત્મકતાને સાચી પણ માનવા લાગી જઇએ, જે ક્યારેક તો આપણને જ નુકસાનકર્તા પણ બની રહે.\nઆપણાં જીવનમાં બીનજરૂરી નાટ્યત્મકતા ન પ્રવેશે એવી શુભેચ્છાઓ ...\n#212 – સ્વ-અવમૂલ્યનવડે પોતાની જાતને ઉતારી પાડવાનો યથોચિત ઉપયોગ કરીએ\n| ઑગસ્ટ ૧૮, ૨૦૧૦ના રોજ પ્રકાશિત થયેલ\nપોતાની જાતને ઉતારી પાડવી એટલે પોતાની આવડત કે સિદ્ધિઓનું ઓછું મૂલ્ય આંકવું. તેનો અર્થ એમ પણ થાય કે આપણે પોતે જ આપણા માટે ઊંચો અભિપ્રાય નથી ધરાવતાં. સામાન્ય રીતે, એનો અર્થ એવો પણ થાય કે આપણામાં ખુદ પર જ વિશ્વાસની કમી છે. અને જો બહુ જ આત્યંતિક અર્થઘટન કરીએ તો એમ પણ કહી શકાય કે આપણે લઘુતા ગ્રંથિથી પીડાઇએ છીએ.\nઆટલી બધી નકારાત્મક વાતોને વળી આપણાં વિશિષ્ઠ થવા સાથે શું લેવા દેવા ?\nખૂબી છે તો યથોચિત ઉપયોગ.\nજો તેનો બરાબર સમજીને ઉપયોગ કરવામાં આવે તો તે એકરાગની કડી જોડવામાં અને લોકોને નજદીક લાવવામાં બહુ શક્તિશાળી સાધન પરવડી શકે છે.\n(જો બરાબર ઉપયોગ કરવામાં આવે તો) સ્વ-અવમૂલ્યન આપણામાં રહેલ માનવીય તત્ત્વ બહાર લાવી આપે છે. સામેની વ્યક્તિને 'કોર્પોરેટ અવતાર' સમી કૃત્રિમ મૂર્તિ કરતાં 'માનવ' અંશો ધરાવતી વ્યક્તિ સાથે સંબંધ રાખવો વધારે જ પસંદ આવે.\nઆવું શી રીતે કરી શકાય ?\nઆ બાબતે થોડા વિચારો સાદર રજૂ કરેલ છે:\n૧. ભૂતકાળની વાતોનું અવમૂલ્યન કરવું.:\nજેમ કે, વિદ્યાર્થી અવસ્થામાં કંઇક મૂર્ખામી કરી બેઠા હતા. અણસમજ અવસ્થામાં બધાં જ કંઇકને કંઇક તો (નાની યા મોટી) ભૂલ કરી બેસતાં હોય છે - એટલે એ મૂર્ખામીઓને યાદ કરવામાં એક પ્રકારનું નિખાલસપણું છે.\n૨. પોતાનાં વ્યક્તિત્વ (કે ક્ષમતા)નાં સબળ પાસાંના દાયરામાં સ્વ-અવમૂલ્યન કરવું:\nજો તમે સારા વાટાઘાટકાર હો તો કોઇ મંત્રણા દરમ્યાન તમે કેવો છબરડો વાળ્યો હતો તે વિષે કહી શકાય. પોતાનાં સબળ પાસાંના ક્ષેત્રમાં પણ બધાં જ ક્યારેક થાપ ખાઇ જતામ હોય છે. એટલે યોગ્ય સંદર્ભમાં આ પ્રકારનું ઉદાહરણ ટાંકવાથી તમે તમારી બીજી વાત માટે પણ ધ્યાનાકર્ષિત કરી શકો છો.\n3. લોકો જ્યાં ભૂલો કરી જ બેસતાં હોય તે બાબતોમાં સ્વ-અવમૂલ્યન કરો:\nસર્વસામાન્ય છબરડા અને ભૂલોને સ્વીકારી લેવાથી આપણે પણ બીજાં જેવાં જ - ભુળ કરવા પાત્ર - ક્ષમ્ય વ્યક્તિ છીએ તેમ પ્રતિપાદિત કરવાનો સારો મોકો કહેવાય.\n૪. જે બાબતમાં આપણે આગળ વધી ચૂક્યાં છીએ ત્યાં પણ સ્વ-અવમૂલ્યન કરી શકાય:\nદરેક વ્યક્તિ એક જ જગ્યાએ સ્થિર નથી બની રહેતી, સફળતા હોય કે નિષ્ફળતા, આગળ તો વધતાં જ રહેવું પડે.આપણને જ્યાં અનુકૂળ ન પડ્યું, ત્યાંથી આગળ નીકળી ચૂક્યા પછી, એ વિષે આપણી વ્યથા અને શું ખોટું થયું તે વિષેની સમજ લોકો સાથે વહેંચવાથી તેમની સાથેનો તંતુ જોડવામાં મદદ મળી શકે છે.\n૫. આપણાં અજ્ઞાત (કે અજાણ) ક્ષેત્રમાં સ્વ-અવમૂલ્યન કરી શકાય:\nજેમ કે, પહેલાં જ ઔદ્યોગિક સાહસના અનુભવો. ઘણી વસ્તુઓ એવી હોય ચે સ્વાનુભવ વગર શીખી નથી શકાતી.આવા પ્રસંગોએ મોટા ભાગનાં લોકો ઠોકર ખાઇ ચૂક્યાં હોય છે. જો આ બાબત પ્રસ્તુત વિષય સાથે સંદર્ભ ધરાવતી હોય, તો તમે લોકો સાથે અનુભવ વહેંચવા માટે તૈયાર છો તેવો સકારાત્મક સંકેત આપી શકાય છે.આમ, સમઅનુભવી લોકોનું એક વર્તુળ પણ બની રહે છે.\nસ્વ-અવમૂલ્યન બહુ નાજૂક બાબત છે, એટલે વધારે ઉદાહરણો આપવાને બદલે હું મારા અનુભવો જ તમારી સાથે વહેંચીશ. હા, મારા ફાળે પણ છબરડાઓનો હિસ્સો તો હોયજ ને !\nRajesh Setty: The Story So Far…\nPhoto Courtesy: ktpupp at Flickr\n#213 – બંધ બેસતાં ન હોય તેવાં તુલનાત્મક માપદંડો વિષે સચેત રહીએ\n| ઓગસ્ટ ૨૩, ૨૦૧૦ના રોજ પ્રકાશિત થયેલ\nજેના માટે આપણને માન હોય તેને આદર્શ બનાવવું એ ઝડપથી આગળ વધવા માટેનો એક અસરકારક માર્ગ છે.કોઇ પણ ક્ષેત્રનાં આદર્શ વ્યક્તિત્વો આપણને ઊંચાં તુલનાત્મક માપદંડનાં લક્ષ્ય વડે વધારે સારી કામગીરી કરવામાં જરૂર મદદરૂપ નીવડી શકે.આદર્શને અનુસરવામાં કે તુલનાત્મક માપદંડ સિદ્ધ કરવામાં ખૂબી એ છે કે આપણામાં થતા ફેરફારો જોવા માટે આપણે એ સ્તર સુધી પહોંચવાની જરૂર નથી પડતી. એ સફરના માર્ગમાં જ ફાયદાઓ દેખાવાના શરૂ થઇ જઇ શકે છે.\nઆમ આદર્શ કે/અને માપદંડનાં અનુકરણમાં બેવડો ફાયદો છે - સફરના અંતે થનારો મોટો ફાયદો અને સફર દરમ્યાન થતા નાના ફાયદાઓ.\nજો કે, જો એ આદર્શ બરાબર બંધબેસતો ન હોય, તો મુશ્કેલીઓનો પાર ન રહે એમ પણ બને. બધાં એટલાં તો સમજુ હોય જ છે, એટલે ભૂલનાં કુંડાળાં તો ફસાઇ પડવાની ભૂલ નહીં જ થાય તેની મને ખાત્રી છે. આદર્શ બરાબર હોય પણ તુલનાત્મક માપદંડ બરાબર ન હોય, ત્યારે થોડી નાજૂક સ્થિતિ બની રહે છે. ફરક એટલો સૂક્ષ્મ છે કે શરૂમાં કદાચ નજરે પણ ન ચડે. પણ જો અહીંયાં ભૂલ થઇ ગઇ, તો એવું લાગશે આપણી સફર બહુ જ સહી માર્ગ પર આગળ ધપી રહી છે, પણ જ્યારે અપેક્ષિત અંતિમ પરિણામથી કંઇક સાવ જૂદું પરિણામ નજર સામે આવવા લાગે છે, ત્યારે આ સફરનો થાક અનુભવાય છે.\nએક ઉદાહરણ (આને માત્ર, અને માત્ર, ઉદાહરણ જ ગણવા ખાસ વિનંતિ)\nએક મિત્ર સાથે સામાજિક માધ્યમો વિષે વાત થઇ રહી હતી. વાત ટ્વીટર પર આવી પહોંચે તે તો સ્વાભાવિક જ છે.તેમણે ખાસ્સો સમય ટ્વીટરનો ઉપયોગ જર્યો હતો, પણ તેમનો અનુભવ કંઇક અંશે નિરાશાજનક રહ્યો હતો.તેઓ હજૂ સુધી ૧૦૦૦ 'ફોલોઅર્સ'નો આંકડો પાર નહોતા કરી શક્યા. તેમને નવાઇ લાગતી હતી કે લોકોને હજારોની સંખ્યામાં 'ફોલોઅર્સ' કેમ મળી જતા હશે ? તેમનું કહેવું હતું કે આમાંના કોઇ એકાદને પણ જો તેઓ અનુસરી શકે, તો તેમને પણ હજારો 'ફોલોઅર્સ' મળી રહે ! બસ, એ માટે થોડો સમય કાઢવાની જરૂર હતી.\nમાત્ર કુતુહલવશ, મેં તેમને બહુ જ પસંદ એવાં બે ત્રણ નામો કહેવા કહ્યું. હજૂ થોડી પૂછપરછ કરતાં, શામાટે તેઓ તેમનાથી અભિભૂત છે, અને શામાટે તેમને પોતાના આદર્શ માને છે વિષે પણ તેમણે કહેવા માંડ્યું. હજૂ થોડાં વધારે ઊંડાં ઉતરતાં તેમને સમજાયું કે એ લોકોને તો આટલાં બધાં ફોલોઅર્સ તેમના મૂળ વ્યવસાયના વિકાસ માટે જ જરૂરી હતાં. તેમનાં જીવન અને વ્યવસાયની તે (ફરજિયાત) જરૂરીયાત હતી. આમ, ચોક્કસ સાધ્ય માટે જરૂરી સાધનોનો આ તો સીધો સીધો દાખલો હતો.\nજ્યારે સામે પક્ષે, મારા એ મિત્ર ટ્વીટર પર ફોલોઅર્સ કેમ વધારવા એ સમજવામાં જે સમય વ્યતિત કરે તે સમયમાં બીજું ઘણું કરી શક્યા હોત.ખેર, અમારી લાંબી પહોળી ચર્ચા બાદ પણ અમે એવા કોઇ જ નિષ્કર્ષ પર ન પહોંચી શક્યા જેમાં તેમની અપેક્ષા મુજબનાં પરિણામ સિદ્ધ કરવા માટે આ વ્યૂહરચના કોઇ પણ હિસાબે બધબેસતી હોય.\nઆ એક એવો દાખલો છે, જેમાં તેઓ ધારેલું પરિણામ મેળવ્યા બાદ પણ કંઇ ન મેળવી શક્યા હોત.\nજો જો, હું એવું નથી કહેતો કે ટ્વીટર પર બહુ ઘણાં ફોલોઅર્સ મેળવવાંનો કોઇ અર્થ નથી !પણ સવાલ એ છે કે "જે કંઇ આપણે સિદ્ધ કરવા માગીએ છીએ તેને માટે એટલી કિંમત ચૂકવવી જરૂરી છે ખરી ?" અથવા, 'ટ્વીટર પર એટલાં ફોલોઅર્સ મેળવવા માટે કોઇ બીજો માર્ગ છે કરો?' [કદાચ, કદાચ જ હોં, આપણું દિલ જે ચાહે છે તેને પૂરી લગનથી કરવાથી એટલાં ફોલોઅર્સ આપોઆપ જ મળી રહે !]\nબીજા શબ્દોમાં કહીએ, તો આપણને કોઇની અમુક બાબત બહુ જ પસંદ પડી શકે, પણ તેનો અર્થ એ નથી કે એ જે કંઇ કરે તે બધું જ આપણે કરવું જ. તેઓ જે કંઇ કરે છે તે શામાટે કરે છે તે વિષે આપણી પાસે બધી જ માહિતી હોય તેમ જરૂરી નથી. આ તો કોઇ કોયડાની વિખરાયેલ પડેલ કડીઓ જેવી વાત છે. આપણને તો છૂટી છવાયી કડીઓ જ દેખાતી હોય, આખો કોયડો કેમ ઉકેલાશે તે તો માત્ર તેમને જ ખબર હોય. એ લોકો તો સ્માર્ટ છે, તેમને ખબર છે કે તેમને શું ઉપયોગી છે. તેમની પાસેથી શીખવામાં વાંધો નહીં, પણ બધું જ અનુકરણ કરતાં પહેલાં આપણાં અપેક્ષિત પરિણામો અને તેન સિદ્ધ કરવા માટે જરૂરી વ્યૂહરચના સાથે એ સુસંગત છે કે નહીં તે તો સમજી જ લેવું જોઇએ.\nબંધ બેસતું ન હોય તેવું તુલનાત્મક માપદંડ લાંબે ગાળે બહુ નુકસાન કરી શકે છે. બહુ વધારે રોકાણ કરવાનું નક્કી કરી બેસતાં પહેલાં એ જોડાણનો હિસાબ માડી લેવાની જવાબદારી માત્ર આપણી પોતાની જ છે.\nPhoto Courtesy: communitiesuk on Flickr\n#214 – આભાર ગણત્રીના જાદૂનું સામંજસ્ય ખોળી કાઢીએ\n| ડીસેમ્બર ૨, ૨૦૧૦ના રોજ પ્રકાશિત થયેલ\nમહિનાના અંતે કરવા માટેની આ એક બહુ જ સરસ કસોટી છે.\nમહિનાની પહેલી અને છેલ્લી તારીખ વચ્ચેની કોઇ પણ એક તારીખ પસંદ કરો. હવે તમારાં ઇ-મેલનાં ઇનબોક્ષમાં એ તારીખ પર જાઓ.\nસહુથી પહેલાં Sent Items ખોલીને દરેક ઇ-મેલ પર એક સરસરી નજર નાખી જાઓ. જે જે ઇ-મેલમાં તમને દિલથી કહેલ "આભાર" નજરે ચડે, તેના માટે તમારી "કહેવાયેલા આભાર ગણત્રી'માં એ દિવસ એક એક સંખ્યા ઉમેરતાં જાઓ.\nતે પછી એ દિવસનાં ઇનબોક્ષમાં પણ તે જ રીતે, દિલથી માનેલા આભાર ખોળી કાઢો. આ વખતે તેને 'આવેલા આભારની ગણત્રી'માં ઉમેરતાં જાઓ.\nહવે તમને યોગ્ય લાગે તે મુજબની એક "આભારની નિર્ધારીત ગણતત્રી'ની સંખ્યા નક્કી કરો. આજની આ કસોટી માટે ધારો કે આપણે ૭(મી) તારીખ પસંદ કરી હતી.\n"કહેવાયેલા આભાર ગણત્રી" પર નજર કરો. જો કહેલા આભાર ની સંખ્યા સંખ્યા કરતાં "આભારની નિર્ધારીત ગણતત્રી'ની સંખ્યા ઓછી હોય, તો તેનાં કારણો તો ઘણાં હોઈ શકે, પણ બે કારણ ખાસ યાદ રાખવા જેવાં છે :\n૧. આપણી આસપાસ આભાર માનવા યોગ્ય વ્યક્તિઓ ઓછી છે. બહુ ઇચ્છનીય સ્થિતિ તો ન કહેવાય !\n૨. લોકોને આપણે ખરાં દિલથી આભાર માનવામાં કંજૂસાઇ કરીએ છીએ કે ચૂકીએ છીએ. આ પરિસ્થિતિ પણ ઇચ્છનીય તો ન જ કહેવાય.\nબંને કિસ્સામાં આપણે બદલવાની જરૂર તો છે જ.\nહવે નજર કરો 'આવેલા આભારની ગણત્રી' પર. જો અહીંયાં પણ સંખ્યા "આભારની નિર્ધારીત ગણતત્રી'ની સંખ્યા ઓછી હોય ઘણી શક્યતાઓમાંથી એક શક્યતા ખાસ યાદ રાખવી જોઇએ:\nલોકો આપણો દિલથી આભાર માને તેવાં કામ આપણે ઓછાં કરતાં હશું. પરિસ્થિતિ તો આ પણ ઇચ્છનીય નથી.\nઅહીં પણ કંઇક બદલવું જોઇશે.\nખેર, કોઇ ચોક્કસ પદ્ધતિ મહત્ત્વની નથી. આપણે તો સરળ રીત શોધી કાઢવાની છે. રીત નહીં પણ વિચાર મહત્ત્વનો છે.\nમોટા ભાગનાં લોકો આભાર માનવામાં ઊણાં પડતા હોય છે. હશે, કદાચ તેઓ પોતાની બાબતોમાં વધારે પડતાં વ્યસ્ત હશે. પરંતુ, એટલે આપણે પણ બીજાં જેવું જ થવાનું ? જ્યારે જ્યારે કોઇએ આપણને મદદ કરી હોય, ત્યારે તેમનો આભાર માનવા માટેનો સમય તો કાઢવો જ જોઇએ. તેમનો દિવસ સુધરી જશે. શક્ય છે કે ભવિષ્યમાં તેઓ વધારે સારી રીતે મદદ કરવા પણ પ્રેરાય !\nએ જ રીતે જે જે લોકો મહત્ત્વનાં યોગદાન કરી શકે છે, તેઓ તે પ્રમાણમાં ખરેખર યોગદાન કરતાં નથી. કારણ એ જ - વ્યસ્તતા ! અહીં પણ આપણે લોકોને ચીલે જ ચાલવાની કોઇ જરૂર નથી. જો મદદ કરીએ તો જ શકય તેટલી મહત્તમ મદદ કરવાની (નવી[! ?]) કેડી પાડીએ.\nPhoto Couresty: the little list on Flickr\n#215 – સફરના માર્ગમાં ક્યારે પણ કામ એવા બિલ્ડીંગ બ્લૉક ઘડતાં રહીએ\n| ઓગસ્ટ ૧૯, ૨૦૧૧ના રોજ પ્રકાશિત થયેલ\nલેગોના બ્લૉક્સ યાદ આવે છે ! લગભગ દરેક વ્યક્તિએ લેગોના, કે એના જેવા બીજા કોઇ પણ, બ્લૉક્સથી નાનપણમાં કંઇને કંઈ રમત તો રમી તો હશે જ.\nલેગોના બ્લૉક્સનાં કોઇ પણ ખોખાંમાંના સોએક બ્લૉક વડે કેટલીય રસપ્રદ રચનાઓ ઘડી શકાય છે. જેટલી આપણી સૂઝ વધારે, એટલી વધારે રસપ્રદ રચનાઓ બને.\nબીલ્ડીંગ બ્લૉક એ રચનાનાં ઘડતરની સંભાવનોનું એક મહત્ત્વનું ઘટક છે.\nઆ શક્યતાઓ અંતવિહિન બની શકે છે.\nશરત માત્ર એટલી કે જ્યારે જોઇએ ત્યારે લેગો બ્લૉક હાથવેંત હોવા જોઇએ.\nઆપણાં જીવનનું પણ કંઇક એવું જ છે - જાણ્યે અજાણ્યે આપણે પણ કોઇને કોઇ પ્રકારના બિલ્ડીંગ બ્લૉક આપણાં જીવનમાં ઘડતાં જ રહેતાં હોઇએ છીએ. જો કે એ બધા યોગ્ય પ્રકારના હોય તેમ જરૂરી નથી. આપણે જ્યારે આ બાબતે સભાન હોઇએ છીએ, અને યોગ્ય પ્રકારના જ બિલ્ડીંગ બ્લૉક જ બનાવતાં રહીએ, તો ભવિષ્યને અનંત શક્યતાઓનાં જાદૂ હાથવેંત બની રહે છે.\nતેમનાં, બહુ જ જાણીતાં, ૨૦૦૫ની સ્ટૅનફોર્ડનાં વ્યકત્વ્યમાં કંઇક આવી જ વાત કરે છે. તેમનાં એ વ્યક્તવ્યમાં બિંદુઓને જોડતા જવાના વિષય પર જે વાત હતી તેને બહુ જ ટૂંકમાં જોઇએ :\nએ સમયે દેશમાં સુલેખનકળા વિષે સહુથી સારૂં રીડ કૉલેજમાં ભણાવાતું હતું.આખા કેમ્પસમાં કોઇ પણ પૉસ્ટર કે કોઇ પણ ખાનાં પરનાં લેબલ બહુ જ મરોડદાર હસ્તલેખનથી જ સુશોભિત કરાયેલાં જોવાં મળતાં. મેં તો કૉલેજ છોડી દીધી હતી, એટલે મારે નિયમિતપણે વર્ગો ભરવાના થતા ન હતા, તેથી મેં સુલેખનકળાના વર્ગ ભરવાનું નક્કી કર્યું. હું ત્યાં સૅરીફ અને સૅન સૅરીફ પ્રકારની અક્ષરાકૃતિ અને જુદા જુદા શબ્દસમૂહો વચ્ચે રખાતી જગ્યા અક્ષરાકૃતિ સુંદર બનાવવામાં શું ભૂમિકા ભજવે છે એવી બધી બાબતો વિષે શીખ્યો. બહુ જ રસપ્રદ, ઐતિહાસિક અને કળાની દૃષ્ટિએ સુક્ષ્મ કહી શકાય એ રીત હતી, જે વિજ્ઞાન કદાચ કદી ગ્રહી ન શકે. મને તેમાં બહુ જ મજ પડી.\nઆમાંનું કંઇ મારાં જીવનમાં વપરાશે એવી કોઇ આશા તો શેની જ હોય ! પણ દસ વર્ષ પછી, જ્યારે અમે શરૂઆતનાં મૅકીન્તોશ કમ્પ્યુટર ડીઝાઈન કરી રહ્યાં હતાં, ત્યારે મને એ બધું આંખ સામે તરવા લાગ્યું. અમે મૅકમાં એનો ભરપૂર ઉપયોગ કર્યો, જેને પરિણામે એ બહુ જ સુંદર ટાઇપોગ્રાફીવાળું કમ્પ્યુટર બની રહ્યું. મારા કૉલેજકાળમાં એ એક વિષય ભણ્યો ન હોત, તો કદાચ મૅકમાં વિવિધ અક્ષરાકૃતિ અને સપ્રમાણ માપનાં ફૉન્ટ્સનો ઉપયોગ થયો જ ન હોત. વળી વિન્ડૉઝ્માં પણ મૅકની નકલ કરાઇ હતી એટલે કોઇ પણ કમ્પ્યુટરમાં એનો ઉપયોગ ન થયો હોત. મેં જો નિયમિત વર્ગો છોડી ન દીધા હોત, અને સુલેખનના વર્ગો ન ભર્યા હોત, તો કમ્પ્યુટરમાં પણ સુલેખનક્ષમતા આવરી ન લેવાઇ હોત. ભવિષ્યની દષ્ટિએ કૉલેજકાળનાં આ બિંદુઓને કદાચ સાંકળી શકાયાં ન હોત, પણ જ્યારે આજે પાછળ વળીને જોતાં, એ બધું સ્પષ્ટ દેખાય છે.\nબીજા શબ્દોમાં, ભવિષ્યની દૃષ્ટિએ બિંદુઓને ભલે જોડવાનું શક્ય ન દેખાતું હોય છે, પણ પાછળ નજર કરતાં તે શક્ય બની રહે છે. એટલે બિંદુઓ ભવિષ્યમાં સારી રીતે જોડાશે જ એવી શ્રદ્ધા રાખવી જોઇએ. આપણે આપણી કોઠાસૂઝ, નિયતિ, જીવન, કર્મ જેવી બાબતમાં શ્રદ્ધા રાખવી જોઇએ. આ અભિગમે મને કદી નિરાશ નથી કર્યો, મારાં જીવનમાં હંમેશાં બહુ મહત્ત્વની ભૂમિકા ભજવી છે.\nજો આપણી પાસે યોગ્ય બિલ્ડીંગ બ્લોક્સ હશે તો ભવિષ્યમાં બિંદુઓ જોડવાની ક્ષમતા બની રહેશે.\nયુવાનીમાં કોઇ રચના કરવા બાબતે કદાચ કોઇ આપણા પર ભરોસો ન કરે, પણ તેને કારણે આપણે બિલ્ડીંગ બ્લૉક્સ બનાવતા રહેવામાં તો કોઇ આપણને ક્યાં રોકે છે ?\nઆવો એક મહત્ત્વનો બિલ્ડીંગ બ્લૉક છે સંબંધો.\nજે અહેસાન અરસપરસનાં આદાન-પ્રદાનમાં પરિણમે છે એ પણ બહુ મહત્ત્વનાં બિલ્ડીંગ બ્લૉક છે.\nકંઇક ખરેખર કામની વાત કરતી બ્લૉગ પોસ્ટ પણ એ જ રીતે એક મહત્ત્વનો બિલ્ડીંગ બ્લૉક છે.\nશ્રોતાઓને જકડી રાખતું પ્રેઝન્ટેશન પણ મહત્ત્વનો બિલ્ડીંગ બ્લૉક છે.\nકોઇની વર્તમાન કે ભાવિ ક્ષમતામાં અર્થપૂર્ણ વધારો કરી શકે તેને પણ મહત્ત્વના બિલ્ડીંગ બ્લૉક કહી શકાય.\nયોગ્ય બિલ્ડીંગ બ્લૉક ઘડવામાં રેડેલ પ્રયત્નો એ ભાવિ ક્ષમતમાં રોકાણ છે. એટલે આપણા ભાથામાં જેટલા બિલ્ડીંગ બ્લૉક વધારે, તેટલી આપણી સ્પર્ધાત્મકતા સોળે કળાએ ખીલી ઉઠવાની શક્યતાઓ વધારે.\nશ્રી રાજેશ સેટ્ટી દ્વારા મૂળ અંગ્રેજીમાં લખાયેલ શ્રેણી -‘Distinguish yourself’-ના લેખોનો ગુજરાતીમાં રસાસ્વાદ- સંપુટ પાંચમો - ગુચ્છ ૩ // અનુવાદકઃ અશોક વૈષ્ણવ, અમદાવાદ ǁ ડીસેમ્બર ૧૭, ૨૦૧૪


The story of Udkhanda village in Uttarakhand; 130 out of 140 families left the village, the remaining ten repopulated the whole village with the mantra of self-reliance | ઉત્તરાખંડના ઉદખંડા ગામની કહાની; 140માંથી 130 પરિવારે ગામ છોડ્યું, બાકીના દસે આત્મનિર્ભરતાના મંત્રથી આખું ગામ ફરી આબાદ કર્યું - Divya Bhaskar\nThe Story Of Udkhanda Village In Uttarakhand; 130 Out Of 140 Families Left The Village, The Remaining Ten Repopulated The Whole Village With The Mantra Of Self reliance\nપરિવર્તન:ઉત્તરાખંડના ઉદખંડા ગામની કહાની; 140માંથી 130 પરિવારે ગામ છોડ્યું, બાકીના દસે આત્મનિર્ભરતાના મંત્રથી આખું ગામ ફરી આબાદ કર્યું\nટિહરી9 દિવસ પહેલાલેખક: મનમીત\nસામૂહિક ખેતીની આવક ગામ લોકોમાં વહેંચી દેવાય છે.\nઉત્તરાખંડના ટિહરી ગઢવાલ જિલ્લામાં દુર્ગમ પહાડો વચ્ચે વસેલું ઉદખંડા ગામ અને અહીંના લોકોએ આત્મનિર્ભર બનવાનું અસામાન્ય ઉદાહરણ રજૂ કર્યું છે. બંજર જમીનના કારણે ત્રણ વર્ષ પહેલા અહીંથી 140માંથી 130 પરિવાર ગામ છોડીને જતા રહ્યા હતા, પરંતુ ગામમાં બચેલા 10 પરિવારે બધાને પાછા બોલાવવાનું નક્કી કર્યું.\nતેમણે સહકારી મંડળી બનાવીને સામૂહિક ખેતી અને ડેરી ફાર્મિંગ શરૂ કર્યું. તેનાથી ગામના દરેક પરિવારને વર્ષે રૂ. બે લાખ આવક થઈ રહી છે. આ પરિવર્તન જોઈને મહાનગરોમાં જઈને વસેલા 45 પરિવાર પાછા આવી ગયા. 35 પરિવારે તો ઘરો પણ રિનોવેટ કર્યા અને બાકીના પરિવારોનું પણ પાછા આવવાનું આયોજન છે. ગામમાં પાછા ફરેલા લોકોને પણ અહીં કામ અપાઈ રહ્યું છે, જેથી લૉકડાઉનમાં નોકરી ગુમાવનારાને પણ હવે રોજગારી મળી છે.\nઉદખંડામાં પરિવર્તનની શરૂઆત 2017માં થઈ હતી. અહીં રૂ. પાંચ લાખનું ભંડોળ ભેગું કરીને ‘હેંવલ ઘાટી કૃષિ વિકાસ સ્વાયત્ત સહકારિતા સમૂહ’ બનાવ્યું. સામૂહિક ખેતીની યોજના તૈયાર કરી, જે હેઠળ બંજર જમીનને ફરી ખેતી માટે તૈયાર કરવાની હતી. ત્યાર પછી આ સમૂહે આદુ અને વટાણાના બીજ ખરીદ્યા અને ખેતરોમાં વાવ્યા. ગામના આઠ પરિવારે બકરીઓ ખરીદી અને તેના ફાર્મ બનાવ્યા. આદુ અને વટાણાનો પહેલા પાકથી આ સમૂહે રૂ.9લાખ નફો કર્યો, જે બધાને વહેંચી દેવાયો.\nગામના પ્રધાન વિનોદ કોઠિયાલ કહે છે કે, ગામના લોકોએ નક્કી કર્યું કે, બજારમાં કાચો માલ નહીં વેચે, પરંતુ પ્રોસેસિંગ કરશે. એટલે કે, આદુનો પાવડર, અથાણા, બકરીના દૂધમાંથી બનેલા ઉત્પાદનો વગેરે વેચશે. આ માટે ગામમાં જ એક પ્રોસેસિંગ પ્લાન્ટ બનાવાયો. ગામના લોકોના આ પ્રયાસથી ઉદખંડા આજે ઉત્તરાખંડનું મોડલ ગામ બની ગયું છે.\nનિવૃત્ત થઈને પાછા ફર્યા તો કામ મળ્યું, પગાર પણ મળે છે\nનિવૃત્ત પોલીસ અધિકારી ઋષિરામ કોઠિયાલ એ લોકોમાંના છે, જે મોટા હોદ્દા પરથી નિવૃત્ત થઈને પરિવાર સાથે ગામમાં પાછા આવ્યા છે. તેમને પણ સામૂહિક ખેતીમાં દેખરેખનું કામ સ્વીકાર્યું છે. નિવૃત્ત સિંચાઈ અધિકારી બી.આર. કોઠિયાલને પણ જવાબદારી અપાઈ છે, જ્યારે રત્નમણિ કોઠિયાલને ગોટ ફાર્મિંગના ઇન્ચાર્જ બનાવાયા છે. આ તમામને રૂ. પાંચથી દસ હજાર વચ્ચે પગાર મળે છે.


e bikes central railway stations february arrangement 80 trains kurla station | સેન્ટ્રલ રેલવે સ્ટેશન પર શરૂ થઈ રહી છે ઇ-બાઇક સેવા - news\nસેન્ટ્રલ રેલવે સ્ટેશન પર શરૂ થઈ રહી છે ઇ-બાઇક સેવા\nPublished: 6th January, 2021 16:40 IST | Gujarati Mid-Day Online Correspondent | Mumbai\nઆ સેવા સીએસએમટી, ભાઇખલા, દાદર, ઘાટકોપર, ભાંડુપ, મુલુંડ, થાણે જેવા સ્ટેશન પર પણ શરૂ થઈ જશે. સ્થાનકે આ સેવા શરૂ કરવાનો પ્રસ્તાવ છે.\nમધ્ય રેલવના મુંબઇ વિભાગના સ્ટેશનો પર ઇલેક્ટ્રિક બાઇકની સેવા શરૂ થવાની છે. ફેબ્રુઆરી મહિનાથી મધ્ય રેલવેના કુર્લા સ્ટેશનથી ઇ-બાઇક સેવા શરૂ કરવામાં આવશે. મધ્ય રેલવે અને યુલૂ મોબાઇલ એપ દ્વારા ઇ-બાઇકની વ્યવસ્થા હશે. કુર્લા સ્ટેશન પર પશ્ચિમ દિશા તરફ 80 ઇ-બાઇકની વ્યવસ્થા હશે. તેના પછી આ સેવા સીએસએમટી, ભાઇખલા, દાદર, ઘાટકોપર, ભાંડુપ, મુલુંડ, થાણે જેવા સ્ટેશન પર પણ શરૂ થઈ જશે. સ્થાનકે આ સેવા શરૂ કરવાનો પ્રસ્તાવ છે.\nમધ્ય રેલવે લાઇન પર યાત્રીઓની યાત્રાને સુવિધાજનક બનાવવા માટે ઇ-બાઇકની સુવિધા આપવામાં આવી છે. કુર્લા વિસ્તારમાં પ્રવાસીઓને રિક્શા, ટેક્સી અને બસ માટે લાઇનમાં ઊભા રહેવું પડે છે. આ માટે કુર્લા અને બાન્દ્રા-કુર્લા કૉમ્પ્લેક્સ વચ્ચે કનેક્ટિવિટી પ્રદાન કરવા માટે વિશેષ ઇ-બાઇક સેવા શરૂ કરવામાં આવી રહી છે. આ દરમિયાન કુર્લા પછી, આ સેવા સીએસએમટી, ભાયખલા, દાદર, ઘાટકોપર, ભાંડુપ, મુલુન્ડ, થાણામાં શરૂ કરવામાં આવશે.\nપ્રવાસીઓએ પોતાના ફોનમાં યુલૂ એપ ડાઉનલોડ કરવાની રહેશે. ઇ-બાઇકને અનલૉક કરવા માટે તમારે5રૂપિયા આપવાના રહેશે. તેમની પાસેથી પ્રવાસ માટે દર મિનિટનો દોઢ રૂપિયો લેવામાં આવશે. તમારે યુલૂ મોબાઇલ એપ ડાઉનલોડ કરવાની રહેશે. ઇ-બાઇક અનલૉક કરવા માટે પ્રવાસીઓએ ક્યૂઆર કોડ સ્કૅન કરીને અથવા વાહનનો નંબર નોંધીને ઇ-બાઇક અનલૉક કરવાની રહેશે.\nmumbaimumbai newscentral railwayindian railways


ખગ્રાસ ચંદ્રગ્રહણ 2018: જાણો કેવી રહેશે રાશીઓ પર તેની અસર | lunar-eclipse-31st-january-2018 - Gujarati Oneindia\n2 min ago આજે હરિપ્રસાદ સ્વામી મહારાજના થશે અંતિમ સંસ્કાર\n14 min ago બ્રોન્ઝ મેડલ માટે મેદાનમાં ઉતરશે પીવી સિંધુ, ચીનની બિંગજિયાઓ સામે ટક્કર\n30 min ago7ટાકા લાગ્યા બાદ પણ સતીશ કુમાર રિંગમાં ઉતરશે, મેડિકલ ક્લીયરન્સ મળ્યું\n52 min ago બાબુલ સુપ્રિયોનો રાજકારણમાંથી સંન્યાસ, બોલ્યા- કઇ જ કહેવા નથી માંગતો, પ્લીઝ ગરીમાં જાળવી રાખો\n| Updated: Friday, January 26, 2018, 10:03 [IST]\n31 જાન્યુઆરી 2018 દિવસ બુધવારે ખગ્રાસ ચંદ્રગ્રહણ છે. આ ગ્રહણ કર્ક રાશિ અને પુષ્ય અને અશ્લેષા નક્ષત્રમાં પડશે, ગ્રહણના સ્પર્શ કાળનો સમય પુષ્ય નક્ષત્રમાં છે અને મોક્ષના સમયે અશ્લેષા નક્ષત્રમાં રહેશે. ભારતમાં આ ગ્રહણ જોઈ શકાશે.\nભારતીય માનસ સમય અનુસાર ગ્રહણનો સ્પર્શ, મધ્ય અને મોક્ષ આ પ્રકારે છે.\nગ્રહણનો સ્પર્શ-સાંજે 05 વાગ્યેને 18 મિનિટે\nગ્રહણનું સમ્મીલન-6 વાગ્યાને 21 મિનિટે\nગ્રહણનો મધ્ય-રાત્રે7વાગ્યે\nગ્રહણનો મોક્ષ-રાત્રે 8 વાગ્યે 42 મિનિટે\nપર્વકાળ-3 વાગ્યાને 24 મિનિટ\nગ્રહણ કાળમાં શું ન કરવું\nચંદ્ર ગ્રહણના કાળમાં કાતરનો ઉપયોગ ટાળો, ફૂલો ન તોડવા, વાળ અને કપડા સાફ ન કરવો, દાંતણ કે બ્રશ ન કરવું, ગાય, ભેસ કે બકરીનું દોહન ન કરવું, ભોજન ન કરવું, કઠોર શબ્દોનો ઉપયોગ ન કરવો અને યાત્રા તેમજ શયન ન કરવું.\nગ્રહણનું ફળ- ગ્રહણ નક્ષત્ર ફળ\nઆ ગ્રહણ બુધવારના દિવસે આવી રહ્યો છે, જે રાજ્યના મંત્રીઓ, સચિવોને ભારે મુશ્કેલી સહન કરવી પડશે. ચોખા, શિંગોડા, વગેરે ઉપજોને નુકશાન અને સોનું, ચાંદી, પીતળ, લોખંડ વગેરેમાં તેજી આવશે. આ ગ્રહણ શ્રવણ નક્ષત્રમાં પડશે, જેથી સ્ત્રીઓ, રાજ્ય મંત્રી, શાસક, સાધુ અને જળથી જીવિકા કરનારા લોકોને મુશ્કેલ થશે. કર્મચક્ર અનુસાર પૂર્વ અને અગ્નેય કોણ દિશામાં આ નક્ષત્રમાં ગ્રહણ પડશે. પૂર્વ અને દક્ષિણ દિશાના શહેરોમાં ઉપદ્રવ, અગ્નિકાંડ અને પ્રાકૃતિક આપદાઓથી હાની થઈ શકે છે.\nગ્રહણ વિશેષ ફળ\nસમુદ્રની પાસે રહેનારા, નદીની પાસે રહેનારા લોકો માટે અતિ વર્ષા થવાથી વિનાશકારી સ્થિતિ રહેશે. શનિની નીકટ ચંદ્ર પર મંગળની દ્રષ્ટિ છે અને બુધ મંગળના કેન્દ્રમાં રહે તો ભુકંપનો યોગ બને છે. શનિના ધન રાશિમાં રહેવા દરમિયાન અનેક પાપ ગ્રહો તેની નિકટ રહી પ્રલયકંર યોગ દર્શાવે છે. ભારતના દક્ષિણ હિસ્સા તમિલનાડુ, કર્ણાટક, બેંગલોર, કેરલા, ગોવા, પુના, અને ભારતના પૂર્વ ભાગો જેમાં પશ્ચિમ બંગાળ, બિહાર, ઝારખંડ, ઓરિસ્સા, કલકત્તા વગેરે સ્થાનોમાં 31 જાન્યુઆરીથી 12 ફેબ્રુઆરીના મધ્ય ભુકંપની ભયાવહ ઘટના ઘટશે. 8 ફેબ્રુઆરીએ ભુકંપ આવવાની શક્યતા છે.\nતમામ રાશિઓ પર ગ્રહણની અસર\nમેષ-આ રાશિના જાતકોને લાભ થવાના સંકેત છે. પરિક્ષામાં સફળતા અને કેટલાક લોકોને ધનલાભની શક્યતા છે.\nવૃષભ-આ રાશિના જાતકોને આર્થિક રીતે લાભ થઈ શકે છે. અટકેલા કામો પૂરાં થશે. મન ખુશ રહેશે.\nમિથુન-ખર્ચા વધુ થવાથી કુટુંબમાં તાણનું વાતાવરણ રહેશે. સંબંધોને લઈ મન ઉદાસ રહેશે. અટકેલુ ધન પરત મળશે.\nકર્ક-કાર્યો પ્રત્યે સાવધાન રહેજો. વિના કારણે અપયશ મળશે, જેથી સાવધાન રહેજો. નકામી વાતો વિશે વિચારી મન પરેશાન થશે.\nસિંહ-ખર્ચા વધવાથી તમારી ચિંતા વધશે. કૌટુંબિક વાતાવરણ દુઃખમય રહેશે. નકામી ચર્ચામાં તમારી ઊર્જા વેડફશો નહિં.\nકન્યા-તમારા કામો પૂરાં થવાથી ખુશ રહેશો. અચાનક ધનની પ્રાપ્તિ થશે. સમયનું યોગ્ય પ્લાનિંગ કરજો.\nતુલા-કૌટુંબિક કલેશને કારણે મન પરેશાન રહેશે. આવકની સરખામણીએ ખર્ચા વધશે. જીવનસાથીના આરોગ્યને લઈ ચિંતા રહેશે.\nવૃશ્ચિક-કુટુંબમાં કોઈની સાથે કલેશ થઈ શકે છે, તમારી વાણી પર નિયંત્રણ રાખજો. સાસરી પક્ષે સંબંધો બગડી શકે છે.\nધન-જીવનસાથી સાથે મધુર પળો પસાર કરશો. આવકમાં વધારો થવાની શક્યતા છે. કૌટુંબિક સુખ જળવાઈ રહેશે.\nમકર-જીવનસાથી સાથે ખેંચતાણ શક્ય છે. સંતાને લઈ ચિંતામાં રહેશો. કોઈ વસ્તુ ચોરાઈ શકે છે. સંબંધોમાં તાણની સ્થિતિ પેદા થઈ શકે છે.\nકુંભ-આરોગ્ય પ્રત્યે ધ્યાન રાખજો, કોઈ રોગનો ભોગ બની શકો છે. રોજગારમાં વધુ રોકાણ કરશો નહિં, નુકશાન થઈ શકે છે. ઓફિસના કામોને લઈ મન ઉદાસ રહેશે.\nમીન-વિપરિત લિંગ પ્રત્યે આકર્ષણ વધશે. કેટલાક લોકોના ગુપ્ત સંબંધો ઉજાગર થશે. સમજી-વિચારીને ચાલજો, નહિંતર અપયશ મળી શકે છે.\nlunar eclipse chandra grahan moon astrology pregnancy ચંદ્ર ગ્રહણ ચંદ્ર જ્યોતિષ ગર્ભવતી\nJanuary 31, the full moon will pass through the shadow of the Earth. For 77 minutes, the usually silvery moon will be covered withablood-red/ochre shadow.


રશિયા ક્વાર્ટર ફાઇનલમાં, સ્પેનને પેનલ્ટી શૂટઆઉટમાં 4-3થી હરાવ્યું – News18 Gujarati\nરશિયા ક્વાર્ટર ફાઇનલમાં, સ્પેનને પેનલ્ટી શૂટઆઉટમાં 4-3થી હરાવ્યું\nLast Updated : July 01, 2018, 23:12 IST\nરશિયાએ મેજર અપસેટ સર્જતા 2010ના વર્લ્ડ ચેમ્પિયન સ્પેનને હરાવી ફિફા વર્લ્ડ કપની ક્વાર્ટર ફાઇનલમાં પ્રવેશ કર્યો છે. રવિવારે રમાયેલી ત્રીજી પ્રી-ક્વાર્ટર ફાઇનલમાં રશિયાએ પેનલ્ટી શૂટઆઉટમાં સ્પેન સામે 4-3થી વિજય મેળવ્યો હતો. નિર્ધારિત અને એકસ્ટ્રા સમયમાં સ્કોર 1-1થી બરાબર રહેતા પેનલ્ટી શૂટઆઉટ પર વિજેતાનો નિર્ણય કરવામાં આવ્યો હતો. આ પરાજય સાથે જ સ્પેનના વર્લ્ડ કપ અભિયાનનો અંત આવ્યો છે.\nરશિયાએ 48 વર્ષ પછી ફિફા વર્લ્ડ કપની ક્વાર્ટર ફાઇનલમાં સ્થાન બનાવ્યું છે. આ પહેલા 1970માં સોવિયત સંઘ હતું ત્યારે ક્વાર્ટર ફાઇનલમાં સ્થાન મેળવ્યું હતું.\nરશિયા તરફથી જીતનો હીરો ગોલકીપર ઇગોર અકીનફીવ રહ્યો હતો. તેણે મેચ દરમિયાન ઘણા બચાવ કર્યા હતા અને પછી પેનલ્ટી શુટઆઉટમાં પણ બે બચાવ કર્યા હતા. સ્પેને નિર્ધારિત અને એકસ્ટ્રા ટાઇમમાં 79 ટકા બોલ પોતાની પાસે રાખ્યો હતો છતા રશિયાના ડિફેન્સને ભેદવા નિષ્ફળ રહ્યા હતા.\nરશિયા તરફથી ફેડોર સમોલોવ, ઇગ્નાશેવિચ, ગોલોવિન અને ડેનિસ ચેરીશેવ પેનલ્ટી શૂટઆઉટમાં ગોલ કરવા સફળ રહ્યા હતા. સ્પેન તરફથી ઇનિસ્તા, પિક અને સર્ગિયો રામોસે પેનલ્ટીમાં ગોલ કર્યો હતો. કોકે અને ઇયગો અસ્પાસ ગોલ કરી શક્યા ન હતા.\nઆ પહેલા રશિયાના ઇવાન ઇગ્નાસેવિચે 12મી મિનિટે આત્મઘાતી ગોલ કરતા સ્પેનને શરૂઆતમાં 1-0થી મહત્વપૂર્ણ લીડ મળી ગઈ હતી. પ્રથમ હાફ ખતમ થવાની તૈયારી હતી ત્યારે 41મી મિનિટે રશિયાના ડિજ્યુબાએ પેનલ્ટી પર ગોલ કરીને સ્કોર 1-1થી સરભર કર્યો હતો. સ્પેનના ગેરાર્ડ પીકેનો હાથ બોલને અડતા રશિયાને પેનલ્ટી મળી હતી. પીકેને 40મી મિનિટે મેચનું પ્રથમ યલો કાર્ડ આપવામાં આવ્યું હતું. નિર્ધારિત સમયમાં સ્કોર 1-1થી બરાબર રહ્યો હતો.\nFirst published: July 01, 2018, 22:28 IST\nTags: 2018 FIFA World Cup, Fifa-2018, Russia, Spain


મોત બાદ પણ 22 વર્ષ સુધી ધબકતું રહ્યું તેનું હ્રદય - heart of american boy finally stops beating 22 years after his death | I am Gujarat\nમોત બાદ પણ 22 વર્ષ સુધી ધબકતું રહ્યું તેનું હ્રદય\nMitesh Purohit | I am Gujarat | Updated: 06 May 2017, 03:12:22 PM\nઆ રીતે મોત બાદ પણ 22 વર્ષ જીવીત રહ્યો નિકોલસ\nન્યૂ યોર્કઃ નિકોલસ ગ્રીનની ઊંમર ફક્ત7વર્ષની હતી જ્યારે લુટેરાઓએ તેને ગોળી મારી દીધી હતી. 1994માં નિકોલસનો પરિવાર વેકેશન ગાળવા ઇટલી ગયો હતો. અહીં એક ઘટનામાં તેમણે સદા માટે નિકોલસને ગુમાવી દીધો હતો. પરંતુ તેમ છતા નિકોલસનું હ્રદય 22 વર્ષ સુધી ધબકતું રહ્યું હતું.\n7 વર્ષીય પુત્રનું અવસાન થતા કર્યું અંગદાન\nથયું એવું કે પોતાના પુત્રના મૃત્યુ બાદ નિકોલસના માતા-પિતાએ તેની યાદને જીવંત રાખવા માટે તેના હાર્ટને ડોનેટ કરવા વિચાર્યું હતું. આ જ સમયે ઇટલીમાં જ રહેતા એંડેરા મોંગિયાર્ડોને હાર્ટ ટ્રાન્સપ્લાન્ટની ખૂબ જરૂર હતી. નિકોલસની મોત બાદ તેનું હ્રદય એંડેરના શરીરમાં ટ્રાન્સપ્લાન્ટ કરવામાં આવ્યું. નિકોલસના માતા પિતાના આ નિર્ણયથી ફક્ત એંડેરાના નવું જીવન મળ્યું તેટલું જ નહીં પરંતુ એક રૂપે તેમણે નિકોલસને પણ આટલા વર્ષ જીવીત રાખ્યો. બીબીસીના અહેવાલ અનુસાર હવે 22 વર્ષિય નિકોલસના હ્રદયે ધડકવાનું બંધ કરી દીધું છે. ગત ફેબ્રુઆરી માસમાં 37 વર્ષની ઊંમરે એંડેરાનું મોત નિપજ્યું હતું.\nનિકોલસની ઘટનાએ ઇટલીમાં શરૂ કરી અંગદાન ઝુંબેશ\nમાગી અને રેગ ગ્રીને પોતાના પુત્ર નિકોલસનું હ્રદય જ દાન નહોંતુ કર્યું. પરંતુ નિકોલસના જુદા જુદા અંગો દ્વારા કુલ પાંચ લોકોને નવું જીવન મળ્યું હતું. તેની આંખે બે નેત્રહીનોને નવી આંખ આપી હતી. આ ઘટનાથી ઇટલીમાં અંગદાન કરવાની એક લહેર ઉઠી અને બીજા 10 વર્ષમાં ઇટલીમાં અંગદાન એક પ્રથા બની ગયું હાલ ઇટલીમાં 1994 કરતા ત્રણગણું અંગદાન થાય છે. ઇટલીમાં આને નિકોલસ પ્રભાવ એવું નામ આપવામાં આવ્યું.\nબદમાશોએ કર્યો ગોળીબાર અને કાર બેઠેલા નિકોલસનું થયું મોત\nનિકોલસની મોત કારમાં ગોળી લાગવાથી થઈ હતી. પરિવાર સાથે પ્રવાસ પર નિકળેલા રેગ ગ્રીનની કારનો એક કાર પીછો કરી રહી હોય તેવું લાગતા તેમણે કારની ઝડપ વધારી દીધી હતી. જે બાદ પીછો કરતી કારમાં બેઠેલા બદમાશોએ ગોળીઓ વરસાવી. જેમાંથી એક ગોળી નિકોલસના માથામાં વાગી હતી. ડોક્ટર્સે તેને બચાવવા ઘણા પ્રયાસ કર્યા પરંતુ અંતે તેને મેડિકલી મૃત ઘોષિત કરાયો હતો. જે બાદ રેગ ગ્રીન અને મેગે પોતાના પુત્રના અંગ દાન કરવાનું જાહેર કર્યું હતું.\n…અને નિકોલસનું હ્રદય પણ થયું બંધ\nપ્રતિકાત્મક તસવીરનિકોલસનું હ્રદય મેળવનાર એંડેરાનું આ પહેલા પાંચવાર અસફળ ઓપરેશન થઈ ચૂક્યું હતું. 15 વર્ષિય એંડેરાના નિકોલસનું હ્રદય મળતા તે વધુ 22 વર્ષ જીવ્યા હતા. આ વર્ષે ફેબ્રુઆરીમાં લિફેંમા નામની બીમારીથી એંડેરાનું મૃત્યુ થયું હતું. તે સાથે જ નિકોલસનું હ્રદય પણ ધબકતું બંધ થયું હતું.\nભારતીય કેસર કેરીની ઑસ્ટ્રેલિયામાં ધમાકેદાર એન્ટ્રી આર્ટિકલ શો\nહાર્ટ ટ્રાન્સપ્લાન્ટ દેહદાન ઇટલી અંગદાન Organ donation Itali heart transplant


Gujarati News » Dhartiputra agriculture » Agri technology » Farmers can buy quality onion seeds from here there is also facility to apply online\nખેડૂતો અહીંથી ખરીદી શકે છે ગુણવત્તાયુક્ત ડુંગળીનું બિયારણ, ઓનલાઈન એપ્લાઈ કરવાની પણ છે સુવિધા\nમહારાષ્ટ્રના કેટલાક જિલ્લાઓમાં ડુંગળી(Onion)ની વાવણી લગભગ શરૂ થઈ ગઈ છે. કૃષિ તજજ્ઞો કહે છે કે ખેડૂતો આ વખતે ગુણવત્તાયુક્ત બિયારણનો ઉપયોગ કરશે તો ઉપજમાં વધારો થશે.\nJun 18, 2022 | 2:44 PM\nઆ વર્ષે ભાવ ઘટવાને કારણે ડુંગળી ચર્ચાનો વિષય બની છે. સતત3મહિનાથી ભાવમાં ઘટાડો ચાલુ છે. જેના કારણે ખેડૂતો (Farmers) પરેશાન છે. ખેડૂતો મૂંઝવણમાં છે કે ભવિષ્યમાં ડુંગળીની ખેતી કરવી કે નહીં. સાથે જ કેટલાક ખેડૂતો હજુ પણ સારા ભાવ મળશે તેવી આશા સેવી રહ્યા છે. જોકે હવે ભાવમાં થોડો સુધારો જોવા મળી રહ્યો છે. મહારાષ્ટ્રના કેટલાક જિલ્લાઓમાં ડુંગળી(Onion)ની વાવણી લગભગ શરૂ થઈ ગઈ છે. કૃષિ તજજ્ઞો કહે છે કે ખેડૂતો આ વખતે ગુણવત્તાયુક્ત બિયારણનો ઉપયોગ કરશે તો ઉપજમાં વધારો થશે. આ વર્ષે અત્યાર સુધીમાં, રાહુરીના મહાત્મા ફૂલે કૃષિ યુનિવર્સિટીએ4ટન બિયારણનું વેચાણ કર્યું છે અને બાકીના 10 ટન 759 કિલો બિયારણનું વેચાણ થવાની ધારણા છે. આ લાલ ડુંગળીના બીજ(Onion Seeds)નો ભાવ 2000 રૂપિયા પ્રતિ કિલો નક્કી કરવામાં આવ્યો છે.\nજો ખેડૂતો બિયારણ માટે ઓનલાઈન રજીસ્ટ્રેશન કરાવશે તો તેમને સમયસર બિયારણ મળશે. યુનિવર્સિટીમાંથી બિયારણનો લાભ લેવા માટે ખેડૂતોએ https://www.phuleagromart.org આ વેબસાઇટની મુલાકાત લેવાની રહેશે. તેમજ નોંધાયેલા ખેડૂતોને યુનિવર્સિટી દ્વારા મોબાઈલ પર મેસેજ કરવામાં આવશે. નોંધાયેલ ખેડૂતોએ ઓનલાઈન રજીસ્ટ્રેશનનો પુરાવો, આધાર કાર્ડ, સાતબાર, બેંકમાં જમા કરાવ્યાની રસીદ સાથે રકમની રસીદ પણ લાવવાની રહેશે.\nઆ જાતના બિયારણ ખેડૂતો માટે ઉપલબ્ધ\nમહારાષ્ટ્રની યુનિવર્સિટીઓ પણ ઉત્પાદકતા વધારવામાં મહત્વની ભૂમિકા ભજવી રહી છે. નાસિક શહેરી વિસ્તારોમાં ડુંગળીના ઉત્પાદકોની જરૂરિયાતને સમજીને યુનિવર્સિટી દ્વારા દર વર્ષે બીજનું ઉત્પાદન કરવામાં આવે છે. આ વર્ષે મહાત્મા ફૂલે કૃષિ યુનિવર્સિટીએ ફૂલે સમર્થ અને બસવંત 780 જાતોના બિયારણનું ઉત્પાદન કર્યું છે. અત્યાર સુધીમાં ખેડૂતોએ4ટનથી વધુ બિયારણની ખરીદી કરી છે.\nકૃષિ તજજ્ઞો કહે છે કે વરસાદની મોસમમાં ડુંગળીના બજાર બદલાવા લાગ્યા છે. આ ઉપરાંત ખરીફનું વાતાવરણ ડુંગળી માટે સારું માનવામાં આવે છે. મહારાષ્ટ્રમાં સૌથી વધુ ડુંગળીનું વાવેતર નાશિકમાં થાય છે અને તે પછી સોલાપુર જિલ્લો આવે છે. અન્ય જિલ્લાના ખેડૂતો પણ ડુંગળીના બિયારણ ખરીદવા રાહુરી યુનિવર્સિટીમાં આવી રહ્યા છે. યુનિવર્સિટીના વાઈસ ચાન્સેલર ડૉ. પી.જી. પાટીલ માને છે કે વરસાદ વધશે અને ડુંગળીના ભાવ જલ્દી સુધરશે.\nમહારાષ્ટ્ર ઓનિયન ગ્રોવર્સ ઓર્ગેનાઈઝેશનના પ્રમુખ ભરત દિખોલે કહે છે કે રાજ્યમાં આ સમયે વરસાદમાં વિલંબ થવાને કારણે ડુંગળીની વાવણી શરૂ થઈ નથી. જ્યારે મહારાષ્ટ્રમાં મોટાભાગના ખેડૂતો માત્ર ઘરે ઉગાડવામાં આવતા બિયારણનો જ ઉપયોગ કરે છે. જે ખેડૂતો ઘરેલું બિયારણ વાપરી શકતા નથી, તેઓ સરકારી સંસ્થાઓ પાસેથી ખરીદે છે. અત્યારે કૃષિ યુનિવર્સિટીમાં લાલ ડુંગળીના બિયારણની કિંમત 2000 હજાર રૂપિયા પ્રતિ કિલો છે. અગાઉ 1500 રૂપિયા પ્રતિ કિલોના ભાવે બિયારણ મળતું હતું.\nઆ વર્ષે રાજ્યમાં ખેડૂતોને ડુંગળીનો યોગ્ય ભાવ મળ્યો નથી. આવી સ્થિતિમાં 2000 રૂપિયા પ્રતિ કિલોના બિયારણ ખરીદવામાં સમસ્યા છે. દિઘોલે કહે છે કે બિયારણના ભાવ અંગે સંઘ તરફથી મેલ પણ આવ્યો હતો. પરંતુ સંસ્થા તરફથી કોઈ જવાબ મળ્યો ન હતો. ખેડૂતોની માગ છે કે બિયારણ 1500 રૂપિયા પ્રતિ કિલો મળવું જોઈએ.\nfarmersKharif seasonmaharashtraOnion FarmerOnion Farming


પાકિસ્તાનમાં `લાપતા થયેલા'' બે ભારતીય ઉલેમા સ્વદેશ હેમખેમ પરત\nનવી દિલ્હી તા. 20 : પાકિસ્તાનમાં ગયા સપ્તાહે લાપતા થયેલા બે ઉલેમાઓ-હઝરત નિઝામુદ્દીન દરગાહના સજ્જાદાનશીં સૈયદ અસીફ અલી નિઝામી(80) અને તેમના ભત્રીજા નઝીમ અલી નિઝામી- આજે હેમખેમ સ્વદેશ પરત ફર્યા હતા. તેઓ પાકથી પાછા આવી જતાં હવાઈ મથકે ઉપસ્થિત કુટુંબીજનો અને તેમના શુભેચ્છકોએ તેમનું સ્વાગત કર્યુ હતું. તેઓ વિદેશ પ્રધાન સુષ્મા સ્વરાજને પણ મળ્યા હતા.\nતેઓ બંને ભારતીય ગુપ્તચર એજન્સી `રો' સાથે કડી ધરાવતા હોવાનો દાવો કરતા સ્થાનિક ઉર્દૂ દૈનિકના અહેવાલના આધારે તેઓને ઉપાડી જવાયા હતા એવો આક્ષેપ સૈયદ અસીફના પુત્ર અમીર નિઝામીએ કર્યો હતો.\nશું આમાં પાકની ગુપ્તચર એજન્સી આઈએસઆઈ સંડોવાયેલી હશે એવા પ્રશ્ને કોઈ નુકતેચીની કરવાનું નકારતાં અમીરેસ્પષ્ટ જણાવ્યુ હતું કે તેઓ પર કોઈ જોરજુલ્મ આચરાયા ન હતા. બેઉ ઉલેમાઓએ તેઓ હેમખેમ ભારત પરત ફરી શકયા માટે ભારત અને પાક સરકારોનો આભાર વ્યકત કર્યો હતો. મારા કાકા સૈયદ અલીનો હેતુ 26 વર્ષ બાદ તેમના બહેનને મળવાનો હતો અને મારો હેતુ કરાચીમાં વસતા 90 વર્ષીય ફઈને મળવાનો હતો એમ નઝીમે જણાવ્યું હતું.


આ ઔષધિના ફક્ત2દાણા શુગરથી શરૂ કરીને કેન્સર સુધીની મહાબીમારીઓ માટે સંજીવની રૂપ છે - શેર અવશ્ય કરજો - mojemoj.com આ ઔષધિના ફક્ત2દાણા શુગરથી શરૂ કરીને કેન્સર સુધીની મહાબીમારીઓ માટે સંજીવની રૂપ છે - શેર અવશ્ય કરજો - mojemoj.com\nઆજે અમે તમને આ આર્ટિકલમાં એવા બે દાણા વિશે કહેવા જઇ રહ્યા છીએ કે જેમાં તમે કબજીયાતની બીમારીથી ચાલુ કરીને મોટામાં મોટી કેન્સર જેવી મહા બીમારીઓથી પણ પોતાનો બચાવ કરી શકો છો. દોસ્તો આપના બધાના ઘરમાં હંમેશા આ દાણા તો ક્યાંકને ક્યાંક હોય છે. તમે તમારા રોજબરોજના મસાલા તે ઉપરાંત કોઈ ખાદ્યપદાર્થનો સ્વાદ વધારવા માટે કોઈને કોઈ રીતે તેનો ઉપયોગ કરતા જ હોવ છો. તેનો આ કેવી રીતે ઉપયોગ કરવો તે પણ કોઈને કોઈ રીતે ઉપયોગી છે પણ જો તેને તમે સવારે ખાવ અને એ પણ ફક્ત બે જ દાણા તો તમારી ઘણી બધી સમસ્યાઓ દૂર થઇ જશે. તે ઉપરાંત બીજી ગંભીર બીમારીઓ થતા બચાવશે તમને.\nદોસ્તો આપણા સ્વાસ્થ્ય માટે આ બહું કિંમતી દાણા બીજા કોઈ નહિ પણ કાળામરી છે જેનો સીધો ઉપયોગ આપણા ભારતીય લોકો મસાલા તરીકે જ કરે છે. તે ઉપરાંત તેનો ઉપયોગ ઔષધી તરીકે પણ કરવામાં આવે છે. તો આવો જાણીએ કે સવારે ફક્ત કાળામરીના બે જ દાણાનું સેવન આપણને કેટલી બીમારીઓથી દૂર રાખે છે.\nકાળામરીમાં ઘણા બધા ખનીજો તથા પોષક તત્વોનું પ્રમાણ રહેલા છે તેમાં વિટામીન ઈ, સી, બી, પણ વધુ માત્રામાં રહેલા છે. આ સિવાય સોડીયમ, પોટેશિયમ, ફોલ્લીક એસિડ જેવા તત્વો પણ તેમાંથી મળી આવે છે.\nજો તમારો વજન જરૂરત કરતાં વધી રહ્યો છે તથા તે કાબૂમાં નથી આવતો તો દરરોજ નિયમિત રૂપે એક ચમચી કાળામરીનું સવારે ઊઠીને સેવન કરવાથી વજન કાબૂમાં આવી જાય છે. કાળા મારી સ્વાદને વધુ ઉત્તેજિત કરે છે તથા પેટમાં હાઈડ્રોક્લોરિક એસિડને માત્રને વધારે છે જે તમારી પાચનક્રિયાને પણ પુષ્કળ પ્રમાણમાં સુધારે છે. સવારે ખાલી પેટ કાળામરીનું સેવન કરવામાં આવે તો પેટની તકલીફ દૂર થાય છે. ગેસ, એસીડીટી, અપચો વગેરે જેવી તકલીફો પણ સરળતાથી દૂર થાય છે.\nઘણા બધા વ્યક્તિઓને ભૂખ ન લાગવાની તકલીફ થતી હોય છે તો તેવા વ્યક્તિઓએ સવારે બે કાળા મરીનું સેવન અવશ્ય કરવું જોઈએ કેમ કે આવું કરવાથી જીભના સ્વાદ વધુ ઉત્તેજિત થાય છે તથા તમારી ભૂખ ન લાગવાની તકલીફ પણ દૂર થાય છે અને તમને ભૂખ લાગવાનું ચાલુ થઇ જાય છે. જો તમારે ભૂખ વધારવી હોય તો ગોળ સાથે મરીનો ભૂક્કો ભેગો કરી તેની ગોળી બનાવી લેવી ત્યાર પછી તેનું સવારે તેનું સેવન કરવું તો પણ તે ભૂખ વધારશે.\nદોસ્તો મહત્વની વાત તો એ છે કે તે ભૂખને વધારે ઉત્તેજિત કરે છે તે ઉપરાંત પણ તે વજન ઓછું કરે છે. આવું કંઈ રીતે તો ચાલો જાણીએ કે કંઈ રીતે કાળામરી ભૂખ વધારવાની સાથે સાથે વજન પણ ઓછું કરે છે. તીખા મરીની બહારની પરત કોશિકાઓને તોડવામાં ફાયદાકારક રહે છે. 2010માં ઉંદરો પર કરેલા એક અધ્યયન પ્રમાણે જાણ થઈ છે કે તે આપણી વસાસંચયને બને એટલું રોકે છે એટલે કે ચરબી જમા થવા દેતી નથી. તો દોસ્તો જો તમે તમારા ભોજનમાં લાલ મરચું પાવડર નાખવાની જગ્યાએ જો તીખો સ્વાદ લાવવા માટે કાળા મરીનો ઉપયોગ કરો તો તે ખુબ જ ઉપયોગી બનશે.\nદોસ્તો તમને અપચો તે ઉપરાંત પેટ ભારે ભારે રહેતું હોય તેવી તકલીફ રહેતી હોય તો તમારે એક ગ્લાસ છાસમાં ધાણાજીરું પાવડર તથા બેથી ત્રણ કાળા મરીનો પાવડર અવશ્ય નાખી રોજ સવારે ખાલી પેટ તેનું સેવન કરવાથી અપચો, ગેસ, એસીડીટી વગેરે જેવી તકલીફ પણ દૂર કરી શકાય છે.\nકાળામરીમાં રોગાણું સામે ગુણ હોય છે તેથી તે કફ, શરદી તથા ઉધરસમાં પણ મદદરૂપ પુરવાર થાય છે. દોસ્તો જ્યારે પણ શરદી ઉધરસ થયા હોય તથા નાક વધુ બંધ થઇ ગયું હોય તો નીલગીરીના તેલમાં કાળામરી નાખી તેનો નાસનો શેક લેવાથી નાક એકદમ પહેલા જેવું ખુલી જાય છે તે ઉપરાંત કફ છૂટ્ટો પડી જાય છે અને મદદ મળે છે. આ સિવાય તમે રોજ સવારે ગરમ પાણીમાં અડધી ચમચી કાળા મરીનો ભૂકો નાખીને ખાલી પેટ તેનું સેવન કરો તો કફથી થતી બીમારીઓથી પણ રાહત મેળવી શકાય છે.\nજે વ્યક્તિઓને હાથ તથા પગના સંધિવા હોય છે તે લોકોએ કાળામરીના તેલની માલીશ પ્રભાવિત જગ્યાએ કરવી જોઈએ કેમ કે તેના તેલની માલીશ ત્વચામાં ગરમાહટ ઉત્પન્ન કરે છે તથા બ્લડ સર્ક્યુલેશન વધારે છે જેથી તેની માલીશ સંધિવાને કાબૂમાં કરી શકે છે.\nકાળા મરીમાં એન્ટીઓક્સીડન્ટ એક મુખ્ય ગુણ હજાર હોય છે જે આપણને કેન્સરથી બીમારીથી પણ બચાવે છે. આ સિવાય જે તત્વો કેન્સરની દવામાં દેખાવા મળે છે તેવા જ તત્વો કાળા મરીમાં પણ દેખાવા મળે છે. તેથી રોજ સવારે જો તમે કાળામરીનું સેવન કરો તો ક્યારેય પણ તમને કેન્સર થવાની સંભાવના રહેશે નહિ.\nકોઈ પણ વસ્તુની એક સીમા મર્યાદા ચોક્કસ હોય છે. તેની એક ચોક્કસ માત્રા હોય છે જો તે ચોક્કસ માત્રામાં તેનું સેવન કરવામાં ન આવે અને જરૂરીયાત કરતા તેનું વધારે સેવન કરવામાં આવે તો તે આપણા માટે નુકસાન નું કારણ બની શકે છે માટે હંમેશા તેનું યોગ્ય માત્રામાં જ સેવન કરવું જોઈએ.\nકાળામરીની તાસીર એકદમ ગરમ હોય છે તેથી તેનું વધુ પડતું સેવન ક્યારેય ન કરવું જોઈએ નહિ તો તે તમારા પેટમાં બળતરા જેવી તકલીફ ઉભી કરી શકે છે.\nગર્ભવતી યુવતીઓએ કાળા મરીનું સેવન ક્યારેય ના કરવું કેમ કે તે માતા તથા બાળક બંને માટે નુકસાનકારક સાબિત થાય છે.\nજો દોસ્તો તમે સવારે ખાલી પેટ તેનું સેવન ન કરવા માંગતા હોવ તો તમે તેનું સેવન બીજી ચીજ વસ્તુઓ જેવી કે સોસ, સૂપ, પનીરની કોઈ સબ્જી, છાસ, લીંબુ પાણી વગેરે જેવી વસ્તુમાં ઉમેરી તેનું સેવન કરી શકો છો.


સ્માર્ટકટ | નવેમ્બર 2021\nહોમ જોબ્સ પર Workનલાઇન કાર્યના 17 પ્રકારો જે ખરેખર ચૂકવણી કરે છે\nઆ 17 workનલાઇન કાર્યને ઘરેલુ રોજગાર પર અન્વેષણ કરો જે આનંદ, લવચીક અને ખરેખર ચૂકવણી કરે છે. તમારો businessનલાઇન વ્યવસાય પ્રારંભ કરો અથવા આજે સારી પેઇડ અનિયમિત બનો.\nબિનપરંપરાગત લોકો માટે 20 કૂલ જોબ્સ (તમે કેટલા વયના છો તેની કોઈ વાંધો નથી)\nજો તમે કંઈ પણ કરી શક્યા હોત, તો તે શું હશે? બોલ્ડને સ્વીકારો, તમે અને નવા. આ 20 અનન્ય અને ઠંડી નોકરીઓ સાથે જીવન નિર્વાહ માટે અણધારી, જંગલી, ઉન્મત્ત, બિનપરંપરાગત રીતો શોધો.\nવિગતવાર તમારું ધ્યાન સુધારવા માટે7સરળ આદતો\nમોટી સંસ્થા માટે સોયને ખસેડવા માટે, ટીમના દરેક સભ્યનું વિગતવાર ધ્યાન હોવું આવશ્યક છે. વિગતમાં વધુ સચેત બનવા માટે અહીં કેટલીક ટીપ્સ આપી છે જે તમને વધુ ઉત્પાદક વ્યક્તિ બનાવશે.\n10 સૌથી સફળ ઉદ્યોગસાહસિક (અને તેમની પાસેથી શું શીખવું જોઈએ)\nસફળ ઉદ્યોગસાહસિક બનવા માટે શું લે છે? અહીં અત્યંત સફળ ઉદ્યોગસાહસિકોની 10 વાર્તાઓ છે. તેમની વાર્તાઓમાંથી શીખો અને એક મહાન ઉદ્યોગસાહસિક બનવા માટે આવશ્યક કુશળતાથી પોતાને સજ્જ કરો.\n18 મહત્વપૂર્ણ વ્યક્તિગત લક્ષણો કે જે એમ્પ્લોયરો જુએ છે\nનોકરીની તકો મેળવવા માટે વ્યવસાયિક કુશળતા મહત્વપૂર્ણ છે પરંતુ તમારા વ્યક્તિગત લક્ષણો પણ નિર્ણાયક છે. અહીં 18 વ્યક્તિગત લક્ષણો છે જેનો નિયોક્તા માટે શોધ છે:\nતમારે બીજી જોબ વિના તમારી નોકરી છોડી દેવી જોઈએ?\nતમે બીજી નોકરી વગર તમારી નોકરી છોડી શકો છો? તે સરળ ન હોઈ શકે. પરંતુ આગળની યોજના બનાવીને, તમે તમારા માટે સૌથી સારી પસંદગી પસંદ કરવા માટે વધુ સારી રીતે તૈયાર થશો.\nઅનુસરે છે 50 લિંક્ડઇન પ્રભાવ પ્રભાવક, તમારા ઉદ્યોગને કોઈ બાબત નથી\nલાખો લિંક્ડઇન વપરાશકર્તાઓ સાથે, જ્યારે નેતૃત્વ, માર્કેટિંગ, ઉત્પાદકતા અને કારકિર્દી સલાહની વાત આવે ત્યારે તમે કોની સાથે જોડાશો? લિંક્ડડિન પરના 50 મહાન લોકો અહીં છે જે મોટા પ્રભાવશાળી છે.\nઇન્ટરવ્યૂ કેવી રીતે મેળવવો: 10 સૌથી વધુ મુશ્કેલ પ્રશ્નો નેઇલિંગ\nતમારી સ્વપ્ન જોબ toતરવા માંગો છો? 10 અઘરા ઇન્ટરવ્યૂ પ્રશ્નોના જવાબોને નિપુણ બનાવીને ઇન્ટરવ્યૂ કેવી રીતે મેળવવું તે અહીં છે.\nમારે મારી નોકરી છોડી દેવી જોઈએ જો તે મને નાખુશ કરે છે પરંતુ સારી ચૂકવણી કરે છે?\n'જો તે મને દુ: ખી કરે છે તો મારે નોકરી છોડી દેવી જોઈએ?' આ એક સામાન્ય રીતે પૂછાતો પ્રશ્ન છે અને તે કદાચ અત્યાર સુધીની સૌથી ભયાનક વસ્તુ જેવું લાગે છે, પરંતુ તમારે નોકરી છોડી દેવાનાં શા માટે યોગ્ય કારણો છે.\nવધુ ઝડપથી ટાઇપ કરવા માટે 10 શ્રેષ્ઠ મિકેનિકલ કીબોર્ડ્સ\nશું તમે શ્રેષ્ઠ કીબોર્ડ શોધી રહ્યા છો જે તમને વધુ ઝડપથી ટાઇપ કરવામાં મદદ કરશે? તમે પસંદ કરી શકો છો તે માટેનાં 10 શ્રેષ્ઠ મિકેનિકલ કીબોર્ડ અહીં છે.\nસકારાત્મક અને અસરકારક કાર્ય સંબંધો બનાવવાની 10 રીતો\nશું તમે તમારા સાથીદારો સાથે સકારાત્મક કાર્ય સંબંધ બનાવવા માંગો છો? આ 10 રીતો તમને ટીમના વધુ સારા સભ્ય બનવામાં અને કામ પર વધુ સારા મિત્રો બનાવવામાં મદદ કરશે.\nકર્મચારીઓને પૂછવા માટે 15 શ્રેષ્ઠ ઇન્ટરવ્યૂ પ્રશ્નો\nસારા પ્રશ્નો કોઈ કર્મચારી તમારી કંપનીને લાવી શકે તેવા મૂલ્ય વિશે મોટી સમજ આપી શકે છે. ઇન્ટરવ્યૂ દરમિયાન કર્મચારીને પૂછવા માટે અહીં 15 શ્રેષ્ઠ પ્રશ્નો છે.\nતમારી કારકિર્દીમાં આગળ વધવા માટે તમારી કમ્પ્યુટર કુશળતા કેવી રીતે સુધારવી\nનોકરી પાછળ ખેદ કરીને પાછા ન બેસો; આ લેખ વાંચો અને આગળની સફળ કારકિર્દી માટે તમારી કમ્પ્યુટર કુશળતા પર શું અને કેવી રીતે કાર્ય કરવું તે જાણો.\nકેવી રીતે ફાયરિંગ કર્યા પછી ગ્રેસથી પાછા બાઉન્સ કરવું\nનોકરી ગુમાવવાના આંચકાથી સ્તબ્ધ અને કેવી રીતે પાટા પર પાછા ફરવું તેની ખાતરી નથી? અમે તમને 10 સરળ વ્યૂહરચનાઓ આપીએ છીએ કે તમે બરતરફ થયા પછી ચિત્તાકર્ષકપણે પાછા બાઉન્સ કરવામાં મદદ કરી શકો.\nફરી શરૂ કરવા માટે ઉમેરવા માટેની 20 જટિલ કુશળતા (નોકરીના તમામ પ્રકારો માટે)\nએક રેઝ્યૂમે તમારી મહત્વપૂર્ણ કુશળતાને એવી રીતે વર્ણવે છે કે જે ભાડે આપનાર મેનેજરને તમને મળવા માટે દબાણ કરે છે. તમારી સ્વપ્ન જોબને ઉતારવામાં સહાય માટે ફરી શરૂ કરવા અને નાશક ટીપ્સ ઉમેરવાની નિર્ણાયક કુશળતા અહીં છે.\nકેવી રીતે વધુ ક્રિયાલક્ષી બનવું: અવરોધો અને ટિપ્સ\nક્રિયાલક્ષી વ્યક્તિ બનવા માટે, તમારે વધુ સક્રિય અને ઓછા નિષ્ક્રીય હોવા આવશ્યક છે. આ લેખ તમને ક્રિયાલક્ષી વ્યક્તિ બનવામાં મદદ કરશે.\nતમારી નોકરીને કેવી રીતે છોડી દો જેનો તમે નફરત કરો છો અને તમે જે પસંદ કરો છો તે કરવાનું પ્રારંભ કરો\nઅમારે જીવન જીવવાનું એક જીવન છે તેથી તમે જે પસંદ કરો છો અને જે કરવા તમને આરામદાયક છે તે કેમ ન કરો? તમારી નોકરી છોડી અને તમારા માટે કેવી રીતે જીવવું તે અહીં છે.\nવર્સેટાઇલ વર્ક સ્કીલ્સ જે તમને કારકિર્દીની વધુ તકો પ્રાપ્ત કરશે\nતે સ્વપ્ન જોબને ખીલી આપવા માંગો છો પણ શું કરવું તે ખબર નથી? મુખ્ય વ્યક્તિગત ગુણો અને કાર્ય કુશળતા શોધો કે જે નોકરી માટે અરજી કરતી વખતે તમારી સફળતાને સુનિશ્ચિત કરશે.\nજ્યારે તમે ચુસ્ત બજેટ સાથે કામ કરી રહ્યાં હોવ ત્યારે સફળતા માટે કેવી રીતે કપડાં પહેરવા\nનવી નોકરી? ઘણા પૈસા નથી? કામ માટે યોગ્ય પોશાક પહેરવા માટે તમારે ઘણા બધા પૈસા ખર્ચવાની જરૂર નથી. અહીં બજેટ પર કેવી રીતે સફળતા મેળવવા માટે ટિપ્સ મેળવો.\nબુક-સ્ટ્રીટ સ્માર્ટ એ નવી સેક્સી છે\nતમે કેવી રીતે શીખો તેના આધારે, તમે શોધી શકશો કે તમે વધુ બુક સ્માર્ટ અથવા સ્ટ્રીટ સ્માર્ટ છો. બંનેના સકારાત્મક ગુણોનો ઉપયોગ કેવી રીતે કરવો તે શીખો.


જાણવા જેવું / શું તમે જાણો છો 1 મિનિટમાં ઇન્ટરનેટ પર કેટલી એક્ટિવિટી થાય છે? 4.1 કરોડ Whatsapp મેસેજ, 18 કરોડ ઈમેલ અને બીજું પણ ઘણું બધું - GSTV\nLast Updated on August 8, 2021 by Zainul Ansari\nતમે તમારા મોબાઇલ ફોન વગર કેટલો સમય રહી શકો છો? કદાચ થોડા કલાકો અથવા તે પણ નહીં. ફોન વગર અધૂરું અનુભવાય છે ને! ઇન્ટરનેટના કારણે આપણે વિશ્વને આપણી મુઠ્ઠીમાં અનુભવીએ છીએ. વિશ્વના કોઈપણ ખૂણામાં જે કંઈ પણ થઈ રહ્યું છે, ઇન્ટરનેટના કરાણે તમે તમારા મોબાઇલ પર લાઇવ જોઈ શકો છો. મિનિટોમાં કોઈપણ માહિતી લાખો કિલોમીટર દૂર સુધી પહોંચી જાય છે. ઇન્ટરનેટ એક અદ્ભુત વસ્તુ છે. શું તમે કલ્પના કરી શકો છો કે ઇન્ટરનેટ પર માત્ર 1 મિનિટમાં કેટલી બધી એક્ટિવિટી થાય છે?\nઇન્ટરનેટ દ્વારા સોશિયલ મેસેજિંગ એપ વોટ્સએપ પર 1 મિનિટમાં લગભગ 4.1 કરોડ મેસેજ મોકલવામાં આવે છે. ખાસ કરીને 31 ડિસેમ્બરની સાંજથી રાત્રિનો સમય ખૂબ જ વ્યસ્ત હોય છે, ત્યારે દરેક વ્યક્તિ એકબીજાને નવા વર્ષની શુભેચ્છાઓ પાઠવે છે.\nઇમેઇલ વિશે વાત કરીએ તો, 1 મિનિટમાં વિશ્વભરમાં 18 કરોડ અંગત અને ફોર્મલ મેઇલ મોકલવામાં આવે છે. તે Gmail, Outlook, Yahoo, Hotmail વગેરે જેવી લોકપ્રિય ઇમેઇલ સેવાઓ દ્વારા મોકલવામાં આવે છે. ઓનલાઈન શોપિંગ દ્વારા લોકો દર મિનિટે 10 લાખ રૂપિયાની વસ્તુ ખરીદે છે.\nગૂગલ પર 1 મિનિટમાં લગભગ 38 લાખ સર્ચ થાય છે. કલ્પના કરો કે કંપનીનું સર્વર કેટલું મજબૂત છે કે તે ક્રેશ નથી થતું. અહીં ગૂગલના એપ સ્ટોર અને એપલ સ્ટોરની વાત કરીએ તો અહીંથી 1 મિનિટમાં લગભગ 3.90 લાખ એપ ડાઉનલોડ થાય છે.\nહવે ફેસબુક પર આવીએ. આ લોકપ્રિય સોશિયલ એપ પર 1 મિનિટ એટલે કે માત્ર 60 સેકન્ડમાં 10 લાખ લોગિન થાય છે. ઇન્સ્ટાગ્રામ પર દર મિનિટે 3,47,222 ફોટા અપલોડ કરવામાં આવે છે, જે ફેસબુકની માલિકીની છે.\nવિશ્વના સૌથી મોટા વિડીયો પ્લેટફોર્મ યુટ્યુબ પર 1 મિનિટમાં 4.5 મિલિયન વીડિયો જોવામાં આવે છે. લોકો તેના પર ગીતો પણ સાંભળે છે. તે જ સમયે, નેટફ્લિક્સ પર 1 મિનિટમાં 6.94 લાખ કલાકનો સમયગાળો જોવા મળે છે.\nઅમદાવાદ: બ્રિજની કામગીરીને લઈ ઈન્કમટેક્સથી શાહપુર જતા ટ્રેક પર વાહન વ્યવહાર કરાશે બંધ\nરાજકારણમાં આવ્યો નવો ટ્વિસ્ટ: ભાજપ નેતાનો ચોંકાવનારો દાવો, કોંગ્રેસના દિગ્ગજ નેતા જોડાશે ભાજપમાં


Reach less people with language but reach all people with value | ભાષાથી ઓછા લોકો સુધી પહોંચશો પણ વેલ્યુથી બધા લોકો સુધી પહોંચી શકશો - Divya Bhaskar\nReach Less People With Language But Reach All People With Value\nબિઝનેસ એકસીલન્સ:ભાષાથી ઓછા લોકો સુધી પહોંચશો પણ વેલ્યુથી બધા લોકો સુધી પહોંચી શકશો\nચેમ્બરમાં ‘બિઝનેસ એકસીલન્સ’ વિશે સેમિનાર યોજાયો\nમહાત્મા ગાંધીજીને વાંચો તો માર્કેટિંગની બધી જ બેસ્ટ બાબતો સમજાય જશે. ગાંધીજીએ પહેલા લેખ અને વર્તમાન પત્રોમાં લખવાનું શરૂ કર્યું હતું. ત્યારબાદ પુસ્તકો લખ્યા હતા. તમે ભાષાથી ઓછા લોકો સુધી પહોંચશો પણ વેલ્યુથી બધા લોકો સુધી પહોંચી શકો છો. ચેમ્બર ઓફ કોમર્સ દ્વારા ‘બિઝનેસ એકસીલન્સ’વિષય ઉપર સેમિનારનું આયોજન કરવામાં આવ્યું હતું. જેમાં સુરેશ પટેલે આ વાત કરી હતી.\nગાંધીજીને વાંચો તો માર્કેટિંગ સમજાશે\nકંપનીમાં માલિક અથવા ત્યાંના લીડર્સ વિઝન નકકી કરીને તે દિશામાં કામ કરતા હોય છે પણ તેઓની સાથે એ કંપનીના એકઝીક્યુટિવ પણ એ જ વિઝનથી કામ કરશે ત્યારે એ કામને પૂર્ણતા સુધી પહોંચાડી શકાય છે. બિઝનેસ કરવાના જે ખ્યાલ હોય તે તમામ કર્મચારીઓમાં ઉતરી જાય એને કહેવાય કલ્ચર. માનસિકતા બધામાં ઉતરી જાય એટલે કલ્ચર થઇ જાય. કલ્ચર બનાવવા માટે જે વ્યવસ્થા ઉભી કરવામાં આવે છે તેને સિસ્ટમ કહેવાય છે. કલ્ચર એ સિસ્ટમ નકકી કરશે અને તેના પ્રમાણે બધાની માનસિકતા બદલવી પડશે. હવે તો વિદેશોમાં ફ્લેક્સી અવર્સ પણ આવી ગયા છે. એકઝીકયુટીવ્ઝ ગમે ત્યાં બેસીને કામ પુરું કરી આપે છે. દરેક વ્યકિતમાં એકસપર્ટાઇઝ હોય જ છે. ઇવેન્ટ એન્ડ એક્ટિવિટીમાં સમયસર ધ્યાનથી અમલીકરણ ખૂબ જ મહત્વનું હોય છે. બજારમાં પ્રોડકટ હોય અને તેના પર સ્પેસિફીક કંપનીનું નામ હોય તો લોકોને તેની ક્વોલિટી વિશે ખ્યાલ આવે છે.


ગાંધીનગરના સેક્ટર-6માં 10થી 15 અજાણ્યા ઈસમોએ બાઇકને આગ ચાંપી, અન્ય એકના ઘર પર પથ્થરમારો કરી એક્ટિવા સળગાવ્યું | In Gandhinagar's Sector-6, 10 to 15 unidentified ISMOs set fire toabike, pelted stones at another's house and set the Activa on fire. - Divya Bhaskar\nIn Gandhinagar's Sector 6, 10 To 15 Unidentified ISMOs Set Fire To A Bike, Pelted Stones At Another's House And Set The Activa On Fire.\nઅસામાજિક તત્વોનો આતંક:ગાંધીનગરના સેક્ટર-6માં 10થી 15 અજાણ્યા ઈસમોએ બાઇકને આગ ચાંપી, અન્ય એકના ઘર પર પથ્થરમારો કરી એક્ટિવા સળગાવ્યું\nશખ્સો પ્રમુખ પ્રેરણા કોમ્પલેક્ષ આગળ વેપારીના બાઈકને આગ ચાંપી દઈને પલાયન\nઅત્રેના એક મકાન પર પથ્થરમારો કરી એક્ટિવાને આગ ચાંપી\nઅસામાજિક તત્ત્વોના આતંકથી વસાહતીઓમાં ભયનો માહોલ છવાયો\nસેક્ટર-7 પોલીસે ચાર અજાણ્યા ઈસમો સામે ગુનો નોંધી તપાસ શરૂ કરી\nગાંધીનગરમાં છેલ્લાં ઘણાં સમયથી અસામાજિક તત્વોનો આતંક દિવસેને દિવસે વધી જવા પામ્યો છે. ગઈકાલે ગુરૂવારે રાત્રે પણ ગાડી-બાઈક લઈને આવેલા 10-15 જેટલા અસામાજિક તત્વો સેક્ટર-6ના પ્રમુખ પ્રેરણા કોમ્પલેક્ષ આગળ વેપારીના બાઈકને આગ ચાંપી દઈને પલાયન થઈ ગયા હતા. આ ઘટનાને અંજામ આપ્યા પછી અજાણ્યા ઈસમોએ કોમ્પલેક્ષની પાછળ આવેલ પ્લોટ નંબર 596/2માં રહેતા રાજેશભાઈ કાંતિભાઈ વાઘેલાના ઘર ઉપર પથ્થરમારો કરીને આતંક મચાવી દીધો હતો. તેમજ તેમના એક્ટિવાને પણ આગ ચાંપી દીધી હતી. સ્થાનિકોના કહેવા મુજબ આ આગની ઘટનાને અંજામ આપવામાં બે ત્રણ છોકરીઓ પણ શામેલ હતી. જો કે સેક્ટર-7 પોલીસે ચાર અજાણ્યા ઈસમો સામે ગુનો નોંધી તપાસ શરૂ કરી છે.\nગાંધીનગરમાં અસામાજિક તત્વો કાયદો વ્યવસ્થાનાં ધજાગરા ઉડાડીને બેફામ બનતાં જઈ રહ્યા છે. ચારે દિશાથી સીસીટીવી કેમેરામાં શહેર કેદ હોવા છતાં અસામાજિક તત્વો કાયદાનો ડર રાખ્યા વિના પોતાનો મલિન ઈરાદો પાર પાડી રહ્યા છે. હજી થોડા દિવસ અગાઉ પણ સેક્ટર-24થી ભાઈજીપુરા તરફ બાઈક લઈને આવતા ઈલેક્ટ્રીકના વેપારીનો બે અજાણ્યા બાઇક સવાર ઈસમોએ ફિલ્મી ઢબે પીછો કરી રૂપિયાની માંગણી કરી હતી. ત્યારે ગઈકાલે અસામાજિક તત્વોએ સેક્ટર-6/બી પ્રમુખ પ્રેરણા કોમ્પલેક્ષમાં હાર્ડવેર-ટુલ્સ વર્કસનો ધંધો કરતા વેપારીના બાઇકને આગ ચાંપી દીધી હતી.\nગાંધીનગરના વાવોલ મુકામે રહેતાં રણછોડભાઈ દેવાસી અહીં હાર્ડવેર-ટુલ્સ વર્કસનો ધંધો કરે છે. ગઈકાલે રાત્રે દસ વાગ્યાના અરસામાં ગાડીમાં આવેલા ચાર ઈસમોએ કોમ્પલેક્ષ આગળ પડેલા બાઈકને ધોકા વડે ફટકા મારી આગ ચાંપી દીધી હોવાની જાણ થતાં રણછોડભાઈ અને તેમનો પુત્ર કરણ કૉમ્પ્લેક્સ પહોંચી ગયા હતા અને ફાયર બ્રિગેડ દ્વારા આગ ઓલવવામાં આવી હતી.\nઆ મામલે સ્થાનિક વેપારીઓએ જણાવ્યું હતું કે, ગાડી અને બાઇકો ઉપર 10થી 15 જેટલા ઈસમો આવ્યા હતા. જેમની સાથે બે ત્રણ યુવતીઓ પણ હતી. બાદમાં ધોકા વડે બાઈકને ફટકા મારીને આગ ચાંપી હતી. એ સમયે લોકો ભેગા થઈ જતા આ ઈસમો પલાયન થઈ ગયા હતા. જે અંગે જાણ થતાં પોલીસ પણ દોડી ગઈ હતી.\nઆ ઘટનાને અંજામ આપ્યા પછી અજાણ્યા ઈસમોએ કોમ્પલેક્ષની પાછળ આવેલ પ્લોટ નંબર 596/2માં રહેતા રાજેશભાઈ કાંતિભાઈ વાઘેલાના ઘર ઉપર પથ્થરમારો કરીને આતંક મચાવી દીધો હતો. જેનાં કારણે આસપાસના વસાહતીઓમાં ભયનો માહોલ છવાઈ ગયો હતો. અચાનક પથ્થર મારો થવાથી રાજેશ ભાઈ સહિતનો પરિવાર પણ ઘરની બહાર નીકળવાની હિંમત કરી શક્યો નહોતો. ત્યારે જતાં જતાં ઈસમોએ ઘરના કાચ તોડી નાખી રાજેશભાઇના એક્ટિવાને પણ આગ ચાંપી દીધી હતી. આ ઘટનાના પગલે અત્રેના વિસ્તારમાં રાત્રીના સમયે ભયનો માહોલ છવાઈ જવા પામ્યો હતો.\nઆ અંગે સેક્ટર-7 પોલીસ મથકના પીએસઆઇ દિપક પરમારે જણાવ્યું હતું કે, બનાવ રાત્રે બન્યો હતો. પ્રાથમિક રીતે જૂની અદાવતમાં અજાણ્યા ઈસમોએ બાઇકને આગ ચાંપી હોવાનું લાગી રહ્યું છે. આ ગુનામાં જેટલા પણ ઈસમો સંડોવાયા હશે એ તમામની સામે કાયદાકીય રીતે કાર્યવાહી કરવામાં આવશે.


Gujarati News » Corona » More than 40 doctors in the state are positive\nરાજ્યમાં વધી રહેલા કોરોનાને પગલે તબીબો પણ મોટી સંખ્યામાં પોઝિટિવ આવી રહ્યા છે. અમદાવાદમાં 9, વડોદરામાં6અને રાજકોટમાં 30 તબીબો પોઝિટિવ આવ્યા છે. આ સાથે નર્સિંગ અને અન્ય સ્ટાફ પણ સંક્રમિત થયા છે.\nJan 07, 2022 | 8:07 PM\nઅમદાવાદ (Ahmedabad) માં9તબીબો (Doctors) કોરોના (Corona) પોઝિટિવ આવ્યા છે જેમાં સિવિલ હોસ્પિટલના સર્જીકલ વિભાગના ડૉ.હિતેન્દ્ર દેસાઈ પણ સંક્રમિત થયા છે. સૌથી વધુ રાજકોટ (Rajkot) માં 30 અને વડોદરા (Vadodara) માં6તબીબ પોઝિટિવ આવ્યા છે. તેમને તો સારવાર માટે દાખલ કરવા પડ્યા છે. સિવિલ સુપરિન્ટેન્ડેન્ટનો સ્ટાફ પણ થયો સંક્રમિત છે. આ સાથે પીઆરઓ પણ પોઝિટિવ આવ્યા હોવાના અહેવાલ છે. અન્ય શહેરોમાં પણ તબીબી સેવા સાથે જોડાયેલા લોકો સંક્રમિત થઈ રહ્યા છે.\nકોરોના સંક્રમણ વધી રહ્યું હોવા છતાં ઘણી જગ્યાઓ લોકોમાં કોરોનાની ગાઈડલાઈન પ્રત્યે બેદરકારી જોવા મળી રહી છે, પણ હવે તબીબો પોઝિટિવ આવવા લાગતાં લોકોએ ચેતી જવાની ખાસ જરૂર છે. સરકારે પણ કોરોનાના વધતા સંક્રમણને પગલે નવી ગાઈડલાઈન જાહેર કરી છે.\n31 જાન્યુઆરી સુધી સ્કૂલો બંધ કરતાં વાલીઓને રાહત રાજ્યમાં વધતાં જતા કોરોના (CORONA) વાયરસના સંક્રમણ પગલે રાજ્ય સરકાર દ્વારા નવી કોરોના ગાઈડલાઈન (Guideline) જાહેર કરવામાં આવી છે. જે મુજબ સ્કૂલોમાં ધોરણ 1થી9સુધીનું ઓફલાઈન શિક્ષણ 31 જાન્યુઆરી સુધી બંધ કરી દેવામાં આવ્યું છે. જેથી વાલીઓની ચિંતા ઓછી થઈ છે. રાજકોટમાં વાલીઓએ માગણી કરી હતી કે શાળા (School) માં ગાઇડલાઇન (Guidelines)નું પૂરતુ પાલન થતુ નથી. બાળકો પણ પાંચથી છ કલાક માસ્ક સહિતની સાવચેતી રાખી શકે નહીં. વળી હજી નાના બાળકો માટે રસી પણ આવી નથી. આ સ્થિતીમાં બાળકોના ઓનલાઇન વર્ગો બંધ કરવા જોઈએ.\nરાજ્યમાં 5396 નવા કેસ રાજ્યમાં આજે 5396 નવા કેસ આવ્યા છે. જેમાં સૌથી વધુ અમદાવાદ શહેર-જિલ્લામાં 2311 પોઝિટિવ આવ્યા છે. બીજા ક્રમે સુરત છે જેમાં શહેર-જિલ્લામાં 1452 નવા કેસ આવ્યા છે. વડોદરા શહેર-જિલ્લામાં 281 અને રાજકોટ શહેર-જિલ્લામાં 272 નવા કેસ આવ્યા છે. મહત્ત્વની વાત એ છે કે હવે નાના સેન્ટરોમાં પમ મોટી સંખ્યામાં લોકો પેઝિટિવ આવી રહ્યા છે. જે જોખમ વધી રહ્યું હોવાની નિશાની છે.\nઆ પણ વાંચોઃ GUJARAT : કોરોના વાયરસ અંગે નવી Guideline જાહેર, 17 જેટલા નિયંત્રણો લાગુ\nઆ પણ વાંચોઃ GUJARAT : કોરોનાનો મહા વિસ્ફોટ, નવા 5396 કેસ સાથે એક્ટીવ કેસ વધીને 18 હજારને પાર\nAhmedabadahmedabad civil hospitalcoronaDoctorsGuideline


કાર્યદક્ષ પશુપાલન — Vikaspedia\nપ્રસ્તાવના - કાર્યદક્ષ પશુપાલન\nદૂધાળ પશુઓ - કાર્યદક્ષ પશુપાલન\nજાનવરના સંવર્ધન માટે ખાસ ધ્યાનમાં રાખવાની બાબતો\nપશુ પ્રજનન દર વધારવા માટેના ઉપયોગી ભલામણો\nદેશના દૂધ ઉત્પાદનમાં ગુજરાતનું સ્થાન આજે ચોથા ક્રમનું છે. પશુધન વસ્તી ગણતરી ર૦૦૭ મુજબ રાજયમાં ૮૭.૮ લાખ ભેંસો, ૭૯.૭ લાખ દેશી ગાયો અને ૬.૯ લાખ સંકર ગાયો સંવર્ગના પશુઓ છે. ઉત્તર ગુજરાતમાં રાજયનું ૩૩% પશુધન છે, જે રાજયનું ૩૮% જેટલું દૂધ પેદા કરે છે. ઉત્તર ગુજરાતમાં હવે સ્વતંત્રપણે ડેરી વ્યવસ્ાાય વિકસી રહયો છે. મોટા પાયે ગાયો / ભેંસો રાખીને દૂધનો વ્યવસાય કરતા ધંધાદારીઓ હવે અસામાન્ય રહયા નથી. પશુપાલનને આદર્શ બનાવવા તથા તેમાં આથર્િક રીતે પગભર થવા માટે તેના સવર્ાંગી વિકાસની તથા વૈજ્ઞાનિક દ્રષ્િટકોણની આવશ્યકતા છે. પશુપાલનના વ્યવસાયમાં પાયાની જરૂરિયાત દૂધાળ પશુઓ, ઘાસચારા આયોજન, દૂધ તથા અન્ય પેદાશોનું મૂલ્યવર્ધન, પશુ સંવર્ધન, પશુ પ્રજનન અને સામાન્ય સ્વાસ્થ્ય રક્ષાણ, પશુ પેદાશોની બજાર વ્યવસ્થા વગેરે છે.\nપશુ ઉત્પાદનમાં કેવળ દૂધનું જ મહત્વ નથી. તેની સાથે ખેડૂતની ખીલે પેદા થતાં પશુઓના છાણ, મૂત્ર, ગમાણની ઓગાટ, કૃષ્િા જન્ય કચરો, નિંદામણ આ બધાનો પણ કાર્યક્ષામ ઉપયોગ થવો જરૂરી છે. ઢગલા પદ્ઘતિથી ઊકરડા કરવાને બદલે ખાડા પદ્ઘતિથી ઊકરડા કરવા, પ્રથમ ઓગાટ નાંખી, ઉપર છાણ મૂત્ર નાંખવાની ટેવ વિકસાવવી, કંપોષ્ટ ખાતર બનાવી, ખેતરના પાકોની ફોતરી (રાયડો, એરંડાની ફોતરી), નિંદામણનો કાર્યક્ષામ ઉપયોગ કરી શકાય છે. પાકી ગમાણ સાથે મૂત્રની મોરી અને કૂંડી હોય તો દર વષ્ર્ો પશુમાંથી ૩ થી ૪ હજાર લીટર મૂત્ર એકઠું કરી જમીનમાં શોષ્ાાવાના બદલે ઊકરડામાં ખાતરની ગુણવત્તા સુધારવા માટે નાંખી શકાય. આ ઉપરાંત ઊજર્ાની જરૂરિયાત સંતોષ્ાવા ગોબર ગેસ, તાંત્રિકતાનો ઉપયોગ કરી શકાય. હાલમાં ખાતરની તંગી નિવારણ હેતું તથા ઉત્તમ ખાતર બનાવવા વમર્ીકમ્પોષ્ટ બનાવવાનું પણ વિચારી શકાય તેમ છે. આ રીતે વમર્ીકમ્પોષ્ટના વેચાણથી ખેડૂત પોતાની આવક ૧પ થી ર૦% જેટલી વધારી શકે છે. ગૌમૂત્ર અને છાણમાંથી પંચગવ્ય, બીજામૃત અને જીવામૃત બનાવીને રાસાયણિક કે કીટકનાશક દવાઓના સ્થાને તેનો ઉપયોગ કરી, બીજ માવજત, પાક સંરક્ષાણ, સેન્દ્રીય તત્વોની આપૂતર્િ, જમીનને ઉપયોગી જીવાણુઓની વૃદ્ઘિ વગેરે થકી સેન્દ્રીય પાક પદ્ઘતિનું અમલીકરણ પણ થઈ શકે છે. ખેડૂત ઘરઆંગણે તથા ખેતીવાડીમાં પેદા થતા કચરાનો કાર્યક્ષામ ઉપયોગ કરી, તેની ઊજર્ા જરૂરિયાત, જૈવિક ખાતરની જરૂરિયાત પૂરી કરી સેંન્દ્રીય ખેતીમાં અગ્રેસર થઈ શકે છે.\nકાર્યદક્ષા પશુપાલન કરવા ખેડૂતોએ કાર્યદક્ષા બનવું જરૂરી છે. નવિન તાંત્રિકતાઓ તથા શોધોથી પરીચિત રહેવા માટે સમાચારપત્રોનું વાંચન, પશુપાલન તથા કૃષ્િાને લગતા સામયિકોનું વાંચન, પશુપાલન તથા કૃષ્િા શિબીરોમાં ભાગ લેવો તેમજ દૂરદર્શનમાંથી પ્રસારિત થતા પશુપાલનને લગતા કાર્યક્રમો નિહાળવા જરૂરી બને છે. પશુઓ તથા પશુ પેદાશોના વેચાણ માટે બજાર વ્યવસ્થા પર નજર રાખવી, સિઝનમાં પશુને જરૂરિયાતો જેવી કે, લીલો કે સૂકો ઘાસચારાનો સંગ્રહ, ક્ષાાર મિશ્રણ તથા પશુ સેવાઓ આપતી સંસ્થાઓની મુલાકાત થકી પશુપાલક કાર્યદક્ષા પશુપાલન કરવા સક્ષામ બને છે.\nતે ઉચ્ચ આનુવંશિકતા ધરાવતા, જાતવાન સાંઢ કે પાડાની સંતતિ હોય તે જરૂરી છે. દૂધ ઉત્પાદનક્ષામતા, દૂધાળ પશુના લક્ષાણો, શાંત સ્વભાવ અને દોહનમાં સરળ હોય તેવા પશુઓ જે તે વાતાવરણમાં યોગ્ય રીતે પ્રસ્થાપિત થયા હોય તેવા પશુઓ રાખવા હિતાવહ છે. આપણા ગરમ વાતાવરણમાં ગરમી સામે પ્રતિકારક શકિત ધરાવતા તથા રોગો સામે પ્રતિકારક ક્ષામતાવાળા પશુઓ આપણને વધુ અનુકૂળ રહે છે. આપણી પાસે ઉત્તર ગુજરાતમાં કાંકરેજ ગાય તથા મહેસાણી ભેંસ અને કચ્છના બન્ની વિસ્તારમાં આવેલી બન્ની ભેંસ આ પ્રકારના વાતાવરણની ગરમી સામે તથા રોગો સામે પ્રતિકારક ક્ષામતા વિકસેલ હોય તેવા પશુઓ છે. તેમાં યોગ્ય પસંદગીના સંવર્ધનથી દૂધ ઉત્પાદન વધારી શકાય છે.\nપશુ સંશોધન કેન્દ્ર ખાતે કાંકરેજી ગાયોનું દૂધ ઉત્પાદન જે ૧૯૭૮માં ૯૭૬ લીટર / વેતર હતું તે વધીને ર૦૧૩માં રપ૩૬ લીટર / વેતર જેટલું થયેલ છે. જે આપણી કાંકરેજ ગાયમાં દૂધ ઉત્પાદનક્ષામતાને ઉજાગર કરે છે. વધુમાં આ ગાયો ૧૩-૧૪ મહિનાનો વિયાણગાળો દશર્ાવે છે. જે દૂધાળ પશુ માટે આદર્શ ગણાય છે. ઊનાળાના દિવસોમાં જયારે સંકર ગાયો તથા ભેંસો દૂધ ઉત્પાદન ઘટાડી દે છે ત્યારે આ ગાયો દૂધ ઉત્પાદન જાળવવા સાથે ઉચ્ચ પ્રજનનક્ષામતા પણ દશર્ાવે છે. તેનો ર૯પ દિવસનો દૂધ ઉત્પાદનનો સમયગાળો પણ આદર્શની નજીક છે. કાંકરેજી ગાયોમાં બિમારી તથા વંધ્યત્વના કિસ્સા આદર્શ પશુપોષ્ાણની સ્િથતિમાં ઘણાં જ નહીંવત હોય છે. તેની લબડતી ગોદડી, સફેદ મુંજડો રંગ, શારીરિક વજનના પ્રમાણમાં શરીરની ચામડીની સપાટીનું ક્ષોત્રફળ તથા પ્રસ્વેદગ્રથીઓનું વિશેષ્ા પ્રમાણ તેને ગરમી સામે ટકકર ઝીલવા માટે આદર્શ દૂધ્ાાળ ગાય બનાવે છે. સંકર ગાયોના પ્રમાણમાં તેના દૂધમાં ફેટનું પ્રમાણ ૧ થી ૧.પ% જેટલું વધારે હોવાથી તેના દૂધનું મૂલ્ય પણ વધુ પ્રાપ્ત થઈ શકે તેમ છે. આપણી પરિસ્િથતિમાં કાંકરેજી ગાયો ખેડૂતોએ ખાસ અપનાવવા જેવી છે. યોગ્ય સંવર્ધનથી તેનું દૂધ ઉત્પાદન પ્રતિ વેતરે ૪પ૦૦ થી પ૦૦૦ લીટર સુધી વધારી પણ શકાય છે. પશુ સંશોધન કેન્દ્ર ખાતે સંતતિ પરીક્ષાણની યોજનામાં પણ આ ઓલાદના પશુઓએ ખેડૂતોના ખીલે ર૦ થી રર લીટર / પ્રતિદિન દૂધ ઉત્પાદન પણ આપેલ છે.\nગુજરાતની એવી જ બીજી ખમતીધર ઓલાદ મહેસાણી ભેંસ છે. આ ભેંસના લીધે ઉત્તર ગુજરાતની બનાસ, દૂધસાગર અને સાબર ડેરીઓએ દૂધ ઉત્પાદનમાં સમગ્ર દેશમાં અગ્રસ્થાન પ્રાપ્ત કરેલ છે. સંતતિ પરીક્ષાણના લીધે આ ભેંસોમાં વેતરનું રપ૦૦ થી ૩૦૦૦ લીટર દૂધ પ્રાપ્િતની ક્ષામતા પ્રાપ્ત કરી શકાય છે. તેનો શાંત સ્વભાવ, નિયમિત વિયાણ તથા વેતરમાં દૂધ ઉત્પાદનની સાતત્યતા તેને એક આદર્શ દૂધ્ાાળ પશુ બનાવે છે. પશુ સંશોધન કેન્દ્ર, સદાંકૃયુ ખાતે આ ભેંસોમાં ૧૯૮૧માં દૂધ ઉત્પાદન પ્રતિ વેતર ૧૩૦૦ લીટર હતું. તે વધીને ર૦૧૩માં ૧૯૮૭ લીટર જેટલું થયેલ છે. વેતરનું વધુમાં વધુ દૂધ ઉત્પાદન ૪૦૦૦ લીટર જેટલું પણ પ્રાપ્ત થયેલ છે. મહેસાણી ભેંસો તથા કાંકરેજ ગાયો ૧૦ થી ૧ર વેતર સુધી પણ દૂધ ઉત્પાદન આપ્યાના દાખલાઓ પણ જોવા મળે છે. જે સંકર ગાયોમાં સામાન્ય રીતે જોવા મળતા નથી.\nકચ્છના બન્ની વિસ્તારમાં જોવા મળતી, ચરિયાણ પર નભતી બન્ની ભેંસો એ કચ્છના વિષ્ામ તાપમાનની સ્િથતિમાં તથા દુષ્કાળગ્રસ્ત રહેતા વિસ્તારમાં પણ દૂધાળ ભેંસ તરીકે તેની આગવી વિશિષ્ટતા જાળવી રાખી છે. બન્ની ભેંસોને પણ તેમના વિસ્તારમાં સરેરાશ ર૯૦૦ થી ૩૦૦૦ લીટર / વેતરની દૂધ ઉત્પાદનક્ષામતા પુરવાર કરેલ છે. તેના દૂધના ફેટની ટકાવારી પણ ઉચ્ચ કક્ષાાની છે.\nપશુઓમાં સ્વાસ્થ્ય, વિકાસ તથા દૂધ ઉત્પાદનની જાળવણી માટે ઘાસચારા આયોજન અગત્યની બાબત છે. વષ્ર્ા દરમ્યાન પશુઓને સુપાચ્ય લીલો ઘાસચારો મળી રહે તે જરૂરી છે. પાકના ઘાસચારા ઉત્પાદનનું પ્રમાણ, વાવણી અને કાપણી વચ્ચેનો ગાળો, વાવેતર તથા ઘાસચારા પ્રાપ્િતની ઋતુ તથા જમીનની પ્રતને અનુલક્ષાીને દૂધાળ પશુઓની સંખ્યા પ્રમાણે ઘાસચારનું વાવેતર કરવું જરૂરી હોય છે. ઉત્તર ગુજરાત માટે જીએફએસ ૩, ૪ અને પ તથા પાયોનિયર હાઈબ્રીડની જુવારની જાતો, બાજરી આણંદ-૧, ચોળી ઈસી ૪૬૧૬, હાઈબ્રીડ નેપિયર સીઓ૧, એન બી. ર૧, સીઓ૩, મકાઈમાં ગંગા સફેદ-ર અને પ, આફ્રીકન ટોલ તથા મેઈઝ જી એમ૧, રજકા માટે આણંદ રજકો ૧ તથા ર, સીરસા રજકો ૮ અને ૯ જેવી જાતોની વાવણી વધુ અનુકૂળ રહે છે. લીલા ઘાસચારામાં ધાન્ય તથા કઠોળ વર્ગનો ચારો સપ્રમાણમાં પશુઓને ખવડાવવાથી પોષ્ાણની જરૂરિયાતો સંતોષ્ાવાની સાથે સ્વાસ્થ્ય અને દૂધ ઉત્પાદન સારૂ મળી રહે છે.\nઆપણે ત્યાં સૂકો ચારો ઘણો જ મોંઘો હોઈ તેનો કરકસર ભયર્ો ઉપયોગ કરવા ચાફકટર વસાવી નાના નાના ટુકડા કરી નિરણ કરવું જરૂરી બન્યું છે. આમ કરવાથી બગાડ અટકે છે. ઓગાટ થતું નથી. અને લીલા ચારાના કટીંગ સાથે તેનું મિશ્રણ પણ કરી શકાય છે. હલકા પ્રકારના સૂકા ઘાસચારા જેવા કે, ઘઉંનું કૂંવળ, ડાંગરનું કૂંવળ તથા તૃણ ધાન્યના ઘાસચારાને યુરિયા સારવારની પ્રકિ્રયાથી તેમનું પોષ્ાણ મૂલ્ય વધારી શકાય છે. લીલા ઘાસચારાની વિપુલ પ્રાપ્િતના સમયમાં સાયલેજ બનાવવાનું તથા લીલા ઘાસચારાની અછતમાં તેને ખવડાવવાનું વલણ વિકસાવવાની જરૂર છે.\nસંવર્ધન માટે શુદ્ઘ ઓલાદની વધુમાં વધુ ઉત્પાદનક્ષામતા ધરાવતી ગાય કે ભેંસના નર જાનવરની પસંદગી કરવી. આવનાર પેઢીનું ઉત્પાદન પસંદગી કરવામાં આવેલ નર અને માદા જાનવરના આનુવંશિક ગુણો ઉપર અવલંબે છે. સરેરાશ કરતાં એાછું દુધ આપતાં જાનવરોનો સંવર્ધનમાં ઉપયોગ ન કરવો. કૃત્રિમ બીજદાન દ્વારા જાનવરનું સંવર્ધન કરાવવાનો આગ્રહ રાખવો. સંવર્ધન કરાવ્યા બાદ ફરીથી જાનવર ગરમીમાં ન આવે તો ૪પ થી ૬૦ દિવસ દરમ્યાન તેનું ગર્ભ પરિક્ષાણ કરાવવું. વાછરડી/પાડીઓ રપ૦ કિ.ગ્રા. વજન પ્રાપ્ત કરે ત્યારે તેનું પ્રથમ સંવર્ધન કરાવવું. વાછરડી/પાડીઓનો ઉછેર એવી રીતે કરો કે જેથી ત્રણ વષ્ર્ાની ઉંમરે પ્રથમ વખત વિયાય.\nદેશી ઓલાદો જેવી કે ભેં સ તથા કાંકરેજ વગેરેને ગરમીમાં આવ્યાનાં ૧ર થી ૧૮ કલાકમાં ફેળવવાથી / બીજદાન કરી ગર્ભ ધારણ વધારી શકાય છે. સંકર ઓલાદો જેવી કે એચ.એફ સંકર ગાયોને ગરમીમાં આવ્યાનાં ૧૮ થી ર૪ કલાકમાં બીજદાન કરવાથી / ફેળવવાથી ગર્ભધારણ દર વધારી શકાય છે. બે થી વધુ વખત રીપીટ થતા પશુનુ નિષ્ણાંત ર્ડાકટર પાસે પરિક્ષાણ કરાવવાથી ગર્ભ ધારણ દર વધારી શકાય છે. પુખ્ત વાછરડીઓને પૈાષ્િટક આહાર, મીનરલ મીક્ષાર વગેરે ખવડાવવાથી ફળદ્ર્રુપતા વધારી શકાય છે. પશુઓનુ સવાર તેમજ સાંજ નિરિક્ષાણ કરવાથી ગરમી પરિક્ષાણ કરી શકાય છે.\nદૂધાળ પશુઓને વાતાવરણના તણાવથી બચાવવું જરૂરી બને છે. ગરમ વાતાવરણની સ્િથતિઓમાં ખુલ્લા પ્રકારના શેડમાં પશુઓને રાખવા હિતાવહ છે. જેમાં પાકું ભોંયતળિયું, મૂત્રનીક, પાકી ગમાણ તથા એસ્બેસ્ટોસ કે વિલાયતી નળિયાના છાપરાં (મહત્તમ ઊંચાળ ૧૦ ફૂટ) વધુ અનુકૂળ રહે છે. આધુનિક યુગમાં પશુ રહેઠાણમાં હવે ફુવારા પદ્ઘતિ કે ફોગરની વ્યવસ્થા ગોઠવી બપોરના સમયે તેમને ગરમીના તણાવથી બચાવી શકાય છે. ઠંડા કલાકોમાં નીરણ કરવું, નીરણ કરવાની આવૃત્તિ વધારવી, લીલા ચારાનું પ્રમાણ વધારવું તથા પાણી આપવાનું પ્રમાણ વધારવાથી ગરમીના તણાવ સામે પશુને રક્ષાણ આપી શકાય છે. ઘટાદાર વૃક્ષાોની વાવણી પશુ રહેઠાણની આસપાસ કરવાથી વાતાવરણની ગરમીને દૂર રાખી શકાય છે.


ગુજરાત કોંગ્રેસની તેજતરોર નેતા રાધિકા કંવાટનું રાજીનામુ | Jai Hind\nગુજરાત કોંગ્રેસની તેજતરોર નેતા રાધિકા કંવાટનું રાજીનામુ\nFebruary 27, 2021 February 27, 2021 જય હિન્દ 43 Views\nગુજરાતમાં કોંગ્રેસને વધુ એક ફટકો પડ્યો છે. આદિવાસી વિસ્તાર છોટા ઉદેપુરનાં યુવા નેતા રાધિકા રાઠવાએ કોંગ્રેસમાંથી રાજીનામું આપી દીધું છે. રાધિકાએ પોતાના રાજીનામાની જાહેરાત ફેસબુક પર કરી છે.\nછોટા ઉદેપુરના ભૂતપૂર્વ કોંગ્રેસી સાંસદ સ્વ.અમરસિંહ રાઠવાની પુત્રી રાધિકા કવાંટ તાલુકા પંચાયતની સામાજિક ન્યાય સમિતિની ચેરમેન અને પ્રદેશ મંત્રી હતી.\nરાધિકા રાઠવા ક્વાંટ તાસુકા પંચાયતની ખરમાદા બેઠક પરથી જીતી હતી. રાધિકા રાઠવાએ જિલ્લા પંચાયતની ચૂંટણીમાં છોટા ઉદેપુરની આથાડુંગરી બેઠકની ટિકિટ માંગી હતી. જો કે કોંગ્રેસ દ્વારા ટિકિટ ના અપાતાં અને સ્થાનિક કોંગી નેતાઓ દ્વારા અવગણના કરાતા રાજીનામું આપ્યું છે.\nછોટા ઉદેપુર જિલ્લામાં કોંગ્રેસમાં મહિલા પાંખની એકમાત્ર મજબૂત નેતા ગણાતાં રાધિકા રાઠવાએ આક્ષેપ કર્યો છે કે, છોટા ઉદેપુરમાં કોંગ્રેસ કેટલાક પરિવારોની જાગીર બની ગઈ છે. યુવા તથા શિક્ષિત લોકોની અવગણના કરાય છે. કોંગ્રેસમાં મારા જેવી શિક્ષિત યુવાને બોલવાની તક નથી ને વારંવાર અપમાનિત કરાય છે તેથી પક્ષ છોડી રહી છું. હું હવે રાજકારણના બદલે સામાજિક સેવા તરફ ધ્યાન આપીશ.\nરાધિકાએ કોંગ્રેસના સીનિયર નેતા મોહનસિંહ રાઠવા પર આડકતરા પ્રહાર કર્યા છે. રાધિકાના પિતા અમરસિંહ વસાવા સતત ત્રણ વાર કોંગ્રેસની ટિકિટ પરથી લોકસભામાં ચૂંટાયા હતા. રોડ અકસ્માતમાં શંકાસ્પદ સંજોગોમાં તેમનું મોત થયું હતું.\nક્રોમ્પટને પોતાના અદ્યતન વાઇ-ફાઇ અને બ્લ્યૂટૂથ સક્ષમ એલઇડી લેમ્પ-ઇમ્મેન્સા સ્માર્ટ લાઇટીંગ રેન્જ સાથે અમર્યાદિત તકો લોન્ચ કરવા માટે એમેઝોન ઇન્ડિયા સાથે ભાગીદારી કરી\nકોંગ્રેસમાં હાઈલેવલની બગાવતનું સેન્ટરJ&K